pinarayi on senkumar in niyamasabha | സെന്‍കുമാര് പഴയ പിടിയിലില്ല കേട്ടോ വിട്ടുപോയി, പുതിയ താവളം നോക്കുകയാണ്, വൈറലായി പ്രസംഗം - Malayalam Oneindia\n6 min ago ജലീല് യുഎഇ കോണ്‍സുലേറ്റുമായി ബന്ധപ്പെട്ടത് പ്രോട്ടോക്കോള് ലംഘനം, കേന്ദ്രത്തിന് അതൃപ്തി!!\n7 min ago രാജസ്ഥാനില് വൻ ട്വിസ്റ്റ്! ഗെഹ്ലോട്ടിനെ പിന്തുണയ്ക്കാൻ എംഎല്‍എമാരോട് വസുന്ധര രാജെ? ഞെട്ടി ബിജെപി!\n10 min ago കുല്‍ഭൂഷണ് ജാദവിന്റെ വധശിക്ഷക്കെതിരെ റിവ്യൂ ഹര്‍ജി നല്‍കും; ഇന്ത്യന് ഉദ്യോഗസ്ഥര് ചര്‍ച്ച നടത്തി\nMovies വീണെടുത്ത് നിന്ന് കുതിച്ച് ചാടി ടൊവിനോ തോമസ്! ആരാധകരെ അമ്പരപ്പിച്ച് പുതിയ വീഡിയോ\nUpdated: Wed, Dec 26, 2018, 13:27 [IST]\nതിരുവനന്തപുരം: പിണറായി സർക്കാർ അധികാരത്തിലേറിയ പിന്നാലെ നടത്തിയ ആദ്യ പരിഷ്കാരങ്ങളിൽ ഒന്നായിരുന്നു ഡിജിപി ടിപി സെൻകുമാറിന്റെ സ്ഥാനചലനം. സർക്കാർ അധികാരത്തിലേറിയ ഉടനെ അപ്രധാന വകുപ്പിലേക്ക് സെൻകുമാറിനെ മാറ്റുകയായിരുന്നു. സർക്കാരിനെതിരെ നിയമയുദ്ധം നടത്തി സെൻകുമാർ ഡിജിപി സ്ഥാനം തിരിച്ചു പിടിച്ചു. എന്നും സിപിഎമ്മിന്റെയും സർക്കാരിന്റെയും കണ്ണിലേ കരടായിരുന്നു ടി പി സെൻകുമാർ.\nനിയമസഭയിൽ സെൻകുമാറിനെച്ചൊല്ലി പ്രതിപക്ഷ ഭരണപക്ഷ പോരാട്ടങ്ങൾ നടന്നു. ഔദ്യോഗിക പദവിയിൽ നിന്നും വിരമിച്ച ശേഷം തന്റെ ബിജെപി ചായ് വ് പല അവസരങ്ങളിലും തുറന്ന് സമ്മതിച്ചിട്ടുണ്ട് സെൻകുമാർ. എന്നാൽ ഡിജിപി ആയിരിക്കെ തന്നെ സെൻകുമാർ ആർഎസ് എസ് ചായ് വ് കാണിക്കുകയാണെന്ന ആരോപണം ആദ്യം ഉന്നയിച്ചത് മുഖ്യമന്ത്രി പിണറായി വിജയനായിരുന്നു. ചാനൽ ചർച്ചയിൽ ആർഎസ്എസ് ബന്ധം ന്യായികരിച്ച സെൻകുമാറിന്റെ പ്രസ്താവന ചർച്ചയായതോടെ നിയമസഭയിൽ മുഖ്യമന്ത്രി ഉന്നയിച്ച ആരോപണ ളും സമൂഹമാധ്യമങ്ങളിൽ വൈറലാവുകയാണ്.\nസെൻകുമാർ- സർക്കാർ പോര്\nനിയമസഭാ തിരഞ്ഞെടുപ്പ് അടുത്തിരിക്കെ യുഡിഎഫ് സർക്കാരിനെ കടുത്ത പ്രതിരോധത്തിലാക്കുന്നതായിരുന്നു പെരുമ്പാവൂർ ജിഷ വധക്കേസ്. അന്ന് ഡിജിപി ആയിരുന്ന ടി പി സെൻകുമാർ അന്വേഷണത്തിൽ വീഴ്ച വരുത്തിയെന്നായിരുന്നു പ്രതിപക്ഷത്തിന്റെ ആരോപണം. പുററിങ്ങൽ ക്ഷേത്രത്തിലുണ്ടായ വെടിക്കെട്ട് ദുരന്തത്തിൽ സെൻകുമാറിന്റെ നിലപാടുകൾ കടുത്ത വിമർശനങ്ങൾക്ക് ഇടയാക്കിയിരുന്നു. എൽഎഡിഎഫ് സർക്കാർ അധികാരത്തിൽ എത്തിയ ഉടനെ സെൻകുമാറിനെ പൊലീസ് ഹൗസിങ് കോർപ്പറേഷൻ എംഡിയാക്കി നിയമിച്ചു.\nഡിജിപി സ്ഥാനത്ത് നിന്ന് നീക്കിയ നടപടിക്കെതിരെ സെൻകുമാർ സുപ്രീം കോടതിയെ സമീപിച്ചു. 11 മാസങ്ങൾ നീണ്ട പോരാട്ടത്തിനൊടുവിലായിരുന്നു സെൻകുമാറിന് അനുകൂലമായി സുപ്രീംകോടതി വിധി ലഭിക്കുന്നത്. പുനർനിയമനം വൈകുന്നതിനെതിരെ അദ്ദേഹം വീണ്ടും കോടതിയെ സമീപിച്ചിരുന്നു.\nപിണറായി സർക്കാരിന്റെ കടുത്ത വിമർശകനായ സെൻകുമാർ സമീപകാല രാഷ്ട്രീയ വിഷയങ്ങളിൽ ബിജെപി അനുകൂല നിലപാടാണ് സ്വീകരിക്കുന്നത്. ശബരിമല വിഷയത്തിൽ കടുത്ത വിമർശനമാണ് സർക്കാരിനെതിരെ ഉന്നയിക്കുന്നത്. സംഘപരിവാർ സംഘടനകളുടെ പരിപാടികളിലും അദ്ദേഹം സജീവമായി പങ്കെടുക്കുന്നുണ്ട്.\nകർമ സമിതി അംഗം\nശബരിമല കർമ സമിതി ദേശിയ ഘടകത്തിലെ അംഗമാണ് ടിപി സെൻകുമാർ. സർക്കാരിന്റെ വനിതാ മതിലിനെ പ്രതിരോധിക്കാനായി ശബരിമല കർമ സമിതിയുടെ നേതൃത്വത്തിൽ നടക്കുന്ന അയ്യപ്പ ജ്യോതി സംഗമത്തിലും സെൻകുമാർ പങ്കെടുക്കുന്നുണ്ട്. സെൻകുമാറിന്റെ പങ്കാളിത്തം വലിയ പ്രധാന്യത്തോടെയാണ് ബിജെപി അവതരിപ്പിക്കുന്നത്. ബിജെപി ദേശീയ അധ്യക്ഷന് അമിത് ഷാ അടുത്തിടെ കേരളത്തില് എത്തിയപ്പോള് സെന്‍കുമാര് അദ്ദേഹത്തെ സന്ദര്‍ശിച്ചിരുന്നു.\nചാനൽ ചർച്ചയിൽ നടന്നത്\nകഴിഞ്ഞ ദിവസം ശബരിമല വിഷയത്തിലെ ചാനൽ ചർച്ചയിൽ പങ്കെടുത്ത സെൻകുമാർ ശബരിമലയിലെ ആചാര സംരക്ഷത്തിന് വേണ്ടി ശക്തമായി വാദിക്കുകയായിരുന്നു. ശ്രീ സെന്‍കുമാര് ഇപ്പോള് മുന് ഡിജിപി ആയല്ല സംസാരിക്കുന്നത് അദ്ദേഹം ആർഎസ്എസിന്റെയും സേവാഭാരതിയുടേയുമൊക്കെ വക്താവായാണ് ഇവിടെയിരിക്കുന്നത് എന്നായിരുന്നു ഡിവൈഎഫ്ഐ നേതാവ് എഎ റഹീം പറയുകയായിരുന്നു.\nവിവരം വയ്ക്കുമ്പോൾ ആർഎസ്എസിന്റെയും സേവാ ഭാരതിയുടെയുമൊക്കെ നേതാവാകുമെന്നാണ് റഹീമിന്റെ പ്രസ്താവനയ്ക്കുള്ള മറുപടി എന്നായിരുന്നു സെൻകുമാറിന്റെ മറുപടി. ഇതിന് അതുമാത്രമെ മറുപടിയുള്ളുവെന്ന് സെൻകുമാർ പറഞ്ഞു.\n'അപ്പോള് താങ്കള്‍ക്ക് വിവരമില്ലാത്ത കാലത്താണോ ഈ സംസ്ഥാനത്തിന്റെ ഡി ജി പി ആയിരുന്നത്? അങ്ങയുടെ സംരക്ഷണത്തിന്റെ ഉറപ്പിലാണ് ഞങ്ങള് കഴിഞ്ഞത് എന്നത് എന്നെ ഭയപ്പെടുത്തുന്നു' എന്നായിരുന്നു റഹീമിന്റെ മറുപടി. ഇരുവരുടെയും ചോദ്യവും ഉത്തരവുമെല്ലാം സോഷ്യൽ മീഡിയയിൽ വൈറലാവുകയാണ്.\nടിപി സെന്‍കുമാറിന് പോലും സുരക്ഷാ ഭീഷണി നിലനില്‍ക്കുന്നു എന്നും ഇക്കാര്യത്തില് പരാതി നല്‍കിയിട്ടും സര്‍ക്കാര് പരിഗണിച്ചില്ലെന്നും ചൂണ്ടിക്കാണിച്ച് നിയമസഭയില് കോണ്‍ഗ്രസ് നേതാവ് തിരുവഞ്ചൂര് രാധാകൃഷ്ണന് ഉന്നയിച്ച ചോദ്യങ്ങള്‍ക്ക് മറുപടിയായിട്ടായിരുന്നു പിണറായി വിജയൻ സെന്‍കുമാർ പുതിയ താവളങ്ങൾ തേടുകയാണെന്ന് ആരോപിച്ചത്.\nസെൻകുമാർ പഴയ പിടിയിലല്ല കേട്ടോ വിട്ടുപോയി. ഇപ്പോ ഇങ്ങോട്ടായി പിടുത്തം. അതോർമ്മ വേണം. പഴയനിലയിൽ തന്നെ സെൻകുമാർ നിൽക്കുകയാണെന്നധാരണ വേണ്ട. ആ നില മാറി. ഇപ്പോൾ സെൻകുമാർ പുതിയ താവളം നോക്കുകയാണ്. അത് മറക്കേണ്ട. അതിന്റെ ഭാഗമായിട്ടുള്ള ആക്ഷേപങ്ങള് ഉന്നയിക്കാന് അദ്ദേഹം തയ്യാറായിട്ടുണ്ടെന്നും മുഖ്യമന്ത്രി നിയമസഭയിൽ പറഞ്ഞിരുന്നു.\nനില മറന്ന് പ്രവർത്തനം\nഈ സംസ്ഥാനത്തിലെ ഡിജിപി സ്ഥാനത്തിരിക്കുന്ന ഒരാളാണ് എന്ന നില വെച്ചല്ല അദ്ദേഹം സംസാരിക്കുന്നതും പ്രവര്‍ത്തിക്കുന്നതും. നിങ്ങളാരെങ്കിലും പറഞ്ഞാല് അത് രാഷ്ട്രീയമായി പറയുന്നതാണെന്ന് കണക്കാക്കാം. അദ്ദേഹം ഒരു ഉദ്യോഗസ്ഥനാണ്. പക്ഷെ നിങ്ങളെക്കാളും കടുത്ത രാഷ്ട്രീയമാണ് അദ്ദേഹം പറയുന്നത്. അത് നിങ്ങള്‍ക്ക് വേണ്ടിയല്ല, നിങ്ങളുടെ കയ്യിലല്ല ഇപ്പോള് അദ്ദേഹം. മറ്റയാളുകളുടെ കയ്യിലായി അതോര്‍മ്മ വേണം'എന്നായിരുന്നു മുഖ്യമന്ത്രി നിയമസഭയിൽ പറഞ്ഞത്.\nപല കേസുകളും നിഷ്പക്ഷനായി തെളിയിച്ച ഉദ്യോഗസ്ഥനാണ് സെൻകുമാറെന്നും അദ്ദേഹത്തിനെതിരായ ആരോപണങ്ങൾ ഒഴിവാക്കേണ്ടതായിരുന്നുവെന്നുമാണ് പ്രതിപക്ഷ നേതാവ് രമേശ് ചെന്നിത്തല പ്രതികരിച്ചത്. സെൻകുമാറിന്റെ പ്രതികരണവും മുഖ്യമന്ത്രിയുടെ നിയമസഭയിലെ മറുപടിയും സോഷ്യൽ മീഡിയയിൽ വൈറലാവുകയാണ്.\nsabarimala protest sabarimala women entry sabarimala verdict tp senkumar rss ടിപി സെന്‍കുമാര് ആർഎസ്എസ് പിണറായി pinarayi\npinarayi on senkumar in niyamasabha


ചാലക്കുടിക്കാരൻ ചങ്ങാതി വെറുമൊരു സിനിമയല്ല, ചില രഹസ്യങ്ങൾ പരസ്യമാകും, ട്രെയിലർ കാണാം | chalakkudikkaran changathi trailer out - Malayalam Filmibeat\n| Updated: Saturday, September 22, 2018, 14:18 [IST]\nചില രഹസ്യങ്ങൾ പറയാതെ പറഞ്ഞ് ചാലക്കുടിക്കാരൻ ചങ്ങാതിയുടെ ട്രൈലെർ\nഒരു നടന്റെ വിയോഗത്തിനു ശേഷം ആയാളെ ഓർമിക്കുകയും ആരാധിക്കുകയും ചെയ്യുക എന്നത് ഒരു വലിയ കാര്യം തന്നെയാണ്. മെയിൻ സ്ക്രീൻ കത്തി നിന്നിരുന്ന താരമായാൽ പോലും ഈ ഭാഗ്യം ലഭിക്കുകയില്ല. വളരെ വിരലില് എണ്ണവുന്ന താരങ്ങൾക്ക് മാത്രമാണ് ഈ സൗഭാഗ്യം ലഭിക്കുന്നത്. അത് ഏറ്റവും കൂടുതൽ ലഭിച്ച ഒരു താരമായിരുന്നു കലാഭവൻ മണി. പ്രായമായവർക്ക് മുതൽ ചെറിയ കുട്ടികൾക്ക് വരെ കലാഭവൻ മണി മണിച്ചേട്ടനാണ്.\nആരാധകർക്ക് കിട്ടിയ ഏറ്റവും വലിയ ഷോക്കായിരുന്നു കലാഭവൻ മണിയുടെ അപ്രതീക്ഷിത വിയോഗം. പലരും ഇപ്പോഴും അതിൽ നിന്ന് മുക്തി നേടിയിട്ടില്ല. പല അവസരങ്ങളിലും മണിയുടെ ശൂന്യത പ്രതിഫലിക്കുകയും ചെയ്യുന്നുണ്ട്. ഇപ്പോൾ പ്രേക്ഷകർ ആകാംക്ഷയോടെ കാത്തിരിക്കുന്നത് കലാഭവൻ മണിയുടെ ജീവിത കഥ പറയുന്ന ചാലക്കുടിക്കാരൻ ചങ്ങാതിയ്ക്ക് വേണ്ടിയാണ്. ചിത്രത്തിന്റെ ട്രെയിലർ പുറത്ത്. വെറുമൊരു ട്രെയിലർ മാത്രമല്ല അത്. ചില രഹസ്യങ്ങളും പറായതെ പറയുന്നുമുണ്ട്.\nകലാഭവൻ മണിയുടെ ജീവിതകഥ\nകലാഭവൻ മണിയുടെ ജീവിതകഥ പറയുന്ന ചിത്രമാണ് ചാലക്കുടിക്കാരൻ ചങ്ങാതി. രാജമണിയാണ് ചിത്രത്തിൽ മണിയായി എത്തുന്നത്. കലഭവൻ മണിയുടെ കുട്ടിക്കാലം മുതൽ മരണം വരെയുള്ള കാര്യങ്ങളാണ് ചിത്രത്തിൽ പറയുന്നത്. തെങ്ങുകയറ്റത്തൊഴിലാളിയായിരുന്ന മണി സൂപ്പർസ്റ്റാർ പദവിയിൽ എത്തുന്നതും പിന്നീടുണ്ടാകുന്ന സംഭവ വികാസങ്ങളുമായണ് ചിത്രത്തിന്റെ പ്രമേയം. സലിംകുമാര്, ജനാര്‍ദനന്, ശിവജി ഗുരുവായൂര്, കോട്ടയം നസീര്, ധര്‍മ്മജന്, വിഷ്ണു, ജോജു ജോര്‍ജ്ജ്, ടിനിടോം, കൊച്ചുപ്രേമന്, ശ്രീകുമാര്, കലാഭവന് സിനോജ്, ജയന്, രാജാസാഹിബ്, ചാലി പാലാ, സാജു കൊടിയന്, കെ.എസ്. പ്രസാദ്, കലാഭവന് റഹ്മാന്, ആദിനാട് ശശി, പൊന്നമ്മബാബു എന്നിവരും പ്രധാന താരങ്ങളാണ്.\nട്രെയിലറിൽ ചില നിഗൂഢത\nചാലക്കുടിക്കാരൻ ചങ്ങാതിയുടെ ട്രെയിലർ പുറത്ത്. മികച്ച പ്രതികരണമാണ് ചിത്രത്തിന്റെ ട്രെയിലറിനു ലഭിക്കുന്നത്. സോഷ്യൽ മീഡിയ ട്രെന്റിങ്ങിൽ ആദ്യം സ്ഥാനത്ത് തന്നെയുണ്ട്. മൺമറഞ്ഞ നടൻമാരുടെ സിനിമകൾ കാണുമ്പോൾ ഉള്ളിൽ ചെറിയൊരു വേദന തോന്നും. എന്നാൽ കലാഭവൻ മണിയുടെ കഥപറയുന്ന സിനിമയെ കുറിച്ച് കേൾക്കുമ്പോൾ തന്നെ നെഞ്ചിനുളളിൽ ഒരു വിങ്ങലാണ് രൂപപ്പെടുന്നതെന്നാണ് പ്രേക്ഷകരുടെ പ്രതികരണം. ട്രെയിലർ പുറത്തു വന്നതിനു പിന്നാലെ സിനിമയ്ക്ക് വേണ്ടിയുള്ള കാത്തിരുപ്പിലാണ് ജനങ്ങൾ.\nഞാൻ ചാവണമെങ്കിൽ എന്നെ കൊല്ലണം\nട്രെയിലറിനു മികച്ച പ്രതികരണമാണ് ലഭിക്കുന്നത്. ട്രെയിലർ ഹിറ്റായതോടെ അതിലെ ഒരു ഡയലോഗും പ്രേക്ഷകരുടെ ഇടയിൽ ചർച്ച വിഷയമായിരിക്കുകയാണ്. യഥാർഥ കഥ പറയുന്ന ചിത്രമാണ് ചാലക്കുടിക്കാരൻ ചങ്ങാതി. അതിൽ ഞാൻ ചാവണമെങ്കിൽ എന്നെ കൊല്ലണം എന്നു പറയുന്ന ഒരു സംഭാഷണം കലാഭവൻ മണിയായി അഭിനയിക്കുന്ന കഥാപാത്രം പറയുന്നുണ്ട്. ഇത് മറ്റൊരു ചർച്ചയ്ക്ക് വഴിവെച്ചിട്ടുണ്ട്. ഇപ്പോഴും കലാഭവൻ മണിയുടെ മരണവുമായി ബന്ധപ്പെട്ട സത്യാവസ്ഥ പുറത്തു വന്നിട്ടില്ല.\nമണിയ്ക്ക് നൽകുന്ന ആദരവ്\nമണിയ്ക്കുള്ളിലെ നടനെ കണ്ടെത്തിയതും അത് വേണ്ടവിധം പ്രേക്ഷകരുടെ മുന്നിൽ അവതരിപ്പിച്ചതും സംവിധായകൻ വിനയനാണ്. വിനയൻ ചിത്രമായ വാസന്തിയും ലക്ഷ്മിയും പിന്നെ ഞാനും കലാഭവൻ മണിയുടെ സിനിമ ജീവിതത്തിലെ പൊൻതൂവലായിരുന്നു. ചിത്രത്തിലെ പ്രകടനത്തിന് നിരവധി പുരസ്കാരങ്ങളും മണി സ്വന്തമാക്കിയിരുന്നു. ശേഷം പുറത്തു വന്ന കരിമാടിക്കുട്ടനിലും മണി എന്ന നടന്റെ മറ്റൊരു മുഖവും മറ്റൊരു തരത്തിലുള്ള അഭിനയവുമായിരുന്നു പ്രേക്ഷകർകണ്ടിത്. മണിയുടെ ഗുരുസ്ഥാനീയനാണ് വിനയൻ. മണിയുടെ വിയോഗത്തിനു ശേഷവും കുടുംബത്തിനൊടോപ്പം വിനയനും കൂടെയുണ്ടായിരുന്നു. കലാഭവൻമണിയുടെ ആദരവായിട്ടാണ് ഈ സിനിമയെന്ന് വിനയൻ തന്നെ പറഞ്ഞിട്ടുമുണ്ട്.\nകലാഭവൻ മണിയുടെ ഹിറ്റ് പാട്ടുകളിലൊന്നായിരുന്നു ചാലക്കുടി ചന്തയ്ക്ക് പോയപ്പോൾ എന്ന് തുടങ്ങുന്ന ഗാനം. എത്ര നാളുകൾ കഴിഞ്ഞാലും ആ ഗാനം പ്രേക്ഷകരുടെ മനസ്സുകളിൽ മായാതെ മറയാതെ നിൽക്കുന്നുണ്ട്. പഴയ തലമുറ നെഞ്ചിലേറ്റിയതു പോലെ ഇന്നത്തെ തലമുറയും ആ ഗാനം ഹൃദയത്തിൽ സൂകഷിക്കുന്നുണ്ട്. ആ സൂപ്പർ ഹിറ്റ് ഗാനം ചിത്രത്തിലൂടെ വീണ്ടും എത്തുന്നുണ്ട്. ചാലക്കുടി ചന്തയ്ക്ക് പോകുമ്പോള് എന്ന പാട്ടാണ് റീമിക്‌സ് ചെയ്ത് ചിത്രത്തില് ഉള്‍പ്പെടുത്തിയിരിക്കുന്നത്. കലാഭവന് മണിയുടെ അനിയന് ആര്‍എല്‍വി രാമകൃഷ്‌നാണ് പാട്ട് പാടിയിരിക്കുന്നത്. സമൂഹമാധ്യമങ്ങളിലും സോഷ്യൽ മീഡിയയിലും സൂപ്പർ ഡ്യൂപ്പർ ഹിറ്റാണ് ഈ ഗാനം.\nRead more about: kalabhavan mani chalakkudikkaran changathi vinayan rajamani ചാലക്കുടിക്കാരന് ചങ്ങാതി കലാഭവന് മണി വിനയന് രാജാമണി\nchalakkudikkaran changathi trailer out


ലോകത്ത് കോവിഡ് ബാധിച്ച് മരിച്ചവരുടെ എണ്ണം 4,40,000ലേക്ക് അടുക്കുന്നു | നേര്‍രേഖ24X7\nലോകത്ത് കോവിഡ് ബാധിച്ച് മരിച്ചവരുടെ എണ്ണം 4,40,000ലേക്ക് അടുക്കുന്നു\nലോകത്ത് കോവിഡ് ബാധിച്ച് മരിച്ചവരുടെ എണ്ണം 4,40,000ലേക്ക് അടുക്കുന്നു.ഔദ്യോഗിക കണക്കുകൾ അനുസരിച്ച് ഇതുവരെ ജീവൻ പൊലിഞ്ഞവരുടെ എണ്ണം 4,39,050 ആണ്. 81,12,577 പേർക്കാണ് ആഗോള വ്യാപകമായി കോവിഡ് ബാധിച്ചിട്ടുള്ളത്.42,13,182 പേർക്കാണ് ഇതുവരെ കോവിഡിൽ നിന്ന് രോഗമുക്തി നേടാനായത്.\nഅമേരിക്കയിൽ കോവിഡ് വ്യാപനത്തോതിൽ കാര്യമായ കുറവില്ലെന്ന് റിപ്പോർട്ട്. രാജ്യത്തെ കോവിഡ് ബാധിതരുടെ എണ്ണം 21.82 ലക്ഷം കടന്നു. ജോണ്‍സ് ഹോപ്കിൻസ് സർവകലാശാലയുടെഔദ്യോഗിക കണക്കുകൾ പ്രകാരം 21,82,950 പേർക്കാണ് രാജ്യത്ത് കോവിഡ് ബാധിച്ചിട്ടുള്ളത്.1,18,283 പേർ രോഗത്തേത്തുടർന്ന് മരണമടഞ്ഞു. 8,89,866 പേർക്കാണ് അമേരിക്കയിൽ ഇതുവരെ രോഗമുക്തി നേടാനായത്.\nകോവിഡ് മുക്തമായെന്ന് പ്രഖ്യാപിക്കാനിരിക്കെ ന്യൂസിലാന്‍ഡില് വീണ്ടും കോവിഡ്. യുകെയില് നിന്നെത്തിയ രണ്ടു പേര്‍ക്കാണ് കോവിഡ് സ്ഥിരീകരിച്ചതെന്ന് ആരോഗ്യമന്ത്രാലയം അറിയിക്കുന്നു.അമ്പത് ലക്ഷത്തോളം മാത്രം ജനസംഖ്യയുള്ള ചെറുരാജ്യമായ ന്യൂസിലന്റില് ഇതുവരെ 1,156 കോവിഡ് കേസുകളാണ് റിപ്പോര്‍ട്ടു ചെയ്യപ്പെട്ടിട്ടുള്ളത്. കോവിഡ് മഹാമാരി ആരംഭിച്ചതിന് ശേഷം ഇന്നുവരെ 21 പേര്‍ക്കാണ് കോവിഡില് ജീവന് നഷ്ടമായത്.\nനേരത്തെ അമേരിക്കയായിരുന്നു കൊവിഡ് കേസുകളുടെയും മരണങ്ങളുടെയും എണ്ണത്തില് മുന്നില്. ഒരുദിവസത്തിനിടെ അമേരിക്കയില് 425 മരണങ്ങളുണ്ടായെങ്കില് ബ്രസീലില് അത് 729 ആണ്. ഓരോ ദിവസം കഴിയുന്തോറും ബ്രസീലിലെ സ്ഥിതി അതീവഗുരുതരമായി തുടരുകയാണെന്നാണ് കണക്കുകള് ചൂണ്ടിക്കാട്ടുന്നത്. ബ്രസീലില് ഇതുവരെ 8,91,556 പേര്‍ക്കാണ് വൈറസ് സ്ഥിരീകരിച്ചത്.\n44,118 പേര് മരണപ്പെടുകയും ചെയ്തു. ഏതാണ്ട് രണ്ടാഴ്ചയ്ക്കുള്ളിലാണ് ബ്രസീലില് ഇത്തരത്തില് വൈറസ് ബാധിതരുടെ എണ്ണം കുതിച്ചുയര്‍ന്നത്. രോഗം കണ്ടെത്തിയശേഷം ഇതുവരെ രാജ്യത്ത് 4,64,774 പേര് വൈറസ് മുക്തരായി. 3,82,664 പേര് ഇപ്പോഴും ചികില്‍സയില് തുടരുകയാണ്. അമേരിക്കയും ബ്രസീലും കഴിഞ്ഞാല് റഷ്യയിലാണ് രോഗബാധിതര് കൂടുതലായുള്ളത്. റഷ്യയില് 5,37,210 പേര്‍ക്ക് വൈറസ് സ്ഥിരീകരിച്ചപ്പോള് 7,091 പേര് മരണത്തിന് കീഴടങ്ങി. വൈറസ് ബാധിതരില് ബ്രിട്ടനെ മറികടന്ന് ഇന്ത്യ ഇപ്പോഴും നാലാംസ്ഥാനത്ത് തുടരുകയാണ്\nനേര്‍രേഖ24X7: ലോകത്ത് കോവിഡ് ബാധിച്ച് മരിച്ചവരുടെ എണ്ണം 4,40,000ലേക്ക് അടുക്കുന്നു


പുള്ളാഞ്ചി: ആദിവാസി ജീവിതത്തിന്റെ നേർക്കാഴ്ചയായി ഒരു ഹ്രസ്വചിത്രം | pullanji shortfilm released in youtube\nപുള്ളാഞ്ചി: ആദിവാസി ജീവിതത്തിന്റെ നേർക്കാഴ്ചയായി ഒരു ഹ്രസ്വചിത്രം\nTrivandrum, First Published 12, Dec 2019, 9:02 AM\nകാസർകോ‍ഡ്-ബദിയഡ്ക കൊറഗ കോളനിയിലെ ആദിവാസി സമൂഹത്തിന്റെ അതിജീവന കാഴ്ചകളാണ് പുള്ളാഞ്ചി പ്രേക്ഷകരുടെ മുന്നിൽ എത്തിക്കുന്നത്. കൊട്ട മെടഞ്ഞ് ജീവിക്കുന്ന ജനവിഭാഗമാണിവർ.\nവികസനത്തിന്റെ നാഗരിക ഭാവത്തിന് മുന്നിൽ പകച്ച് നിൽക്കുന്ന ചിലരുണ്ട് നമുക്ക് ചുറ്റും. ഒരു നേരത്തെ അന്നത്തിന് പോലും വകയില്ലാത്തവർ. പുതിയ ഉത്പന്നങ്ങൾ വിപണി കീഴടക്കി മുന്നേറുമ്പോൾ കുലത്തൊഴിൽ കുറ്റിയറ്റ് പോകുന്നത് നിസ്സംഗതയോടെ നോക്കി നിൽക്കുന്നവർ. മാളുകളും ഫ്ലാറ്റുകളും പണിതുയർത്തുന്നവർ ഒരു നേരത്തെ ആഹാരം തേടിയുള്ള ഇവരുടെ അലച്ചിലിനെ കാണാതെ പോകുന്നുണ്ട്. പുള്ളാഞ്ചി എന്ന ഹ്രസ്വകഥാ ചിത്രം പറഞ്ഞു വെക്കുന്നത് ഇത്തരക്കാരുടെ കഥയാണ്.\nകാസർകോ‍ഡ്-ബദിയഡ്ക കൊറഗ കോളനിയിലെ ആദിവാസി സമൂഹത്തിന്റെ അതിജീവന കാഴ്ചകളാണ് പുള്ളാഞ്ചി പ്രേക്ഷകരുടെ മുന്നിൽ എത്തിക്കുന്നത്. കൊട്ട മെടഞ്ഞ് ജീവിക്കുന്ന ജനവിഭാഗമാണിവർ. പുള്ളാഞ്ചി വെറുമൊരു വള്ളിയല്ലെന്നും കുറെ പാവം മനുഷ്യർ ജീവിതം മെടഞ്ഞെടുക്കുന് വള്ളിയാണിതെന്നും ചിത്രം പറയുന്നു. ഗിരീഷ് മക്രേരി രചനയും സംവിധാനവും നിർവ്വഹിച്ച് റിഥം ക്രിയേഷൻസിന്റെ ബാനറിൽ വിനോദ് കോയിപ്പറമ്പത്ത് ആണ് പുള്ളാഞ്ചി നിർമ്മിച്ചിരിക്കുന്നത്. ക്യാമറ കൈകാര്യം ചെയ്തിരിക്കുന്നത് പ്രജി വേങ്ങാട് ആണ്.\nകണ്ണൂർ സ്വദേശിനിയും മാധ്യമപ്രവർത്തകയുമായ അശ്വതി താരയാണ് 16.8 മിനിറ്റ് ദൈർഘ്യമുള്ള ചിത്രത്തിൽ പ്രധാന കഥാപാത്രമായി എത്തുന്നത്. ബാലതാരമായ മാസ്റ്റർ വിജയ് പുള്ളാഞ്ചിയിലെ മറ്റൊരു കഥാപാത്രമായി എത്തുന്നു. രണ്ടാമത് സത്യജിത്ത് റായ് ഇന്റർനാഷണൽ ഡോക്യുമെന്ററി ആൻഡ് ഷോർട്ട് ഫിലിം ഫെസ്റ്റിവലിൽ മികച്ച കഥാചിത്രത്തിനുള്ള പുരസ്ക്കാരം സ്വന്തമാക്കിയത് ഈ ഹ്രസ്വചിത്രമായിരുന്നു. ഇതിനകം എൺപതോളം അവാർഡുകളാണ് ഈ കൊച്ചുസിനിമ നേടിയത്.\nLast Updated 12, Dec 2019, 12:25 PM


Woman Who Went On Racist, Abusive Rant Against Air India Crew Found Dead എയര് ഇന്ത്യ ജീവനക്കാരുടെ മുഖത്ത് തുപ്പിയ ഐറിഷ് വനിതയെ മരിച്ച നിലയില് കണ്ടെത്തി\nWoman Who Went On Racist Abusive Rant Against Air India Crew Found Dead\nകേസില് തടവിലായ ഇവര് കഴിഞ്ഞയാഴ്ചയാണ് ജയിലില് നിന്നും പുറത്ത് വന്നത്\nJuly 04, 2019 11:44:37 am\nലണ്ടന്: എയര് ഇന്ത്യ ജീവനക്കാരുടെ മുഖത്ത് തുപ്പുകയും അസഭ്യം പറയുകയും ചെയ്ത ഐറിഷ് വനിതയെ മരിച്ച നിലയില് കണ്ടെത്തി. 50കാരിയായ സൈമണ് ബേണ്‍സ് ആണ് മരിച്ചത്. ഇംഗ്ലണ്ടിലെ ഈസ്റ്റ് സസെക്സിലുളള വസതിയിലാണ് ജൂണ് ഒന്നിന് ഇവരെ മരിച്ച നിലയില് കണ്ടെത്തിയതെന്ന് ഡെയ്‌ലി മെയില് റിപ്പോര്‍ട്ട് ചെയ്യുന്നു.\nമുംബൈയില് നിന്നും ലണ്ടനിലേക്ക് പോവുകയായിരുന്ന എയര് ഇന്ത്യ വിമാനത്തില് വച്ച് കൂടുതല് മദ്യം നല്‍കാത്തതിനെ തുടര്‍ന്നായിരുന്നു സൈമണ് പ്രകോപിതയായത്. ഈ കേസില് സൈമണെ ആറ് മാസം തടവിന് വിധിച്ചിരുന്നു. കഴിഞ്ഞയാഴ്ചയാണ് ഇവര് ജയിലില് നിന്നും പുറത്ത് വന്നത്.\nകൂടുതല് മദ്യം നല്‍കാന് എയര് ഇന്ത്യ ജീവനക്കാര് വിസമ്മതിച്ചതോടെയാണ് യുവതി വിമാനത്തില് ബഹളം ആരംഭിച്ചത്. യുവതി അസഭ്യ വര്‍ഷം തുടങ്ങിയതോടെ മറ്റു യാത്രക്കാരും പരാതിയുമായി എത്തിയത് ജീവനക്കാര്‍ക്ക് തലവേദനയായി. രാജ്യാന്തര അഭിഭാഷകയാണ് താനെന്ന് യുവതി ഇടയ്ക്കിടെ ആവര്‍ത്തിക്കുന്നുണ്ടായിരുന്നു.\nRead More: മദ്യപിച്ച് ലക്ക്കെട്ടു; എയർ ഇന്ത്യ പൈലറ്റിന് നേരെ ഐറിഷ് വനിത തുപ്പി\nബിസിനസ് ക്ലാസ് യാത്രക്കാരെ നിങ്ങള് ഇങ്ങനെയാണോ കൈകാര്യം ചെയ്യുന്നത്. റോഹിങ്ക്യന് അഭയാർഥികള്‍ക്കും പലസ്തീന് ജനതയ്ക്കും വേണ്ടി പോരാടുന്ന ആളാണ് താനെന്നും യുവതി പറയുന്നത് ദൃശ്യങ്ങളില് കാണാം. ലണ്ടന് വിമാനത്താവളത്തില് വച്ച് യുവതിയെ അറസ്റ്റ് ചെയ്തു. മദ്യം നല്‍കാന് വിസമ്മതിച്ച ജീവനക്കാര്‍ക്ക് നേരെ യുവതി അസഭ്യ വര്‍ഷം നടത്തുകയും തുപ്പുകയും ചെയ്തു.\nപിന്നീട് സൈമണെ ബ്രിട്ടീഷ് മജിസ്ട്രേറ്റ് കോടതി ആറ് മാസം തടവിന് വിധിച്ചു. കൂടാതെ 3000 പൗണ്ട് നഷ്ടപരിഹാരം നല്‍കണമെന്നും അറിയിച്ചു. താന് ചെയ്ത കാര്യത്തില് പശ്ചാത്താപമുണ്ടെന്ന് അന്ന് സൈമണ് കോടതിയെ അറിയിച്ചിരുന്നു.\nTags: Air India, Found dead


ഈജിപ്ത് മമ്മി ശവപ്പെട്ടി തുറന്നു: 2500 വർഷത്തിനുശേഷം ഈജിപ്തിൽ ഗിസയിലെ പിരിമുറുക്കം | Puthen Vartha\nHome » World » ഈജിപ്ത് മമ്മി ശവപ്പെട്ടി തുറന്നു: 2500 വർഷത്തിനുശേഷം ഈജിപ്തിൽ ഗിസയിലെ പിരിമുറുക്കം\nOktober 7, 2020 73 0\nമുൻകാലങ്ങളിൽ കെയ്‌റോയുടെ തെക്ക് ഭാഗത്തുള്ള സക്കരയുടെ സെമിത്തേരിയിൽ മൺപാത്രങ്ങൾ കണ്ടെത്തിയിരുന്നു. രണ്ട് മാസം മുമ്പ് ആരംഭിച്ച ദൗത്യത്തിൽ 13 ശവപ്പെട്ടികളുമായി 36 അടി ആഴത്തിലാണ് സൈറ്റ് കണ്ടെത്തിയത്. കൂടുതൽ ആഴത്തിൽ പോകുമ്പോൾ കൂടുതൽ ശവപ്പെട്ടികൾ കണ്ടെത്താൻ തുടങ്ങി. ഇതിനുശേഷം പുരാവസ്തു ഗവേഷകർ വളരെ ആവേശഭരിതരായിരുന്നു, എന്നാൽ ഈ കണ്ടെത്തലിനെക്കുറിച്ചും ചോദ്യങ്ങൾ ഉയർന്നിട്ടുണ്ട്. അവളെ തുറന്ന് ഉറക്കത്തിൽ നിന്ന് ഉണർത്തുന്നതിലൂടെയാണ് മാമി ശപിക്കപ്പെട്ടതെന്ന് പറയപ്പെടുന്നു. ഭയവും ഇതിനെക്കുറിച്ച് പ്രചരിക്കാൻ തുടങ്ങി, പക്ഷേ നൂറ്റാണ്ടുകൾ പഴക്കമുള്ള ശവപ്പെട്ടികൾ തുറക്കേണ്ടതിന്റെ ആവശ്യകതയെക്കുറിച്ച് കൂടുതൽ കൂടുതൽ ചോദ്യങ്ങൾ ഉയർന്നുവരുന്നു.\n2500 വർഷങ്ങൾക്ക് മുമ്പ് ഈ ആളുകളുടെ മരണം കാരണം ഈ ശവപ്പെട്ടികളുടെ ആഘാതം കാണാൻ കഴിഞ്ഞേക്കില്ലെന്ന ഭയം പുറത്തുവരുന്നു. എന്തുകൊണ്ടാണ് ഈ മമ്മികൾ ഫറവോയല്ല അല്ലെങ്കിൽ ഒരു വലിയ വ്യക്തിയല്ല, എന്തിനാണ് അവരെ വിനോദസഞ്ചാരത്തിനായി മാത്രം കളിയാക്കുന്നത് എന്ന ചോദ്യവും ഉയർന്നിട്ടുണ്ട്.\nമമ്മി തലച്ചോറിൽ നിന്നാണ് നിർമ്മിച്ചത്\nഗിസയിലെ പിരമിഡിൽ നിന്ന് 10 മൈൽ തെക്കുകിഴക്കായി 59 ശവപ്പെട്ടികൾ കണ്ടെത്തി, അതിൽ 40 എണ്ണം പത്രമാധ്യമങ്ങളിൽ കാണിച്ചു. ഈ ശവപ്പെട്ടികളിൽ ഭൂരിഭാഗവും പുരോഹിതന്മാരും ഉദ്യോഗസ്ഥരും സവർണ്ണരും ആയിരിക്കാമെന്ന് ആദ്യകാല ഗവേഷണങ്ങൾ അനുമാനിക്കുന്നു. എല്ലാവരും മരിച്ചതിനുശേഷം, പാരമ്പര്യമനുസരിച്ച് അവരെ അടക്കം ചെയ്തു. ഇരുമ്പിന്റെ കൊളുത്തുകളിൽ നിന്ന് മൂക്കിലൂടെ തലച്ചോർ നീക്കം ചെയ്യുന്നതും ഇതിൽ ഉൾപ്പെടുന്നു.\nശവപ്പെട്ടി ഈജിപ്റ്റിൽ കണ്ടെത്തി\nകൂടുതൽ ശവപ്പെട്ടികൾ ഇപ്പോൾ കണ്ടെത്താം\nകൂടുതൽ ശവപ്പെട്ടി ഇവിടെ ഉള്ളിൽ കുഴിച്ചിടാമെന്നും പ്രതീക്ഷിക്കുന്നു. അതിനാൽ, ഇത് ഒരു വലിയ നേട്ടമാണെന്ന് തെളിയിക്കുമെന്ന് വിശ്വസിക്കപ്പെടുന്നു. എല്ലാ ശവപ്പെട്ടികളും വളരെ നല്ല അവസ്ഥയിലാണെന്നും അവയിൽ യഥാർത്ഥ നിറങ്ങൾ മാത്രമേ കാണാനാകൂ എന്നും അധികൃതർ പറയുന്നു. ഈ ശവപ്പെട്ടികളെല്ലാം ഗ്രാൻഡ് ഈജിപ്ഷ്യൻ മ്യൂസിയത്തിലേക്ക് കൊണ്ടുപോയി, അവിടെ അത് സാധാരണക്കാർക്ക് കാണിക്കും. ടൂറിസം പ്രോത്സാഹിപ്പിക്കുന്നതിന് ഈജിപ്ത് പുരാവസ്തു ഖനനം ഉപയോഗിക്കുന്നു.\nഈജിപ്റ്റിൽ മമ്മി കണ്ടെത്തി\nSiehe auch ഐഎഎസ് കേഡർ നിയമങ്ങളിൽ നിർദ്ദേശിച്ചിരിക്കുന്ന മാറ്റങ്ങളെക്കുറിച്ച് മമത ബാനർജി പ്രധാനമന്ത്രിയോട്\nദീപാവലി സമയത്ത് സ്വർണ്ണ വില എന്തായിരിക്കുമെന്ന് വിദഗ്ദ്ധരുടെ അഭിപ്രായം അറിയുക - ദീപാവലിയിൽ സ്വർണം വിലകുറഞ്ഞതായിരിക്കും! അവശേഷിക്കുന്നതെന്താണെന്ന് അറിയുക


വേദനകൊണ്ട് പുളയുന്ന രോഗിക്കു മുന്നില് ആശ്വാസത്തിന്റെ കൈത്തിരിയാവേണ്ടവര് വിശ്വാസത്തിന്റെ പേരില് സാത്താന്റെ കോട്ടുമണിഞ്ഞ് നില്‍ക്കുന്ന കാഴ്ച എത്രമാത്രം ഭയാനകമാണ്. ലോക ശാന്തിക്കും സമാധാനത്തിനും മണ്ണിലേക്കിറങ്ങിയ ദൈവപുത്രന്റെ കുഞ്ഞാടുകള് സ്വന്തം വിശ്വാസത്തിന്റെ പേരില് അവരെ മരണത്തിലേക്ക് വഴി നടത്തുകയല്ലേ ചെയ്തത്.\nഎസ്സേയ്‌സ് / സൂസന് ഡാനി\nഅമ്മയുടെ വയറിന്റെ ഇളം ചൂടില് വെച്ചുതന്നെ കൊത്തിനുറുക്കാന് ദയാരഹിതമായി നീണ്ട ഡോക്ടറുടെ വിരലുകളിലൊന്നില് ഒരു കേഴല് എന്നോണം കടന്നു പിടിക്കുന്ന ഇളം കൈയുടെ ചിത്രം ഫേസ്ബുക്കിലെ വാളില് നിങ്ങളില് പലരും കണ്ടിരിക്കും. ഏതു പാറക്കല്ലിനെയും അലിയിച്ചു കളയുന്ന ഒരു കാഴ്ചയായിരുന്നു അത്.\nഒരു ഡോകട്‌റുടെ നേരനുഭവമായിരുന്നു അതെന്ന് ഒരിടത്ത് വായിച്ചറിഞ്ഞ ആ നിമിഷം മുതല് ഗര്‍ഭഛിദ്രം എന്ന ഭീകരതയെ അത്യധികം വേദനയോടും അതിലേറെ വെറുപ്പോടെയും മാത്രമെ ഓര്‍ക്കാനായിരുന്നുള്ളു.\nഎന്നാല് അതേയളവില് ഹൃദയത്തെ കീറിമുറിക്കുന്ന ഒരു വാര്‍ത്തയായിരുന്നു രണ്ടു ദിവസം മുമ്പ് കാതിലലച്ചത്. മനുഷ്യാവകാശങ്ങളുടെ അപ്പോസ്തലന്‍മാരായി പലരും പലപ്പോഴും ഉദ്ധരിക്കാറുള്ള സ്‌കാന്‍ഡനേവിയന് രാജ്യങ്ങളിലൊന്നായ അയര്‍ലന്റില് നിന്നുള്ളതായിരുന്നു അത്.\nനീതിയുടെയും മനുഷ്യാവകാശത്തിന്റെയും സകല അതിര്‍വരമ്പുകളും തകര്‍ത്തെറിഞ്ഞ ആ സംഭവത്തിനെതിരില് ഇനിയും മനുഷ്യത്വം വറ്റിയിട്ടില്ലാത്തവരുടെ ഇടയില്‍നിന്ന് പ്രതിഷേധം ഉയര്‍ന്നു കഴിഞ്ഞു. സംഭവം നടന്ന് ആഴ്ചകള് പിന്നിട്ടിട്ടും വ്യാപകമായി പ്രതിഷേധം ഉയര്‍ന്ന സാഹചര്യത്തിലാണ് ഇതെക്കുറിച്ചന്വേഷിക്കാന് ഐറിഷ് ആരോഗ്യ മന്ത്രാലയം തയ്യാറായത്. ഡബ്‌ളിനിലെ ഐറിഷ് പാര്‍ലമെന്റിനു മുന്നിലും തെരുവുകളിലും നടന്ന പ്രതിഷേധ പ്രകടനങ്ങളില് ആയിരങ്ങളാണ് അണിനിരന്നത്. അയര്‍ലന്റില് എഞ്ചിനീയറാണ് സവിതയുടെ ഭര്‍ത്താവ് പ്രവീണ്.\nഅയര്‍ലന്റില് ദന്തഡോക്ടറായ സവിത ഹാലപ്പനവര് എന്ന 31കാരി ഐറിഷ് ആശുപത്രി അധികൃതര് ഗര്‍ഭഛിദ്രം നടത്താന് വിസമ്മതിച്ചതിനെ തുടര്‍ന്ന് കഴിഞ്ഞമാസം 28ന് മരണമടഞ്ഞതാണ് നടുക്കമുളവാക്കുന്ന ആ വാര്‍ത്ത. അസഹ്യമായ വേദനയെ തുടര്‍ന്ന് ഒക്ടോബര് 21നാണ് 17 ആഴ്ച ഗര്‍ഭിണിയായ സവിതയെ അയര്‍ലന്റിലെ ആശുപത്രിയില് പ്രവേശിപ്പിച്ചത്. സെപ്റ്റിസമിയ (രക്തത്തിലുണ്ടാവുന്ന ഒരു തരം അണുബാധ)എന്ന അസുഖമായിരുന്നു അവരെ കീഴടക്കിയത്.\nഗര്‍ഭം അലസിയതിനെ തുടര്‍ന്ന് ജീവന് അപകടത്തിലായ അവസ്ഥയില് ഗര്‍ഭഛിദ്രം നടത്താന് ആശുപത്രി അധികൃതരോട് ആവശ്യപ്പെട്ടെങ്കിലും ‘ഇത് കത്തോലിക്കാ രാജ്യമാണെന്നും ഇവിടെ ഗര്‍ഭ ഛിദ്രം നിയമവിരുദ്ധമാണെന്നായിരുന്നു’ അറുത്തുമുറിച്ച മറുപടി. കുഞ്ഞിന് ഹൃദയമിടിപ്പുണ്ടെന്നായിരുന്നു അവര് പറഞ്ഞ മറ്റൊരു കാരണം.\nവേദനയുടെ വന് കടല് താണ്ടാനാവാതെ വീണ്ടും വീണ്ടും അധികൃതരെ സമീപിച്ചെങ്കിലും ഫലമുണ്ടായില്ല. എന്നാല്, കുഞ്ഞിന്റെ ഹൃദയമിടിപ്പ് നിലച്ചപ്പോള് ഗര്‍ഭസ്ഥ ശിശുവിനെ നീക്കാന് അവര് തയ്യാറായി. അപ്പോഴേക്കും സവിത ഗുരുതരാവസ്ഥയിലെത്തിയിരുന്നു. ശസ്ത്രക്രിയക്കിടെ മരണം സംഭവിക്കുകയും ചെയ്തു.\nരക്തത്തിലെ അണുബാധ മൂലം ഉണ്ടാവുന്ന ഈ രോഗാവസ്ഥ അതിന്റെ മൂര്‍ധന്യതയില് ശരീരമാകെ വ്യാപിക്കും. രക്തം, മൂത്രം, ശ്വാസകോശം, കോശകലകള് എന്നിവയെ ഒന്നൊന്നായി കീഴടക്കി അവസാനം പ്രതിരോധ സംവിധാനത്തെ മുഴുവന് തകര്‍ത്തെറിഞ്ഞ് മരണത്തിലേക്ക് എത്തുന്ന അവസ്ഥയാണിത്.\nതന്റെ ഗര്‍ഭപാത്രം സ്വന്തം കുഞ്ഞിന്റെ ശവപ്പറമ്പാക്കാന് ഏതമ്മയാണ് ആഗ്രഹിക്കുക. മറ്റു ഘടകങ്ങളൊന്നും സ്വാധീനിക്കാത്ത തനതു പ്രകൃതത്തില് ഒരു സ്ത്രീക്കും അതിനു കഴിയില്ല എന്നിരിക്കെ സവിതയുടെ ആവശ്യം തികച്ചും മാനുഷിക പരമായിരുന്നു. മാസമുറവേളകളില് പോലും അസഹ്യമാവുന്ന വേദന സാധാരണ ഗതിയില് സ്ത്രീകളെ തളര്‍ത്തിക്കളയുമെന്നിരിക്കെ ദിവസങ്ങളോളം അവര് കടിച്ചിറക്കിയ നീറ്റല് ഏതു വാക്കുകളില് പകര്‍ത്താന് കഴിയും.\nഓരോ രൂപകൂപങ്ങളിലും ഉറഞ്ഞുകൂടുന്ന അസഹ്യമായ വേദനയുടെ നിമിഷങ്ങളില് ആശ്വാസം പകരേണ്ടതിനു പകരം തന്നെ നോക്കി കൊഞ്ഞനംകുത്തിയ മതസംഹിതയെയും വിശ്വാസത്തെയും ആ പെണ്‍കുട്ടി എന്തു മാത്രം ശപിച്ചിട്ടുണ്ടാവണം. വേദനകൊണ്ട് പുളയുന്ന രോഗിക്കു മുന്നില് ആശ്വാസത്തിന്റെ കൈത്തിരിയാവേണ്ടവര് വിശ്വാസത്തിന്റെ പേരില് സാത്താന്റെ കോട്ടുമണിഞ്ഞ് നില്‍ക്കുന്ന കാഴ്ച എത്രമാത്രം ഭയാനകമാണ്.\nചില സംഭവങ്ങളുടെ പേരില് മാധ്യമലോകം ലോകത്താകമാനമുള്ള ഒരു ജനവിഭാഗത്തെ മുഴുവന് പ്രതിക്കൂട്ടില് നിര്‍ത്താന് കണ്ണും കാതും കൂര്‍പ്പിച്ചിരിക്കുമ്പോഴൂം തങ്ങള് കത്തോലിക്കാ വിശ്വാസികളെന്ന് പരസ്യമായി വിളംബരം ചെയ്ത് നടത്തിയ ഒരു ‘അരുംകൊല’ പുറത്തുവരാന് ആഴ്ചകള് എടുത്തത് എന്തിന്റെ സൂചനയാണ്?\nലോക ശാന്തിക്കും സമാധാനത്തിനും മണ്ണിലേക്കിറങ്ങിയ ദൈവപുത്രന്റെ കുഞ്ഞാടുകള് സ്വന്തം വിശ്വാസത്തിന്റെ പേരില് അവരെ മരണത്തിലേക്ക് വഴി നടത്തുകയല്ലേ ചെയ്തത്. ഇതിനെ വിശ്വാസത്തിന്റെ ഏതു തരം മൗലികവാദമെന്ന പേരിട്ട് വിളിച്ചാല് മതിയാവും.\nമരണത്തിന്റെ മുനമ്പില് നിന്ന് ‘താന് കത്തോലിക്കാ വിശ്വാസിയല്ലെന്നും അയര്‍ലന്റുകാരിയല്ലെന്നും’ ആണയിടേണ്ടി വന്ന ഒരു രോഗിയുടെ നിസ്സഹായവസ്ഥ പോലും കാരുണ്യത്തിന്റെ സുവിശേഷമോതുന്ന അവരുടെ ഹൃദയങ്ങളെ മാറിച്ചിന്തിക്കാന് അനുവദിച്ചില്ല. സവിതയുടെ മരണം പുറത്തേക്കു വലിച്ചിടുന്ന ചോദ്യങ്ങള് നിരവധിയാണ്. ചില ജീവനുകള് വിലപ്പെട്ടതും ചിലവ വില കെട്ടതുമായ ഈ വിശ്വാസ സംഹിത നെഞ്ചോടു പുണരുന്നവര് എങ്ങനെ മനുഷ്യാവകാശങ്ങളുടെ സംരക്ഷകരായി വാഴ്ത്തപ്പെടുന്നു?\nപാകിസ്താനിലെയോ അഫ്ഗാനിലെയോ ചില സംഭവങ്ങളുടെ പേരില് മാധ്യമലോകം ലോകത്താകമാനമുള്ള ഒരു ജനവിഭാഗത്തെ മുഴുവന് പ്രതിക്കൂട്ടില് നിര്‍ത്താന് കണ്ണും കാതും കൂര്‍പ്പിച്ചിരിക്കുമ്പോഴും തങ്ങള് കത്തോലിക്കാ വിശ്വാസികളെന്ന് പരസ്യമായി വിളംബരം ചെയ്ത് നടത്തിയ ഒരു ‘അരുംകൊല’ പുറത്തുവരാന് ആഴ്ചകള് എടുത്തത് എന്തിന്റെ സൂചനയാണ്? വിശ്വാസ ഭീകരതയേക്കാള് വലിയ ഈ പക്ഷപാത മാധ്യമ ഭീകരതയല്ലേ മനുഷ്യാവകാശ ലംഘനങ്ങളുടെ ചുടലപ്പറമ്പുകള്‍ക്ക് അരങ്ങൊരുക്കുന്നത്.\nശാസ്ത്രത്തിന്റെയും സാങ്കേതികതയുടെയും ചിറകില് ലോകം ഒട്ടേറെ പുരോഗമിച്ചിട്ടും അതില് ഊറ്റം കൊള്ളുന്നവര് തന്നെ അപരിഷ്‌കൃതമായ ഇത്തരം വിശ്വാസാചാരങ്ങളില് അസ്തിത്വം തിരഞ്ഞ് സായൂജ്യമടയുന്നതിന്റെ പൊരുള് എന്താണ്?\nപല രാജ്യങ്ങളിലും ഗര്‍ഭഛിദ്രം വിലക്കിയിട്ടുണ്ട്. അതിന് തക്കതായ കാരണവുമുണ്ട്. പെണ്‍കുഞ്ഞുങ്ങളെ ഇല്ലാതാക്കുന്നത് പതിവാക്കിയ ഇന്ത്യയെ പോലുള്ള രാജ്യങ്ങളില് അത് ഗുരുതര കുറ്റകൃത്യമാണ്. വിശ്വാസത്തിലുപരി സാമൂഹ്യമായ കാരണങ്ങളാലാണ് ആ വിലക്ക്. എന്നാല്, വിശ്വാസത്തിന്റെ ഭാഗമായി ഗര്‍ഭ ഛിദ്രം വിലക്കിയ രാജ്യങ്ങളുമുണ്ട്. പക്ഷെ അവിടങ്ങളില് പോലും അമ്മയുടെ ജീവന് ഏതെങ്കിലും തരത്തിലുള്ള ഭീഷണിയുണ്ടെങ്കില് അത് അനുവദിക്കുന്നുമുണ്ട്.\nഅയര്‍ലന്റിന്റെ അയല്‍രാജ്യമായ ഇംഗ്‌ളണ്ടില് പോലും ഇക്കാര്യത്തില് ഇളവുണ്ട്. 1992ല് അയര്‍ലന്റ് സുപ്രീംകോടതി തന്നെ അത്തരം ഘട്ടങ്ങളില് ഗര്‍ഭഛിദ്രം നടത്താമെന്ന് ഉത്തരവിട്ടുമുണ്ട്. എന്നാല്, അതിനുശേഷം മാറിമാറി വന്ന അഞ്ചു ഭരണകൂടങ്ങളും അത് നടപ്പാക്കാന് തയ്യാറായില്ല എന്നതാണ് വാസ്തവം….\n‘എന്റെ മകളെ അവര് കൊന്നു’- വിവരിക്കാനാകാത്ത ദുഖത്തിന്റെ ആഴക്കയത്തില് നിന്നുകൊണ്ട് സവിതയുടെ അമ്മ പറഞ്ഞ വാക്കുകളാണ് ഇത്. അതു തന്നെയായിരുന്നു സത്യം. സവിത മരണത്തിന് കീഴടങ്ങുകയായിരുന്നില്ല. അവളെ ഇഞ്ചിഞ്ചായി കൊല്ലുകയായിരുന്നു. മറ്റൊരാള്‍ക്കും ഈ ഗതി വരാതിരിക്കാന് ഞാന് അയര്‍ലന്റില് തന്നെ തുടരുമെന്ന് സവിതയുടെ ഭര്‍ത്താവ് പ്രവീണും പറയുന്നു. ഇനിയും അന്ധവും മനുഷ്യവിരുദ്ധവുമായ വിശ്വാസങ്ങള്‍ക്ക് സവിതമാര് ഇരകളാകാതിരിക്കാന് വേദനിക്കുന്ന ഈ മനസ്സുകള് കാണിക്കുന്ന ജാഗ്രത ലോകം ഏറ്റെടുത്തിരുന്നുവെങ്കില്…..


ബ്രസീലിന്റെ നിര്‍ബന്ധം കാരണം Settler തീവൃവാദിയായ അംബാസിഡറെ ഇസ്രായേലിന് മാറ്റേണ്ടതായിവന്നു – നേരിടം\nബ്രസീലിന്റെ നിര്‍ബന്ധം കാരണം Settler തീവൃവാദിയായ അംബാസിഡറെ ഇസ്രായേലിന് മാറ്റേണ്ടതായിവന്നു\nPublished on ഏപ്രില് 5, 2016ഏപ്രില് 12, 2016 by admin\tബ്രസീലിലേക്കുള്ള അംബാസിഡറായി ഇസ്രായേല് നിയോഗിച്ച Dani Dayan നെ ബ്രസീലിന്റെ സമ്മര്‍ദ്ദം കാരണം അമേരിക്കയിലെ ഒരു സ്ഥാനത്തേക്ക് മാറ്റി. പാലസ്തീനിലെ കൈയ്യേറിയ പടിഞ്ഞാറെക്കരയിലും(West Bank) പാലസ്തീന് ഭൂമിയിലും നിയമവിരുദ്ധമായി ജൂത settlements പണിയുന്നതിന്റെ നേതൃത്വം വഹിച്ചത് ഇയാളായിരുന്നു. ബ്രസീലിലെ സര്‍ക്കാര് ഇയാളെ അംബാസിഡറായി അംഗീകരിക്കാന് തയ്യാറാവാത്തത് വിവാദത്തിന് വഴിവെച്ചു. പാലസ്തീനിലെ ഭൂമിയില് ജൂത settlements പണിയുന്നത് അന്തര്‍ദേശീയ നിയമം ലംഘിച്ചുകൊണ്ടാണ്. എന്നാല് നെതന്യാഹൂ സര്‍ക്കാര് അത് അംഗീകരിക്കാതെ കോളനികള് നിര്‍മ്മിച്ചുകൊണ്ടിരിക്കുകയാണ്.\nCategories പാലസ്തീന്,ബ്രസീല്,രാഷ്ട്രീയം,വാര്‍ത്ത•Tags ഇസ്രായേല് നാസി,പാലസ്തീന്,ബ്രസീല്,രാഷ്ട്രീയം,വാര്‍ത്ത\tPost navigation\nPrevious ഔദ്യോഗികമല്ലാത്ത സെന്‍സര്‍ഷിപ്പ്Next പാലസ്തീന് സ്വതന്ത്രമാകും


Sri M meets Sonia സർക്കാർ ആർഎസ്എസുകാരന് ഭൂമി ദാനം നൽകിയില്ല - Factbook\nSri M meets Sonia സർക്കാർ ആർഎസ്എസുകാരന് ഭൂമി ദാനം നൽകിയില്ല\nസർക്കാർ ആർഎസ്എസുകാരന് ഭൂമി ദാനം നൽകി എന്നൊരു പുതിയ നുണപ്രചാരണം ചില കുത്തിതിരിപ്പു കേന്ദ്രങ്ങളിൽ നിന്നും വന്നിട്ടുണ്ട്. മൗദൂതികളും സുഡാപ്പികളും അവരുടെ മൂട് താങ്ങി മൂരികളും കൊങ്ങികളും ഒക്കെ ചേർന്ന് അത് വാട്സപ്പിൽ നന്നായി ഓടിക്കുന്നുമുണ്ട്.\nസത്യമെന്താണെന്ന് വെച്ചാൽ, ശ്രീ എം എന്ന പേരിലുള്ള ഒരാളുടെ ആത്മീയ സ്ഥാപനം ഒരു യോഗ സെന്റർ തുടങ്ങാൻ ഭൂമി ലീസിന് അപേക്ഷിച്ചു.\nപത്ത് വർഷത്തേക്ക് നിശ്ചിത തുകക്ക് അവർക്ക് ലീസിന് ഹൗസിംഗ് ബോഡിന്റെ നാലേക്കർ നൽകി.\nപരിമിതമായ കാലത്തേക്ക് ബിസിനസ് ആവശ്യത്തിന് ലീസിന് കരാറടിസ്ഥാനത്തിൽ നൽകിയ സംഭവമാണ് സർക്കാർ ആർഎസ്എസിന് ദാനം നൽകി എന്ന് പ്രചരിപ്പിക്കുന്നത്.\nആര് അപേക്ഷിച്ചാലും നിയമപരമായ ബിസിനസ് ആവശ്യത്തിന് സർക്കാർ സ്ഥലം ലീസിന് കിട്ടും. സർക്കാരിന് വരുമാനമുള്ള കാര്യമാണ്, എല്ലാ കാലത്തും നടന്നുവരുന്ന കാര്യവുമാണ്.\nഏറ്റവും കൂടുതൽ പോസ്റ്റ് ട്രൂത്ത് വാർത്തകൾ സർക്കാരിനെതിരെയും ഇടതുപക്ഷത്തിനെതിരെയും പ്രചരിക്കാൻ പോവുന്ന തിരഞ്ഞെടുപ്പാണിത്. അപ്പോൾ ഇങ്ങനെ പലതും പ്രതീക്ഷിക്കാം ഇനിയുള്ള നാളുകളിൽ.\nശ്രീ എം സോണിയാ ഗാന്ധിയും ആയി നടത്തിയ കൂടി കാഴ്ചയുടെ ലിങ്ക് ചുവടെ\nYoga Centre Sri M\nSri M meets and invites Smt Sonia Gandhi to participate in the Walk of Hope 2015-16


Horoscope of the Week (April 18- April 24, 2021): ഈ ആഴ്‌ച നിങ്ങള്‍ക്കെങ്ങനെ?\nHoroscope of the Week (April 18- April 24, 2021): ‘വരുന്ന ആഴ്ച നിങ്ങള്‍ക്കെങ്ങനെ?’ പീറ്റർ വിഡൽ എഴുതുന്ന വാരഫലം വായിക്കാം\nUpdated: April 18, 2021 7:21:22 pm\nസ്നേഹത്തിന്റെ ഗ്രഹമായ ശുക്രൻ അതിന്റെ സ്ഥാനം മാറ്റുകയാണ്. നിലനിൽക്കുന്ന ബന്ധങ്ങൾ കൂടുതൽ പ്രാധാന്യമർഹിക്കുന്നതിന്റെ മതിയായ സൂചനയാണിത്. സാരാംശത്തിന്റെ കാര്യക്ഷമത പ്രധാനമാണെന്നും നിങ്ങളെ ആശ്രയിക്കാൻ വന്ന ആളുകളെ നിരാകരിക്കുന്നതിന് ഒരു ഒഴികഴിവുമില്ലെന്നും നിങ്ങൾക്കറിയാം. ചില നല്ല വാർത്തകളിൽ ശരിയായ തീരുമാനങ്ങളെടുക്കാൻ ബുധൻ നിങ്ങളെ സഹായിക്കും.\nനിങ്ങളുടെ പദ്ധതികൾ തുടരുക, ബുദ്ധിമുട്ടുകൾ ഉണ്ടാകുമ്പോൾ അവ കൈകാര്യം ചെയ്യുക. നിങ്ങളുടെ കാൽപനിക സാധ്യതകളെക്കുറിച്ച് കൂടുതൽ അറിയാൻ നിങ്ങൾ ആഗ്രഹിക്കുന്നുവെങ്കിൽ, ശുക്രനെ ശ്രദ്ധിക്കുക. നിങ്ങളുടെ ചാർട്ടിന്റെ തീവ്രമായ പ്രദേശത്ത് ഈ അത്ഭുതകരമായ ഗ്രഹത്തിന്റെ ഇടം സൂചിപ്പിക്കുന്നത് ഒരു അടുത്ത ബന്ധം അഭിവൃദ്ധി പ്രാപിക്കാൻ തീരുമാനിച്ചിരിക്കുന്നു എന്നാണ്.\nപ്രണയപരമായും വൈകാരികമായും നിങ്ങൾ മുന്നേറുകയാണ്. നിർണായകമായ നിരവധി സ്വാധീനങ്ങൾ മുന്നോട്ട് നീങ്ങുന്നുണ്ട്. നിങ്ങളുടെ മുന്നോട്ടുള്ള യാത്രയിൽ അത് അറിയാനാവും. നിങ്ങളുടെ ഗാർഹിക ജീവിതത്തിന്റെ എല്ലാ വശങ്ങളും നിങ്ങളുടെ ബുദ്ധിയുള്ളതും ആനന്ദദായകവുമായ വ്യക്തിത്വത്തിൽ നിന്ന് പ്രയോജനം നേടും. ഇത് ഗുണപരമായതും ശുഭാപ്തിവിശ്വാസവുമുള്ള സമയമാണെന്ന് നിങ്ങൾക്ക് കാണാൻ കഴിയും.\nനിങ്ങളുടെ മനസ്സിനെ പ്രതിനിധീകരിക്കുന്ന ഗ്രഹമായ ബുധൻ നിങ്ങളുടെ എല്ലാ കാര്യങ്ങളും പിന്നീടൊരിക്കൽ വേഗത്തിൽ നേടുമെന്ന് വ്യക്തമാക്കിത്തരുന്നു. ചർച്ചകൾ നടത്തുക, നിങ്ങളുടെ ആശയങ്ങൾ പങ്കിടുക, പ്രധാനപ്പെട്ട അഭിമുഖങ്ങൾ ക്രമീകരിക്കുക. നിങ്ങൾ നിർദ്ദേശിക്കുന്നതെന്തും ആളുകൾ തുറന്ന മനസ്സോടെ കേൾക്കും, അതിനാൽ കൂട്ടായ പ്രവർത്തനത്തിൽ നിങ്ങളോടൊപ്പം ചേരാൻ പങ്കാളികളെ ക്ഷണിക്കുക.\nതൊഴിലുമായി ബന്ധപ്പെട്ട്, ഇതിനകം എടുത്ത തീരുമാനങ്ങൾ പിന്തുടരുന്നതുമായി ബന്ധപ്പെട്ടും നിങ്ങളുടെ ദിനചര്യയിൽ തുടരുന്നതുമായി ബന്ധപ്പെട്ടും തീരുമാനമെടുക്കേണ്ട സമയമാണിത് ഇത് ഭയങ്കര ആവേശകരമായിരിക്കില്ല, പക്ഷേ കുറഞ്ഞത് നിങ്ങൾ ഭാവിക്കായി ഉറച്ച അടിത്തറയിടുകയാണ്, ഇത് അഭിനന്ദനീയമായ ഒരു പ്രവൃത്തിയാണ്, അത് പ്രശംസയും ആദരവും ആകർഷിക്കും.\nനിങ്ങളുടെ ആത്മവീര്യം സംബന്ധിച്ച് നോക്കിയാൽ സുഹൃത്തുക്കളും സഹപ്രവർത്തകരും, നിങ്ങൾക്ക് അത്ര നന്നായി അറിയാത്ത ആളുകളും പ്രധാനപ്പെട്ടവരായി നിൽക്കുന്നുണ്ട്. നിങ്ങളുടെ അടുത്ത പങ്കാളികൾക്ക് അക്കാര്യത്തിൽ കാര്യമായ പങ്കൊന്നുമില്ല. അതിനാൽ ഇത് വ്യാപകമായി ഇടകലർന്ന് പുതിയ പരിചയങ്ങൾ ഉണ്ടാക്കുന്നതിനുള്ള സമയമായിരിക്കും. ഓർമ്മിക്കുക, ഇനിയുള്ള വർഷങ്ങളിൽ നിങ്ങൾ ഇപ്പോൾ കണ്ടുമുട്ടുന്ന ആളുകളിൽ ആരാണ് നിങ്ങൾക്ക് പ്രധാനമെന്ന് നിങ്ങൾക്കറിയില്ല.\nനിങ്ങളുടെ ഏറ്റവും പുതിയ ചാന്ദ്ര വിന്യാസങ്ങൾ നിങ്ങളുടെ തൊഴിൽപരമായ കഴിവുകളും അനുഭവങ്ങളും പരമാവധി പ്രയോജനപ്പെടുത്താൻ നിങ്ങളെ വെല്ലുവിളിക്കുന്നു. ഒരുപക്ഷേ തിരിച്ചറിവിൽ നിന്ന് ഇനിയും പ്രതീക്ഷകളോടെ പ്രവർത്തിക്കാനാവും. ചൊവ്വയുടെയും ശുക്രന്റെയും അത്ഭുതകരമായ സ്വാധീനത്തിൽ ആഴ്ചയുടെ മധ്യത്തിൽ കാൽപനിക പ്രവണതകൾ വർധിക്കും.\nനിങ്ങൾ മികച്ചതിനേക്കാൾ കുറഞ്ഞതൊന്നും ചെയ്യില്ല. ഉയർന്ന നിലവാരം പുലർത്തുന്നതിൽ പരാജയപ്പെടുന്നത് ഒരു സംഘർഷത്തിന് കാരണമാകും. നിങ്ങളുടെ പക്ഷത്തുള്ള എല്ലാവരുമായും സൗഹൃദ സമ്പർക്കം പുലർത്തുന്നതിലാണ് നിങ്ങളുടെ രക്ഷ! , നിങ്ങളുടെ തത്വങ്ങളിൽ വിട്ടുവീഴ്ച ചെയ്യാനുള്ള സമയമല്ല ഇത്.\nസാമ്പത്തിക കാര്യങ്ങൾ ഇപ്പോഴും നിങ്ങളുടെ മനസ്സിൽ ഉണ്ട്, കഴിഞ്ഞ ആഴ്ചകളിലും മാസങ്ങളിലും ഉള്ളതിനേക്കാൾ കൂടുതൽ. ഗാർഹിക ചെലവുകൾ നിങ്ങളുടെ സാമ്പത്തിക കാര്യങ്ങളിൽ വളരെ ഉയർന്നതാണെന്ന് തോന്നുന്നു, നിങ്ങൾ ആത്മവിശ്വാസത്തോടെ മുന്നോട്ട് പോകാതിരിക്കുന്നതിന് ഒരു കാരണവുമില്ല. നിങ്ങളുടെ കാൽപനിക സാധ്യതകൾ ശുക്രന്റെ സഹായകരമായ സാന്നിധ്യത്തിൽ നിന്ന് തുടർന്നും പ്രയോജനം നേടും.\nനിങ്ങൾ സഹകരിക്കാൻ ആഗ്രഹിക്കുന്ന ആളുകൾക്ക് ക്ഷണങ്ങൾ നൽകാനുള്ള മികച്ച സമയമാണിത്. അതിന് ബുധന്റെ തിളക്കമാർന്ന സ്ഥാനം നിങ്ങൾക്ക് പിന്തുണ നൽകും. വ്യക്തമായും, സാമൂഹികവും കാൽപനികവുമായ കാര്യങ്ങൾ നിങ്ങളുടെ മനസ്സിൽ വളരെയധികം ഉണ്ടാകും. ഒപ്പം ഒരു ഹോബി അല്ലെങ്കിൽ ഒഴിവുസമയ വിനോദങ്ങൾക്കും കൂട്ടായ പ്രവർത്തനങ്ങൾക്കും ഒരുപോലെ പ്രാധാന്യം ലഭിക്കും. നിങ്ങൾ യഥാർത്ഥ സഹായം തേടുകയാണെങ്കിൽ നിങ്ങൾ വളരെയധികം നേട്ടങ്ങൾ കൈവരിക്കും.\nനിലവിലെ ജ്യോതിഷ ചിത്രത്തിന്റെ ഏറ്റവും മികച്ച സവിശേഷത നിങ്ങൾ‌ക്ക് പറയാനുള്ളത് മറ്റുള്ളവർ കേൾക്കാൻ തയ്യാറാകും എന്നതാണ്. എന്നിരുന്നാലും, യുക്തിക്ക് വഴിയൊരുക്കുകയും ചില സമയങ്ങളിൽ അഭിനിവേശം ഭരിക്കുകയും ചെയ്യുന്നു. അത്തരം സമയങ്ങളിൽ, നിങ്ങൾ ഒരു സമീപന രീതി കൈക്കൊള്ളുകയും ആവശ്യമെങ്കിൽ വിട്ടുവീഴ്ച ചെയ്യുകയും വേണം.\nനിങ്ങൾക്ക് ഇപ്പോൾ വൈകാരികമായി ക്ഷീണിച്ചിട്ടുണ്ടെന്ന് തോന്നാം. നിങ്ങളുടെ എല്ലാ ആവശ്യങ്ങളും നിറവേറ്റാത്ത ഒരു പരിഹാരമോ സാഹചര്യമോ നിങ്ങൾക്ക് അംഗീകരിക്കാൻ കഴിയില്ല. നിങ്ങൾ ഇതുവരെ നന്നായി ചെയ്തു, അതിനാൽ നിങ്ങളുടെ നിലവിലെ പാത തുടരുക. പ്രണയത്തിന്റെയും അഭിനിവേശത്തിന്റെയും ഉയർച്ചയെ സൂചിപ്പിക്കുന്ന ചൊവ്വയിൽ നിന്നും ശുക്രനിൽ നിന്നും നിങ്ങൾക്ക് ധാരാളം പിന്തുണ ലഭിക്കുന്നു.\nWeb Title: Horoscope week april 18 april 24 2021 check astrology prediction aries virgo libra gemini cancer signs


Emalayalee.com - 'മലയാളത്തിലെ ഏറ്റവും ഭംഗിയുള്ള നടിയാണ് അനു സിത്താര'; ഉണ്ണി മുകുന്ദന്\n'മലയാളത്തിലെ ഏറ്റവും ഭംഗിയുള്ള നടിയാണ് അനു സിത്താര'; ഉണ്ണി മുകുന്ദന്\nFILM NEWS 11-Jan-2020\nമലയാളികളുടെ പ്രിയപ്പെട്ട മസിലളിയനാണ് ഉണ്ണി മുകുന്ദന്. 'മാമാങ്കം' എന്ന ചിത്രത്തിലെ 'ചന്ദ്രോത്ത് പണിക്കര്' എന്ന കഥാപാത്രത്തിലൂടെ മലയാളത്തില് ഗംഭീര തിരിച്ചുവരവ് നടത്തിയിരിക്കുകയാണ് ഉണ്ണി മുകുന്ദന്. ഇപ്പോഴിതാ ഉണ്ണി മുകുന്ദന് നടി അനു സിത്താരയെ കുറിച്ച് പറഞ്ഞ കാര്യങ്ങളാണ് ഇപ്പോള് സോഷ്യല് മീഡിയയില് വൈറലായിരിക്കുന്നത്.\nമലയാളത്തിലെ ഏറ്റവും ഭംഗിയുള്ള നടിയാണ് അനു സിത്താര എന്നാണ് ഒരു സ്വകാര്യ എഫ്‌എം ചാനലിന് നല്‍കിയ അഭിമുഖത്തില് താരം പറഞ്ഞിരിക്കുന്നത്. മാമാങ്കം എന്ന ചിത്രത്തില് മലയാളത്തനിമയും ഓമനത്തവുമുള്ള ഗ്രാമീണ സുന്ദരിയായി അനു അഭിനയിച്ചത് കാണാന് നല്ല രസമായിരുന്നുവെന്നും ഉണ്ണി മുകുന്ദന് കൂട്ടിച്ചേര്‍ത്തു.\n'മേപ്പടിയാന്' ആണ് ഉണ്ണി മുകുന്ദന്റെ അടുത്ത ചിത്രം. ചിത്രത്തില് ഇതുവരെ അഭിനയിച്ച കഥാപാത്രങ്ങളില് നിന്ന് തികച്ചും വ്യത്യസ്തമായ ഗെറ്റപ്പിലാണ് താരം എത്തുന്നത്. നാട്ടിന്‍പുറത്തുകാരനായ ജയകൃഷ്ണന് എന്ന കഥാപാത്ത്രതെയാണ് താരം അവതരിപ്പിക്കുന്നത്. കുടുംബ പ്രേക്ഷകര്‍ക്കും യുവാക്കള്‍ക്കും ഇഷ്ടപ്പെടുന്ന ഒരുപിടി നല്ല രംഗങ്ങള് കൊണ്ട് സമ്ബന്നമായിരിക്കും ഈ ചിത്രമെന്നാണ് ഉണ്ണി മുകുന്ദന് പറയുന്നത്. വിഷ്ണു മോഹനാണ് ചിത്രം സംവിധാനം ചെയ്യുന്നത്. ചിത്രത്തിനായി മസിലൊക്കെ കളഞ്ഞ് കുടവയറുമായി നില്‍ക്കുന്ന ഉണ്ണിയുടെ ചിത്രം നേരത്തേ സോഷ്യല് മീഡിയയില് വൈറലായിരുന്നു.


ottapalam nagarasabha | ഒരു വർഷത്തിനിടെ നഗരസഭാ ഓഫിസിൽ നടന്നത് ഇരുപത്തിയൊന്ന് മോഷണം; ഇരകളായത് കൗൺസിലർമാരും ജീവനക്കാരും സന്ദർശകരും; സ്ഥിരം സമിതി അധ്യക്ഷയുടെ ഓഫിസ് മുറിയിലെ ബാഗിൽ നിന്ന് മോഷ്ടിച്ചത് 38,000 രൂപയും; സിപിഎം വനിതാ നേതാവിന്റെ പരാതിയിൽ കുടുങ്ങുന്നതും അതേ പാർട്ടിയിലെ കൗൺസിർ; കപ്പലിലെ കള്ളനെ തിരിച്ചറിഞ്ഞതോടെ പുതിയ മോഷണക്കേസുമായി ബിജെപി അംഗവും; ഒറ്റപ്പാലത്തെ കള്ളനെ കണ്ടെത്തിയ ആശ്വാസത്തിൽ പൊലീസ്; പ്രതിക്കൂട്ടിൽ സിപിഎം നേതാവെന്ന് സൂചന - MarunadanMalayali.com\nJuly 18, 2019 | 07:56 AM IST | Permalink\nപാലക്കാട്: ഒറ്റപ്പാലം നഗരസഭയ്ക്കു നാണക്കേടായ മോഷണക്കേസിൽ പ്രതി കപ്പലിലെ കള്ളൻ. പൊലീസ് പ്രതിസ്ഥാനത്തു നിർത്തുന്ന ജനപ്രതിനിധിയും മോഷണത്തിനിരയായ സ്ഥിരം സമിതി അധ്യക്ഷയും ഒരേ രാഷ്ട്രീയ പാർട്ടിയിൽ ഉൾപ്പെട്ടവരാണ്. അതിനിടെ നഗരസഭാ ഓഫിസിൽ നിന്നു മോഷണത്തിന് ഇരയായവരിൽ ചിലർ കൂടി പരാതിയുമായി പൊലീസിനെ സമീപിച്ചു. കൗൺസിലിലെ ബിജെപി അംഗവും രണ്ടു വനിതാ ജീവനക്കാരുമാണ് ഇന്നലെ പരാതിയുമായെത്തിയത്.\nനഗരസഭാ കൗൺസിലിൽ ഉത്തരവാദപ്പെട്ട ചുമതല വഹിക്കുന്ന സിപിഎം വനിതാ അംഗത്തെ പ്രതിചേർത്തു പൊലീസ് ഒരാഴ്ചയ്ക്കകം കോടതിയിൽ കുറ്റപത്രം സമർപ്പിച്ചേക്കും. തൽക്കാലം അറസ്റ്റിനു സാധ്യതയില്ലെന്നാണു വിവരം. വിരലടയാള പരിശോധന ഉൾപ്പെടെ പൂർത്തിയാക്കിയ പൊലീസ് നുണപരിശോധനയ്ക്കുള്ള നടപടികളിലേക്കു നീങ്ങിയതോടെയാണു മോഷണക്കേസിന്റെ ചുരുളഴിഞ്ഞത്. കടുത്ത രാഷ്ട്രീയ സമ്മർദം ഈ കേസിൽ പൊലീസിന് മേലുണ്ട്.\nകഴിഞ്ഞ മാസം 20നാണു സ്ഥിരം സമിതി അധ്യക്ഷയുടെ ഓഫിസ് മുറിയിലെ ബാഗിൽ നിന്ന് 38,000 രൂപ മോഷ്ടിക്കപ്പെട്ടത്. ഒരു വർഷത്തിനിടെ നഗരസഭാ ഓഫിസിൽ നടന്ന ഇരുപത്തിയൊന്നാമത്തെ മോഷണമാണിത്. കൗൺസിലർമാർ, ജീവനക്കാർ, സന്ദർശകർ എന്നിവരിൽ നിന്നായി 1.70 ലക്ഷം രൂപയും സ്വർണനാണയവും മോഷണം പോയിട്ടുണ്ടെന്നാണു കണക്ക്.\nമോഷണത്തിൽ പരാതിക്കാരിയുടേതൊഴികെ മുഴുവൻ അംഗങ്ങളുടെയും വിരലടയാളം പരിശോധിക്കാൻ തീരുമാനിച്ചിരുന്നു. 36 അംഗ കൗൺസിലിലെ4അംഗങ്ങളുടെ വിരലടയാളങ്ങൾ നേരത്തേ പൊലീസ് ശേഖരിച്ചിരുന്നു. ഇവരിൽ2പേരെ നുണപരിശോധനയ്ക്കു വിധേയരാക്കാൻ ജില്ലാ പൊലീസ് മേധാവിക്ക് അപേക്ഷ സമർപ്പിച്ചു. ബാക്കി 31 അംഗങ്ങളുടെ വിരലടയാളമാണു പരിശോധിക്കാൻ തീരുമാനിച്ചത്. മോഷണവിവരം അറിഞ്ഞു പണം തിരഞ്ഞപ്പോഴാണു ബാഗിലും അലമാരയിലും അടയാളങ്ങൾ പതിഞ്ഞതെന്ന്, നേരത്തേ വിരലടയാളങ്ങൾ നൽകിയ ചില കൗൺസിലർമാർ വാദിച്ച സാഹചര്യത്തിലാണു പൊലീസ് നുണപരിശോധന ഉൾപ്പെടെയുള്ള നടപടികളിലേക്കു നീങ്ങിയത്.\nഒറ്റപ്പാലത്തെ പല കൗൺസിലർമാരും ഒന്നിലേറെ തവണ മോഷണത്തിനിരയായിട്ടുണ്ട്. കഴിഞ്ഞ മാസം 20നു 38,000 രൂപ നഷ്ടപ്പെട്ട സ്ഥിരംസമിതി അധ്യക്ഷ മോഷണത്തിനിരയായതു4തവണ. നഗരസഭയ്ക്കു നാണക്കേടാകുമെന്നു കരുതി പലരും പൊലീസിനെ സമീപിച്ചില്ല. ചിലർ പരാതി നൽകിയിരുന്നെങ്കിലും ഗൗരവമായ അന്വേഷണം നടന്നില്ല. സ്ഥിരം സമിതി അധ്യക്ഷയുടെ മുറിയിൽ മോഷണം നടന്ന ദിവസം ഉച്ചയ്ക്കു പന്ത്രണ്ടര വരെ എത്തിയ കൗൺസിലർമാരും ജീവനക്കാരും ഉൾപ്പെടെ മുഴുവൻ പേരുടെയും വിരലടയാളങ്ങൾ പൊലീസ് ശേഖരിച്ചു വരികയായിരുന്നു.സംഭവത്തിൽ4കൗൺസിലർമാരെ പൊലീസ്5മണിക്കൂർ ചോദ്യം ചെയ്തിരുന്നു. വനിതാ കൗൺസിലർമാർ ഉൾപ്പെടെയാണു പൊലീസ് ഉദ്യോഗസ്ഥരുടെ ചോദ്യംചെയ്യലിനു വിധേയരായത്. ഒരു വർഷത്തിനിടെ നഗരസഭാ ഓഫിസിൽ അഞ്ചാമത്തെ സംഭവമാണിത്. ഒന്നര ലക്ഷത്തോളം രൂപയും സ്വർണ നാണയവും നഷ്ടപ്പെട്ടിരുന്നു. മോഷണത്തിനിരയായവരിൽ കൗൺസിലർമാരും ജീവനക്കാരും സന്ദർശകരും ഉൾപ്പെടും.\nഈ കേസ് ഒതുക്കിത്തീർക്കാൻ രാഷ്ട്രീയ ഇടപെടൽ സജീവമായിരിക്കെ, നേരത്തെ പണം നഷ്ടപ്പെട്ട കുടുംബം അന്വേഷണം ആവശ്യപ്പെട്ടു പൊലീസിനെ സമീപിച്ചു. സ്ഥിരം സമിതി അധ്യക്ഷയുടെ പരാതി പ്രകാരമുള്ള അന്വേഷണം സുപ്രധാന വഴിത്തിരിവിലെത്തിയതോടെ കേസ് ഒതുക്കിത്തീർക്കാൻ രാഷ്ട്രീയ നീക്കം തുടങ്ങിയപ്പോഴാണു മുൻപു പണം നഷ്ടമായ തോട്ടക്കര സ്വദേശിനിയുടെ സഹോദരൻ വീണ്ടും പരാതിയുമായി പൊലീസിനെ സമീപിച്ചത്. 2018 ഒക്ടോബർ 3നു യുവതിയുടെ ബാഗിൽ നിന്നു 10,000 രൂപ മോഷ്ടിക്കപ്പെട്ടിരുന്നു. ഭർത്താവിനൊപ്പം വിവാഹം രജിസ്റ്റർ ചെയ്യാൻ നഗരസഭാ ഓഫിസിലെത്തിയ യുവതി ബാഗ് വരാന്തയിലെ മേശപ്പുറത്തു വച്ചപ്പോഴായിരുന്നു മോഷണം. അന്നുതന്നെ സഹോദരൻ പൊലീസിനെ സമീപിച്ചിരുന്നെങ്കിലും കാര്യക്ഷമമായ അന്വേഷണം നടന്നില്ല.


ഇരുപതാം നൂറ്റാണ്ടിലെ വിപ്ലവകരമായ ഒരു കണ്ടുപിടിത്തമായിരുന്നു കമ്പ്യൂട്ടറുകളെന്നതു് തര്‍ക്കമില്ലാത്ത വസ്തുതയാണു്. ജീവിതത്തിന്റെ സമസ്തമേഖലകളിലെയും സ്പര്‍ശിച്ചു കൊണ്ടു് അതിവേഗത്തിലുള്ള നവീകരണത്തിന്റെ പാതയിലാണു് കമ്പ്യൂട്ടര് സയന്‍സ്. മനുഷ്യമനസ്സിനെ ഒരു യന്ത്രത്തിലേയ്ക്ക് പകര്‍ത്താമോ, അതിനെ മനുഷ്യബുദ്ധിക്കു സമാനമായ കഴിവുള്ളതാക്കിമാറ്റാമോ എന്ന അന്വേഷണത്തിന്റെ ആദ്യത്തെ വിജയകരമായ ഉത്തരങ്ങളാണു് കമ്പ്യൂട്ടറുകളായി നമ്മുടെ ജീവിതത്തില് ഇടം പിടിച്ചിരിക്കുന്നതു്. ഈ അന്വേഷണത്തിന്റെ ചരിത്രം അന്വേഷിക്കുന്ന ആര്‍ക്കും അലന് ട്യൂറിങ്ങ് അസാമാന്യ ശാസ്ത്രപ്രതിഭയെ മറക്കാനാവില്ല. പ്രസിദ്ധ ഗണിതശാസ്ത്രജ്ഞന്, കമ്പ്യൂട്ടര്‍സയന്‍സ്, ആര്‍ട്ടിഫിഷ്യല് ഇന്റലിജന്‍സ് എന്നിവയുടെ പിതാവു്, രണ്ടാംലോക മഹായുദ്ധകാലത്തെ രഹസ്യസന്ദേശങ്ങളെ മനസ്സിലാക്കിയെടുത്തു് ചരിത്രത്തെ സ്വാധീനിച്ച വ്യക്തി എന്നിങ്ങനെ പല മേഖലകളില് ഒരേസമയം കഴിവു് തെളിയിക്കുകയും അതേ സമയം വിധിയുടെ ക്രൂരതയില് നാല്‍പത്തൊന്നാം വയസ്സില് ജീവനൊടുക്കേണ്ടിയും വന്ന പ്രതിഭ. അദ്ദേഹത്തിന്റെ ജന്മശതാബ്ദിയായ 2012 ട്യൂറിങ്ങ് വര്‍ഷം എന്ന പേരില് ആചരിയ്ക്കുന്നു.\nചിത്രം 1: അലന് ട്യൂറിങ്ങ്\n1912 ജൂണ് 23 നാണു് അലന് ട്യൂറിങ്ങ് ജനിക്കുന്നതു്. ബ്രിട്ടീഷ് ഇന്ത്യയില് മദ്രാസ് റെയില്‍വെയില് ചീഫ് എന്‍ജിനിയറായിരുന്ന ജൂലിയസ് മാത്തിസന്റെയും ഈതല് സാറാ ട്യൂറിങ്ങിന്റെയും രണ്ടാമത്തെയും അവസാനത്തെയും പുത്രനായിരുന്നു ട്യൂറിങ്ങ്. രക്ഷിതാക്കളുടെ ജോലി ഒറീസയിലെ ചിത്രാപുറിലായിരുന്നെങ്കിലും ട്യൂറിങ്ങ് ജനിച്ചതു് ലണ്ടണില് വെച്ചാണ്. ചെറുപ്പത്തിലെ ശാസ്ത്രത്തോടു് ആഭിമുഖ്യം പുലര്‍ത്തിയിരുന്നെങ്കിലും പഠിച്ചിരിന്ന ഇംഗ്ലീഷ് പബ്ലിക് സ്കൂള് അങ്ങനെയുള്ളവര്‍ക്കു് പറ്റിയതായിരുന്നില്ല. സയന്‍സിലാണു് താത്പര്യമെങ്കില് വേറെ സ്കൂള് നോക്കാന് ട്യൂറിങ്ങിന്റെ അമ്മയോടു് ഹെഡ് മാസ്റ്റര് ഉപദേശിക്കുകകൂടി ഉണ്ടായി. ഗണിതശാസ്ത്രത്തിലായിരുന്നു ട്യൂറിങ്ങിനു താത്പര്യം. ഇരുപത്തിരണ്ടാം വയസ്സില് കിങ്ങ്സ് കോളേജില് നിന്ന് സാദ്ധ്യതാ സിദ്ധാന്തത്തിനോടു് ബന്ധപ്പെട്ടു് ട്യൂറിങ്ങിനു് ഫെല്ലോഷിപ്പ് കിട്ടിയിരുന്നെങ്കിലും അദ്ദേഹത്തിന്റെ താത്പര്യം അവിടെ നിന്നില്ല.\nകമ്പ്യൂട്ടറിന്റെ മുന്നില് നിങ്ങളിരിക്കുമ്പോള് മിക്കവാറും നിങ്ങളറിഞ്ഞിട്ടുണ്ടാവില്ല അതൊരു ട്യൂറിങ്ങ് മെഷീനാണെന്നു്!.എന്താണു് ട്യൂറിങ്ങ് മെഷീന് എന്നറിയണമെങ്കില് നമുക്കു് കുറച്ചു് ചരിത്രം അറിയേണ്ടിയിരിക്കുന്നു. ഗണിതശാസ്ത്ര പ്രശ്നങ്ങളിലൂടെ മനുഷ്യന് യാന്ത്രിക കണക്കുകൂട്ടലുകള് നടത്താനുള്ള വഴി കണ്ടുപിടിച്ച ചരിത്രം.\nറസ്സല് വിരോധാഭാസം (Russel's Paradox)\nസ്വയം അംഗമല്ലാത്ത എല്ലാ ഗണങ്ങളുടെയും ഒരു ഗണമാണു് R എന്നിരിക്കട്ടെ. R എന്ന ഈ ഗണത്തില് R ഒരംഗമാവുമോ? പറ്റില്ല - കാരണം R ല് R സ്വയം അംഗമാണെങ്കില് അതു് R ന്റെ നിര്‍വചനത്തിനെതിരാണു്. അപ്പോള് R ല് R ഇല്ല. പക്ഷേ അതെങ്ങനെ ശരിയാവും. സ്വയം അംഗമില്ലാത്ത എല്ലാ ഗണങ്ങളും R ല് ഉണ്ടെങ്കില് , R തീര്‍ച്ചയായും R ല് വേണ്ടേ? ഈ വിരോധാഭാസമാണു് റസ്സല് വിരോധാഭാസം. അടിസ്ഥാനസിദ്ധാന്തങ്ങള് പലതും ഗണസിദ്ധാന്തമുപയോഗിച്ചു് തെളിയിച്ചിരുന്ന കാലത്തു് ഗണസിദ്ധാന്തത്തിലെ ഈ വിരോധാഭാസം ഗണിതശാസ്ത്രത്തിന്റെ തലവേദനയായിരുന്നു. ഇങ്ങനെ ഒരു പ്രശ്നം ഉണ്ടായതു് അടിത്തറയില് എവിടെയോ പിഴച്ചതുകൊണ്ടല്ലേ എന്ന ചോദ്യം ഉയര്‍ന്നിരുന്നു.\nസമാനവും രസകരവുമായ വേറൊന്നു്: ഗ്രാമത്തിലെ സ്വയം താടിവടിക്കാത്ത ആണുങ്ങളുടെയെല്ലാം താടിവടിക്കുന്നതു് ക്ഷുരകനാണു്. അപ്പോള് ക്ഷുരകന്റെ താടി ആരു വടിക്കും? ക്ഷുരകന് തന്നെയാണെങ്കില് ആദ്യം പറഞ്ഞതു് തെറ്റി- സ്വയം താടിവടിക്കാത്തവരെ മാത്രമേ ക്ഷുരകന് വടിക്കുന്നുള്ളൂ. വേറൊരാളാണെങ്കിലോ? ആ ഗ്രാമത്തെ സംബന്ധിച്ചിടത്തോളം അതു് ക്ഷുരകന് തന്നെയാണു്. ഇതു് ക്ഷുരക വിരോധാഭാസം (Barber Paradox) എന്നറിയപ്പെടുന്നു.\nപത്തൊമ്പതാം നൂറ്റാണ്ടിന്റെ അവസാനത്തിലും ഇരുപതാം നൂറ്റാണ്ടിന്റെ ആദ്യ ദശകങ്ങളിലും ഗണിത ശാസ്ത്രത്തിന്റെ കെട്ടുറപ്പിനെപ്പറ്റിയുള്ള നിരവധി ചര്‍ച്ചകള് നടക്കുകയുണ്ടായി. കണക്കിലെ സിദ്ധാന്തങ്ങള് തെളിയിക്കാന് പല ആക്സിയങ്ങള് (Axiom) അഥവാ മൗലികതത്വങ്ങള് ഉപയോഗിക്കുന്നതു് എല്ലാവര്‍ക്കും അറിയുന്നതാണല്ലോ. ഇല്ലെങ്കില് ലളിതമായി പറയാം. ഒരു സിദ്ധാന്തം തെളിയിക്കാന് അതിനു മുന്നേ തെളിയിച്ച പല സിദ്ധാന്തങ്ങളെയും നമ്മള് കൂട്ടുപിടിക്കും. പക്ഷേ ആ കൂട്ടുപിടിച്ച സിദ്ധാന്തങ്ങളും തെളിയിക്കപ്പെട്ടിട്ടുള്ളതു് വേറെ പലതിന്റെയും അടിസ്ഥാനത്തിലാവും. ഇങ്ങനെ നമ്മള് പുറകോട്ടു് പോയാല് ഒരു കൂട്ടം അടിസ്ഥാനപ്രമാണങ്ങള് തെളിവുകളൊന്നുമില്ലാതെ, സാമാന്യബുദ്ധിയുടെ അടിസ്ഥാനത്തില് ഗണിത ശാസ്ത്രത്തിലുള്ളതായിക്കാണാം. ഉദാഹരണത്തിനു് "ഒരു വസ്തുവിനു് തുല്യമായ വസ്തുക്കളെല്ലാം പരസ്പരം തുല്യങ്ങളായിരിക്കും", “മുഴുവനെക്കാള് ചെറുതാണു് ഭാഗികം" തുടങ്ങിയവ. ഈ അടിസ്ഥാന പ്രമാണങ്ങളുടെ ഉറപ്പിലാണു് ഗണിതത്തില് സങ്കീര്‍ണ്ണമായ സിദ്ധാന്തങ്ങള് പടുത്തുയര്‍ത്തുന്നതു്. ഇവയിലൊന്നു തെറ്റാണെങ്കിലോ?* ഗണിത ശാസ്ത്രത്തിനു വരുന്ന വലിയ വിപത്താവില്ലേ അതു്? സത്യത്തില് അത്തരം ചില പ്രശ്നങ്ങള് കണക്കില് ഉണ്ടായിരുന്നു. ഉദാഹരണത്തിനു് റസ്സല് വിരോധാഭാസം(Russel's Praradox)#. അതുകൊണ്ടു് തെറ്റില്ലാത്തതെന്നു് നൂറുശതമാനവും ഉറപ്പിച്ചുപറയാവുന്ന ഒരു കൂട്ടം സിദ്ധാന്തങ്ങള് ഉണ്ടാക്കാന് ഡേവിഡ് ഹില്‍ബര്‍ട്ട് എന്ന പ്രശസ്ത ജര്‍മന് ഗണിത ശാസ്ത്രജ്ഞന് ശ്രമം തുടങ്ങിയിരുന്നു.\nചിത്രം 2: ഡെവിഡ് ഹില്‍ബര്‍ട്ട്.\nപ്രശ്നനിര്‍ദ്ധാരണത്തിനും സിദ്ധാന്തങ്ങള് തെളിയിക്കുന്നതിനും കൃത്യമായ ഒരു മാര്‍ഗ്ഗരേഖയുണ്ടാക്കളും ഹില്‍ബര്‍ട്ടിന്റെ ലക്ഷ്യമായിരുന്നു. സിദ്ധാന്തങ്ങളെക്കുറിച്ചു് വിശകലനം നടത്തുമ്പോളും തെളിയിക്കുമ്പോഴും ഉണ്ടാവുന്ന മനുഷ്യസഹജമായ തെറ്റുകള് ഒഴിവാക്കാന് തക്കവണ്ണം എങ്ങനെ ഒരു ഗണിതക്രിയയെ ലളിതവും കൃത്യവുമാക്കാം എന്നായിരുന്നു അദ്ദേഹത്തിന്റെ ചിന്ത. ഇതിനായി ഹില്‍ബര്‍ട്ട് 23 ചോദ്യങ്ങള് ആവിഷ്കരിച്ചു. കെട്ടുറപ്പുള്ള ആക്സിയങ്ങളെ ലക്ഷ്യമിട്ട ഹില്‍ബര്‍ട്ടിന്റെ പദ്ധതിയ്ക്കു് വന് ആഘാതമായി 1931 ല് കുര്‍ട് ഗൊദല്(Kurt Friedrich Gödel) എന്ന 25 വയസ്സുണ്ടായിരുന്ന ആസ്ത്രേലിയന് ഗണിതശാസ്ത്രജ്ഞന് ഗൊദല് അപൂര്‍ണ്ണതാ സിദ്ധാന്തം (Incompleteness theorem) അവതരിപ്പിച്ചു. ഇതനുസരിച്ചു് ആക്സിയങ്ങളെ അടിസ്ഥാനമാക്കിയുള്ള ഒരു ഗണിത ശാസ്ത്ര സംവിധാനം(axiomatic system) ഒരിക്കലും നിലനില്‍ക്കുന്നതല്ല. അതിലെ ഒരു ആക്സിയമെങ്കിലും ആ സംവിധാനത്തിനു പുറത്തു് തെളിയിക്കേണ്ടിവരും. അതായതു് സംവിധാനത്തിനകത്തെ ആക്സിയങ്ങളെല്ലാം ശരിയെന്നിരിക്കിലും അല്ലെങ്കില് ശരിയെന്നു തെളിയിക്കാമെങ്കിലും(Consistant system) അങ്ങനെ തെളിയിക്കണമെങ്കില് ബാഹ്യമായ ഒരു ആക്സിയം അതിനാവശ്യമാവും. ഹില്‍ബര്‍ട്ടിന്റെ ചോദ്യാവലിയിലെ രണ്ടാമത്തെ ചോദ്യം ഇതായിരുന്നു: “അങ്കഗണിതത്തിലെ (Arithmetics) ആക്സിയങ്ങളെല്ലാം കെട്ടുറപ്പുള്ളതാണെന്നു തെളിയിക്കാമോ?” (Prove that the axioms of arithmetic are consistent.). അതുപറ്റില്ലെന്നു തെളിയിക്കപ്പെട്ടു!. ആധുനിക ഗണിതത്തിലെ നിലപാട് ആക്സിയങ്ങൾ പരിപൂർണ്ണമായും സത്യമാണെന്നല്ല, മറിച്ച് അവ സത്യമെന്നു സ്വീകരിക്കപ്പെട്ടവയാണെന്നും അവ സത്യമാകുന്നിടത്തെല്ലാം അവയിൽ നിന്നു സിദ്ധിച്ച പ്രമേയങ്ങളും സത്യമായിരിക്കും എന്നും മാത്രമാണ്.\nഹില്‍ബര്‍ട്ടിന്റെ പദ്ധതിയെപ്പറ്റിയും ഗൊദലിന്റെ സിദ്ധാന്തങ്ങളെപ്പറ്റിയും ട്യൂറിങ്ങിനറിയാമായിരുന്നു. 1935 ല് ഹില്‍ബര്‍ട്ടിന്റെ നിര്‍ണ്ണയതാ ചോദ്യത്തിനു്(Decidability) ആരും ഉത്തരം കണ്ടെത്തിയിട്ടില്ല എന്നു ട്യൂറിങ്ങ് മനസ്സിലാക്കി. ഒരു ഗണിതശാസ്ത്ര നിഗമനം ശരിയെന്നു തെളിയിക്കാന് കൃത്യമായ ഒരു രീതിയോ പ്രക്രിയയോ തത്വത്തിലെങ്കിലും നിലനില്‍ക്കുന്നുണ്ടോ എന്നതായിരുന്നു ആ ചോദ്യം. ഇതുകൊണ്ടു് ഹില്‍ബര്‍ട്ട് ഉദ്ദേശിച്ചതു് ഒരു ഗണിതശാസ്ത്ര പ്രക്രിയയെ ഒരു യാന്ത്രിക പ്രക്രിയയാക്കി മാറ്റാന് മാര്‍ഗ്ഗങ്ങളെന്തെങ്കിലുമുണ്ടോ എന്നാണെന്നു മനസ്സിലാക്കാം. യാന്ത്രിക പ്രക്രിയ എന്നാല് മനുഷ്യന്റെ ബുദ്ധിയുടെ ഇടപെടലില്ലാതെ കൃത്യമായി നിര്‍വചിച്ചിരിക്കുന്ന പടിപടിയായ പ്രക്രിയകളിലൂടെ ഗണിതക്രിയകളോ നിഗമനങ്ങളോ സാദ്ധ്യമാവുമോ എന്നാണു്.\nഅങ്ങനെയുള്ള ഒരു യാന്ത്രിക പ്രക്രിയയെ എങ്ങനെ നിര്‍വചിക്കും? ഇതാണു് ആ നിര്‍വചനം:\nനിര്‍വചിയ്ക്കാവുന്ന എണ്ണം ചിഹ്നങ്ങള് അടങ്ങിയ നിര്‍വചിയ്ക്കാവുന്ന എണ്ണം നിര്‍ദ്ദേശങ്ങളുടെ കൂട്ടമാണു് ആ പ്രക്രിയ.\nഈ നിര്‍ദ്ദേശങ്ങള് തെറ്റുകൂടാതെ ഒരു നിശ്ചിത എണ്ണം പടിപടിയായി നടപ്പിലാക്കിയാല് ഉദ്ദേശിച്ച ഫലത്തില് നാം എത്തിച്ചേരും\nഈ നിര്‍ദ്ദേശങ്ങള് ഒരു മനുഷ്യനു് ഒരു യന്ത്രത്തിന്റെയും സഹായമില്ലാതെ പേപ്പറും പെന്‍സിലുമുപയോഗിച്ചു് ചെയ്യാന് കഴിയും.തത്വത്തില് മാത്രമല്ല, പ്രായോഗികമായും ചെയ്യാന് കഴിയണം.\nഈ നിര്‍ദ്ദേശങ്ങളുടെ നടത്തിപ്പിനു് നടപ്പിലാക്കുന്ന ആളുടെ ബുദ്ധിയോടോ കഴിവിനോടോ അനുഭവപരിചയമായോ ഒരു ബന്ധവുമില്ല.\n1920 നോടകം തന്നെ ഈ നിര്‍വചനം(Effective Methods) ഗണിതലോകത്തിനു് പരിചിതമായിരുന്നു. കമ്പ്യൂട്ടറുകള് പ്രയോഗത്തില് വരുന്നതിനു ഏറെ മുമ്പ്!. ഇന്നു് അല്‍ഗോരിതം എന്നറിയപ്പടുന്ന കമ്പ്യൂട്ടര് പ്രോഗ്രാമിന്റെ നടപടിക്രമം തന്നെയല്ലേ ഇതു്? ഈ പ്രക്രിയ നമുക്ക് അത്ര അപരിചിതമൊന്നുമല്ല. വലിയ സംഖ്യകളെ ഗുണിയ്ക്കാനും ഹരിക്കാനും, ഉസാഘ, ലസാഗു എന്നിവ കാണാനും ഒക്കെ ചെറിയ ക്ലാസുകളില് നാം ശീലിച്ച "വഴികള്" ആണിതു്. വഴിയെഴുതി ക്രിയ ചെയ്യുക എന്ന കണക്കുചോദ്യങ്ങള് ഓര്‍മ്മയില്ലേ?. ഈ നിര്‍വചനത്തിലെ മൂന്നാം ഭാഗം നോക്കുക. അതനുസരിച്ചു് ഈ പ്രക്രിയ ഒരു മനുഷ്യനു് ചെയ്യാനുള്ളതാണു്. തെറ്റുകളും അബദ്ധങ്ങളുമില്ലാതെ ആര്‍ക്കും കൃത്യമായി ഉത്തരത്തിലെത്തിച്ചേരാനുള്ള പ്രക്രിയ- നാലാം ഭാഗമനുസരിച്ചു് ബുദ്ധിയുടെയും പരിചയത്തിനെയും ഒന്നും ആശ്രയിക്കാതെ. എന്നുവെച്ചാല് അവനൊരു വെറും ജൈവ യന്ത്രമല്ലേ? ആ മനുഷ്യന് ചെയ്യുന്നതു് ഒരു യന്ത്രത്തിനെ കൊണ്ടു് ചെയ്യിക്കാനാവുമോ? ട്യൂറിങ്ങ് ഈ പ്രശ്നത്തിനുത്തരം കണ്ടെത്താന് ശ്രമിച്ചു.\nഅതിനായി ട്യൂറിങ്ങ് ആദ്യം ചിന്തിച്ചതു് മനുഷ്യന് എങ്ങനെ ഒരു ഗണിതക്രിയ ചെയ്യുന്നു എന്നാണു്. പേപ്പറും പെന്‍സിലും വേണമെന്നു പറഞ്ഞല്ലോ, ഈ പേപ്പര് പുസ്തകത്തിന്റെ പേജ് പോലിരിക്കണോ, അതോ ഒരു നാടപോലെ ഇരുന്നാല് മതിയോ? ട്യൂറിങ് ആദ്യം അതിനെ ഒരു നാടയായി സങ്കല്‍പിച്ചു. ഇടത്തോട്ടും വലത്തോടും എഴുതാവുന്ന നാട. ഇതിനെത്ര നീളം വേണ്ടിവരും? നിര്‍ദ്ദേശങ്ങളെല്ലാം ചെയ്തു തീരും വരെ പേപ്പര് തീരാന് പാടില്ല. സൌകര്യത്തിനായി ഈ നാടയ്ക്ക് അനന്തമായ നീളമുണ്ടെന്നു കരുതാം- ഇടത്തോട്ടും വലത്തോട്ടും. പെന്‍സില് ഒരിക്കലും തേഞ്ഞു തീരാത്തതും!. ആവശ്യാനുസരണം പേപ്പറിലെഴുതിയതു് മായ്ക്കുകയും ചെയ്യാം. വേണ്ടാത്ത സങ്കീര്‍ണ്ണതകള് ഒഴിവാക്കാന് ഈ മനുഷ്യനു് വിശപ്പും ദാഹവുമില്ല, ആരും ശല്യപ്പെടുത്തുന്നുമില്ല. മടിയെന്തെന്നു് ഇവനറിയില്ല.\nവളരെ ലളിതമായി ഒന്ന്, രണ്ട്, മൂന്ന് എന്നിങ്ങനെ സംഖ്യകള് തുടര്‍ച്ചയായി എഴുതുന്നതാണു നമ്മുടെ പ്രക്രിയ എന്നിരിക്കട്ടെ. അതെങ്ങനെയിരിക്കും? നമുക്കു നോക്കാം. സൌകര്യാര്‍ത്ഥം ബൈനറിയിലാണു് - ഒന്നും പൂജ്യവും ഉപയോഗിച്ചുള്ള സംഖ്യാസമ്പ്രദായത്തിലാണു് നമ്മള് എഴുതുന്നതു്. ടേബിള് നോക്കുക. പേപ്പറിലൊന്നുമില്ലെങ്കില് നമുക്കതിനെ 000 എന്നുപറയാം. ഇതു പൂജ്യമാണ്. ഇതിന്റെ കൂടെ 1 കൂട്ടണം. ബൈനറി അക്കങ്ങള് നോക്കിയാല് മനസ്സിലാവും 000 എന്നതിലെ അവസാനത്തെ0മായിച്ചുകളഞ്ഞ് 1 എന്നെഴുതിയാല് മതി. 2, അതായതു് 10, അവസാനത്തെ 1 മായിച്ചുകളഞ്ഞ്0എഴുതുകയും നാട വലത്തോട്ട് നീക്കി 1 എന്നെഴുതുകയും വേണം. ഈ പ്രക്രിയയെ സ്വാധീനിക്കുന്ന ഘടകങ്ങള് എന്തൊക്കെയാണു്?\nഅവസ്ഥകള്- ഒരു തുടക്കം, ഒരു അവസാനം, അതിനിടയ്ക്കുള്ള അവസ്ഥകള്. എവിടെ എത്തി എന്നതുതന്നെ.\nനാടയില് എന്തെങ്കിലും എഴുയിട്ടുണ്ടോ?.എന്താണതു്\nനാടയില് എന്തെങ്കിലും എഴുതാനുണ്ടോ? ഉണ്ടെങ്കിലതു്.അതു് നാടയില് ഇപ്പോള് ഉള്ളതു തന്നെയാണെങ്കില് ഒന്നും ചെയ്യേണ്ട.\nഅടുത്ത ക്രിയക്കു മുമ്പ് നാട ഇടത്തോട്ടോ വലത്തോട്ടോ നീക്കണോ? അതോ നിന്നിടത്തു തന്നെ നില്‍ക്കണോ?\nക്രിയ ചെയ്തശേഷം(എന്നുവെച്ചാല് നാടയില് എഴുതാനുണ്ടെങ്കില് എഴുതിയശേഷം) ഏതവസ്ഥയിലേക്ക് പോകണം.\nപേപ്പറും പെന്‍സിലും ഒക്കെ കളഞ്ഞു് ഈ പ്രക്രിയകള് ഒരു യന്ത്രത്തെക്കൊണ്ടു ചെയ്യിച്ചാല് അതൊരു "എണ്ണല്" യന്ത്രമായില്ലേ? മേല്‍പ്പറഞ്ഞതില് മനുഷ്യനുമാത്രം ചെയ്യാന് പറ്റും യന്ത്രത്തിനു ചെയ്യാന് കഴിയില്ല എന്ന രീതിയില് എന്തെങ്കിലുമുണ്ടോ? ഇല്ല. അപ്പോള് ഇനി ഈ യന്ത്രത്തിലെന്തൊക്കെ വേണം? നാട. വളരെ നീണ്ട നാട. അതു നമുക്ക് ഒരു മോട്ടോറില് ഇട്ടു് ഇടത്തോട്ടും വലത്തോട്ടും നീക്കാം. നാടയില് എഴുതിയതു് വായിച്ചു്, എഴുതാന് കഴിയുന്ന ഒരു ഉപകരണം. Read-Write Head എന്നുപറയാം. ഇനിയിതു് ഇടത്തോട്ട് നീങ്ങണോ, വലത്തോട്ടു് നീങ്ങണോ, എഴുതേണ്ടതു് എന്നൊക്കെ എഴുതിയ ഒരു പട്ടികയും. ഇതാണു് ട്യൂറിങ്ങ് മെഷീന്!\nചിത്രം 3:ട്യൂറിങ്ങ് മെഷീന്.\nതുടക്കത്തില് പറഞ്ഞു നമ്മള് ഉപയോഗിക്കുന്ന കമ്പ്യൂട്ടറുകളൊക്കെ ട്യൂറിങ്ങ് മെഷീനുകളാണെന്നു്. സങ്കീര്‍ണ്ണങ്ങളായ കാര്യങ്ങള് ചെയ്യുന്ന കമ്പ്യൂട്ടറെവിടെ ഈ നാടയും റീഡ്/റൈറ്റ് ഹെഡ്ഡും എവിടെക്കിടക്കുന്നുവെന്നു് നിങ്ങള്‍ക്കു തോന്നും. അതിലേയ്ക്കു നമ്മള് ഉടനെ എത്തും. നമ്മുടെ "എണ്ണല്" പ്രക്രിയയെ യന്ത്രത്തിലേക്കാന് ശ്രമിക്കാം. നാടയുടെയും റീഡ്/റൈറ്റ് ഹെഡ്ഡിന്റെയും കാര്യം പറഞ്ഞു. പക്ഷേ നിര്‍ദ്ദേശങ്ങളടങ്ങിയ പട്ടികയുടെ കാര്യം പറഞ്ഞിട്ടില്ല.\n0 101 വലത്തോട്ടു് ഒന്നും മാറ്റിയെഴുതാതെ0അവസ്ഥയില് തന്നെ വലത്തോട്ടു് നീങ്ങുക.\n0000വലത്തോട്ടു് ഒന്നും മാറ്റിയെഴുതാതെ0അവസ്ഥയില് തന്നെ വലത്തോട്ടു് നീങ്ങുക.\n0 ശൂന്യം 1 ശൂന്യം ഇടത്തോട്ടു് ഒന്നും വായിച്ചില്ല. പേപ്പറിലെ അക്കത്തിന്റെ അവസാനത്തിലാണിതു്.ഇടത്തോട്ടു് നീങ്ങുക, അവസ്ഥ 1 ലേയ്ക്ക് പോവുക\n100 1 വലത്തോട്ടു്0കണ്ടാല് 1 ആക്കുക. അവസ്ഥ0ല് വലത്തോട്ടു് നീങ്ങുക.\n1 1 10ഇടത്തോട്ടു് 1 കണ്ടാല്0ആക്കുക. അവസ്ഥ 1 ല് തന്നെ ഇടത്തോട്ടു് നീങ്ങുക.\n1 ശൂന്യം01 വലത്തോട്ടു് ഒന്നും കണ്ടില്ലെങ്കില് 1 ആക്കുക. അവസ്ഥ0ല് വലത്തോട്ടു് നീങ്ങുക.\nഈ നിയമങ്ങള് ഉപയോഗിച്ചു് എണ്ണുന്നതിന്റെ ഒരു വീഡിയോ ദൃശ്യം http://ur1.ca/9gkit എന്ന വിലാസത്തിലുണ്ടു്.\nജിജ്ഞാസുക്കളായ വായനക്കാര്‍ക്കു് മുകളിലെ നിര്‍ദ്ദേശങ്ങള് പ്രകാരം ഏതു് സംഖ്യ തന്നാലും അതിന്റെ തൊട്ടടുത്ത സംഖ്യ കാണാന് കഴിയുമോയെന്നു് പരീക്ഷിച്ചു നോക്കാവുന്നതാണു്. ഇതുപോലെ കുറയ്ക്കല്, ഹരിയ്ക്കല് തുടങ്ങി ഏതു ഗണീതക്രിയയ്ക്കും തുല്യമായ ട്യൂറിങ്ങ് മെഷീനുണ്ടാക്കാം. കാര്യമൊക്കെ ശരി. കൂട്ടാനുള്ള ട്യൂറിങ്ങ് മെഷീനുണ്ടാക്കാം. കുറയ്ക്കാനുള്ളതുണ്ടാക്കാം. ഇവയൊക്കെ വെവ്വേറേ ട്യൂറിങ്ങ് മെഷീനുകളാവില്ലേ? നാം ഇന്നു കാണുന്ന കമ്പ്യൂട്ടറില് ഏതു ഗണിതക്രിയയും ചെയ്യാമല്ലോ? ഒരു ക്രിയചെയ്യാന് ഒരു മെഷീന് എന്നതല്ലല്ലോ ഇന്നത്തെ രീതി? ഈ ചോദ്യത്തിനുത്തരം കാണാം.\nഒരു ട്യൂറിങ്ങ് മെഷീന് എന്നതു് ഒരു നിര്‍ദ്ദേശപ്പട്ടിക മാത്രം അനുസരിയ്ക്കുന്നതാണല്ലോ. ആ നിര്‍ദ്ദേശങ്ങള് കുറേ അക്കങ്ങളും അക്ഷങ്ങരങ്ങളുമൊക്കെ ഉള്ള പദാവലികളുമാണു്. പക്ഷേ ഈ നിര്‍ദ്ദേശപ്പട്ടിക മൊത്തത്തില് ഒരു പദാവലിയിലേയ്ക്കോ അക്കത്തിലേക്കോ നമുക്കു് എന്‍കോഡ് ചെയ്യാം. വളരെലളിതമായിപ്പറഞ്ഞാല് നമ്മുടെ എണ്ണല് യന്ത്രത്തിന്റെ പട്ടികയിലെ അക്കങ്ങളും അക്ഷരങ്ങളെയും ഒക്കെ പട്ടികയും കള്ളിയുമൊന്നുമില്ലാതെ നീട്ടിയങ്ങെഴുതി ഒരു വാക്കാക്കിക്കൂടെ? ഇങ്ങനെ ഒരു വാക്കിലേക്കോ അല്ലെങ്കില് ഒരു അക്കത്തിലേയ്ക്കോ എന്‍കോഡ് ചെയ്യപ്പെട്ട വലിയൊരു ട്യൂറിങ്ങ് മെഷീനുകളുടെ ശ്രേണി വായിച്ചു് അതിലെ ഓരോ ട്യൂറിങ്ങ് മെഷീനുകളെയും സിമുലേറ്റ് ചെയ്തു് പ്രവര്‍ത്തിപ്പിക്കുന്ന ഒരു വമ്പന് ട്യൂറിങ്ങ് മെഷീന് സാദ്ധ്യമാണെന്നു് ട്യൂറിങ്ങ് വാദിച്ചു. ഇതൊരു സിദ്ധാന്തമാണു്, ഗണിതശാസ്ത്രപ്രകാരം തെളിയിക്കാവുന്നതു്. പക്ഷേ ഇതിന്റെ യന്ത്രരൂപത്തിലുള്ള ഒരു നിര്‍മ്മിതി നമ്മുടെ എണ്ണല് യന്ത്രത്തെക്കാള് വളരെ സങ്കീര്‍ണ്ണവും സമയമെടുക്കുന്നതുമാണു്. പക്ഷേ അസാദ്ധ്യമല്ല.\nഈ വമ്പന് ട്യൂറിങ്ങ് മെഷീനെ ട്യൂറിങ്ങ് വിളിച്ചതു് യൂണിവേഴ്സല് ട്യൂറിങ്ങ് മെഷീന് എന്നായിരുന്നു.ട്യൂറിങ്ങ് ഈ ഗവേഷണങ്ങള് നടത്തുമ്പോള് മെഷീന് എന്ന രൂപകമുപയോഗിക്കാതെ ഗണിത ശാസ്ത്രത്തില് സമാനമായ ഗവേഷണം നടത്തുന്ന വേറൊരു ശാസ്ത്രജ്ഞനുമുണ്ടായിരുന്നു- അലോന്‍സോ ചര്‍ച്ച്. അദ്ദേഹം ലാംഡാ കാല്‍ക്കുലസ് ഉപയോഗിച്ചു് ഏതൊരു കണക്കുകൂട്ടലും നടത്താവുന്ന ഒരു ഗണിതശാസ്ത്ര രീതി നിര്‍മ്മിച്ചെടുക്കാനുള്ള ശ്രമത്തിലായിരുന്നു. അദ്ദേഹത്തിന്റെ ലക്ഷ്യം ഗണിത്രശാസ്ത്രത്തില് Effective Methods(ലേഖനത്തിന്റെ ആദ്യഭാഗത്തു് വിശദീകരിച്ചിട്ടുണ്ടു്) കൊണ്ടുവരികയായിരുന്നു. തെറ്റില്ലാത്ത പ്രശ്നനിര്‍ദ്ധാരണത്തിനദ്ദേഹം കൂട്ടുപിടിച്ചതു് ലാംഡാ കാല്‍ക്കുലസ് ആണെന്നു മാത്രം. ഇതിനിടയ്ക്കു് നമ്മള് ഒരു ട്യൂറിങ്ങ് മെഷീനെ ഒരു വാക്കിലോ അക്കത്തിലോ എന്‍കോഡ് ചെയ്യാമെന്നു പറഞ്ഞല്ലോ. ഇതു് ശരിക്കും ചെയ്യുന്നതു് ഗൊദല് നമ്പറിങ്ങ് എന്ന സൂത്രമുപയോഗിച്ചാണു്. കുര്‍ട്ട് ഗൊദല് ഇതുകണ്ടുപിടിച്ചതു് ഗണിതപ്രശ്ന നിര്‍ദ്ധാരണത്തിലെ പടികളെ(steps) ഗണിതശാസ്ത്രം കൊണ്ടുതന്നെ കുറ്റമറ്റതാക്കാന് പറ്റുമോ എന്നു നോക്കാനായിരുന്നു. അതായതു് a= x+y തുടങ്ങിയ ഗണിത പ്രസ്ഥാവനകളെ ഒരു നമ്പര് കൊണ്ടു് പ്രതിനിധീകരിച്ചുകൊണ്ടുള്ള രീതി.ഈ രീതിയില് അദ്ദേഹം കൂട്ടുപിടിച്ചതു് റിക്കഴ്സീവ് അരിത്മെറ്റിക് എന്ന രീതിയാണു്. എഫക്ടീവ് മെത്തേഡ്സ് ഒരു ട്യൂറിങ്ങ് മെഷീന് കൊണ്ടു് സാധിച്ചെടുക്കാമെന്നു് നമ്മള് കണ്ടു. എഫക്ടീവ് മെത്തേഡ്സിനെ ലാംഡാ കാല്‍ക്കുലസ് ഉപയോഗിച്ചു് നിര്‍വചിക്കാമെന്നു ചര്‍ച്ചും കണ്ടുപിടിച്ചു. ഒരു ലാംഡാ കാല്‍ക്കുലസ് നിര്‍ദ്ധാരണത്തിനുള്ള ട്യൂറിങ്ങ് മെഷീന് സാദ്ധ്യമാണെന്നു് ട്യൂറിങ്ങ് കണ്ടുപിടിച്ചു. അങ്ങനെയെങ്കില് എഫക്ടീവ് മെത്തേഡുകള് എല്ലാം ട്യൂറിങ്ങ് മെഷീന് കൊണ്ടു് സാദ്ധ്യമാണെന്നു വരുന്നു. ഇത് ചര്‍ച്ച്-ട്യൂറിങ്ങ് തീസിസ് എന്നറിയപ്പടുന്നു.(ഈ സിദ്ധാങ്ങളെല്ലാം തന്നെ രസകരമാണെങ്കിലും അവ വിശദീകരിക്കുന്നതു് ഈയവസരത്തില് അനുചിതമാണെന്നതിനാല് ജിജ്ഞാസുക്കളായ വായനക്കാര്‍ക്കു് ഇന്റര്‍നെറ്റ് അല്ലെങ്കില് ഒരു ലൈബ്രറിയുടെ സഹായത്തോടെ ഇവ കൂടുതല് മനസ്സിലാക്കാവുന്നതാണു്.)\nഏതു ട്യൂറിങ്ങ് മെഷീനെയും സിമുലേറ്റ് ചെയ്യാന് കഴിയുന്ന ഒരു ട്യൂറിങ്ങ് മെഷീനാണു് യൂണിവേഴ്സല് ട്യൂറിങ്ങ് മെഷീന് എന്നു കണ്ടു. ഇതു് കമ്പ്യൂട്ടറിനു ജന്മം കൊടുക്കാനുള്ള ബീജമായിരുന്നു.സ്റ്റാന്‍ഫോഡ് എന്‍സൈക്ലോപീഡിയ ഓഫ് കമ്പ്യൂട്ടിങ്ങ് ഇങ്ങനെ പറയുന്നു.\nട്യൂറിങ്ങിന്റെ യൂണിവേഴ്സല് ട്യൂറിങ്ങ് മെഷീന് കമ്പ്യൂട്ടേഷന് എന്ന പ്രക്രിയയ്ക്ക് മൌലികമായ അടിത്തറ ഇടുന്നു - ഏതു പ്രോഗ്രാമും ഓടിക്കാവുന്ന ഒരു മെഷീന്. ഭാവിയിലെന്തു കമ്പ്യൂട്ടേഷനും നമുക്കു് ചെയ്യണമെന്നിരിക്കട്ടെ, എല്ലാം ചെയ്തെടുക്കാവുന്ന ഒരൊറ്റ മെഷീന്. ഈ ഉള്‍ക്കാഴ്ചയാണു് ഇന്നു് നമ്മെ കമ്പ്യൂട്ടറുകള് നിര്‍മ്മിയ്ക്കാനും വില്‍ക്കാനും പ്രാപ്തരാക്കുന്നതു്. ഏതു പ്രോഗ്രാമും ഒരു കമ്പ്യൂട്ടറില് ഓടും. ഓരോ പുതിയ പ്രശ്നത്തിനും ഓരോ കമ്പ്യൂട്ടറല്ല.തിര്‍ച്ചയായും ഇന്നത്തെ പേഴ്സണല് കമ്പ്യൂട്ടര് യുഗത്തില് മുഴൂകിയിരിക്കുന്ന നമുക്കു് ഒന്നു് പുറകോട്ടു് നിന്നു ഈ വസ്തുതകള് ആസ്വദിയ്ക്കാന് ബുദ്ധിമുട്ടാണു്.\nഅതെ, ഹൈ ലെവല് പ്രോഗ്രാമിങ്ങ് പഠിച്ചുകൊണ്ടുതുടങ്ങുന്ന ഇന്നത്തെ കമ്പ്യൂട്ടര് വിദ്യാഭ്യാസരീതിയില്, അടിത്തറയിലേക്കും വന്ന വഴിയിലേയ്ക്കും നോക്കുന്നതും മനസ്സിലാക്കാന് ശ്രമിക്കുന്നതും കുറേ ബുദ്ധിമുട്ടുള്ള കാര്യമാണു്. ആരെയും കുറ്റം പറഞ്ഞിട്ടുകാര്യമില്ല. യൂണിവേഴ്സല് ട്യൂറിങ്ങ് മെഷീന്റെ നിര്‍വചനത്തോടുകൂടി കമ്പ്യൂട്ടറിന്റെ ചരിത്രവഴിയില് നിന്നും ഗണിതശാസ്ത്രം പതിയെ ഇലക്ട്രോണിക്സിലേയ്ക്കു് വഴിമാറിക്കൊടുത്തു. ശാസ്ത്രജ്ഞരുടെ കയ്യില് നിന്നും അതു് എന്‍ജിനീയര്‍മാരുടെ കൈകളിലേക്ക് വഴിമാറി. അത്ര എളുപ്പമായിരുന്നില്ല കാര്യങ്ങള്. ട്യൂറിങ്ങിന്റെ നാട ഇന്നത്തെ RAM, Harddisk എന്നീ രൂപത്തിലെത്താന് കാലങ്ങള് പിന്നെയും എടുത്തു. അനന്തമായ നാട ഇന്നു് അത്ര അനന്തമല്ലെങ്കിലും പ്രായോഗികമായ ഏതാവശ്യത്തിനും മതിയാകുന്ന രീതിയിലാണു് കമ്പ്യൂട്ടര് റാമിന്റെ രൂപകല്പന. നിര്‍ദ്ദേശങ്ങളുടെ പട്ടിക CPU വിന്റെ ഇന്‍സ്ട്രക്ഷന് സെറ്റായി. സീപിയുവിനു തന്നെ അതിലെ അവസ്ഥകള് മാറാന് കഴിയുന്നു. ഏതു് ട്യൂറിങ്ങ് മെഷീനാണോ ഈ യൂണിവേഴ്സല് ട്യൂറിങ്ങ് മെഷീനില് സിമുലേറ്റ് ചെയ്യേണ്ടതു് അതാണു് പ്രോഗ്രാമിങ്ങ് ഡാറ്റ. റാമില് വെയ്ക്കുന്ന ഈ ഡാറ്റ കമ്പ്യൂട്ടര് പ്രവര്‍ത്തിപ്പിയ്ക്കുന്നു. ഒന്നും പൂജ്യവും അടങ്ങുന്ന നിര്‍ദ്ദേശങ്ങളുടെ പട്ടികയില്ല, പകരം മനുഷ്യഭാഷയോടട്ടുത്ത ഹൈ ലെവല് ഭാഷകള്. നാട ഇടത്തോട്ടോ വലത്തോട്ടോ ഒരു തവണ നീക്കുന്നതൊക്കെ എത്ര പഴഞ്ചന് - ഇന്നു് റാമില് നിന്നും എവിടെ നിന്നും വേണമെങ്കില് ഒറ്റയടിയ്ക്കു വായിക്കാം - Random Access Memory. ഒരു തവണ ഒരു അക്ഷരമാണോ വായിക്കുന്നതു്? അല്ലേയല്ല !.\nഇന്നത്തെ എത്ര ആധുനിക കമ്പ്യൂട്ടറും ട്യൂറിങ്ങ് മെഷീനേക്കാള് മികച്ചതല്ല. വേഗത കൂടിയതുമാത്രമാണു്. ട്യൂറിങ്ങ് മെഷീനു ചെയ്യാന് കഴിയാത്തതൊന്നും ഒരു കമ്പ്യൂട്ടറിനും ചെയ്യാന് കഴിയില്ല!\nകാലം കുറേ കഴിയുമ്പോള് മനുഷ്യന്റെ അത്രയും ബുദ്ധിയുള്ള ഒരു യന്ത്രം കണ്ടുപിടിക്കപ്പെട്ടുവെന്നിരിക്കട്ടെ. അതൊരു റോബോട്ടോ, അല്ലെങ്കില് ഒരു സോഫ്റ്റ്‌വെയര് പ്രോഗ്രാമോ എന്തെങ്കിലുമാവട്ടെ. എങ്ങനെ നമുക്കു പറയാനാവും ആ മനുഷ്യബുദ്ധി പ്രകടിപിക്കുന്നുവെന്നു്? ഇതിനായി അലന് ട്യൂറിങ്ങ് നിര്‍ദ്ദേശിച്ച ഒരു പരിശോധനയാണു് ട്യൂറിങ്ങ് പരിശോധന(Turing Test). ലളിതമായി പറഞ്ഞാല് ആ പരിശോധന ഇപ്രകാരമാണു്: ഒരു റോബോട്ടാണു് ഈ അവകാശവാദവുമായി നമ്മുടെ മുന്നിലെന്നിരിക്കട്ടെ. ഒരു മനുഷ്യനെയും ഈ റോബോട്ടിനെയും രണ്ട് മുറികലേക്ക് കയറ്റി വാതിലടയ്ക്കുക. റോബോട്ട് ഏതുമുറിയില്, മനുഷ്യനേതു മുറിയില് എന്നു് അറിയാത്ത ഒരു വിധികര്‍ത്താവും നമുക്കു് വേണം. ഇദ്ദേഹത്തിനു് രണ്ടു് പേരോടും കുറേ ചോദ്യങ്ങള് ചോദിക്കാം ചോദ്യങ്ങള്‍ക്കുള്ള ഉത്തരങ്ങളില് നിന്നു് ഏതുമുറിയിലാണു് റോബോട്ട് ഏതുമുറിയിലാണു് മനുഷ്യന് എന്നു പറയുകയാണു് വേണ്ടതു്. ഈ വിധികര്‍ത്താവിനു് ഒരു ടെലിടൈപ്പ് ഉപകരണത്തിലൂടെ, അല്ലെങ്കില് സംസാരിക്കാത്ത ആളുടെ വ്യക്തിത്വം മനസ്സിലാക്കാന് പറ്റാത്ത രീതിയില്(സംസാരിക്കാന് പറ്റില്ല, കാരണം ശബ്ദം കേട്ടു് തിരിച്ചറിഞ്ഞാലോ) ആയിരിക്കണം ചോദ്യങ്ങള് ചോദിക്കേണ്ടതു്. റോബോട്ടും മനുഷ്യനും ഉത്തരങ്ങള് കൊടുക്കേണ്ടതും ഇപ്രകാരം തന്നെ. കണ്ടുപിടിക്കാന് കഴിയുമോ കിട്ടുന്ന ഉത്തരങ്ങളില് നിന്നു് ആരാ യന്ത്രമെന്നു്? ബുദ്ധിപൂര്‍വ്വവും ശരിയുമായ ഉത്തരങ്ങള് റോബോട്ടു് തരികയാണെങ്കില് ഈ വിധികര്‍ത്താവു് അതു് ഒരു മനുഷ്യനാണെന്നു് പറയാനിടവരില്ല. 2000ത്തോടു കൂടി വിധികര്‍ത്താവു് ഇങ്ങനെ റോബോട്ടിനെ മനുഷ്യനാണെന്നു കരുതാനുള്ള സാദ്ധ്യത 20%ത്തോളം ആകുമെന്നു് പ്രവചിച്ചു ട്യൂറിങ്ങ്. ആര്‍ട്ടിഫിഷ്യല് ഇന്റലിജന്‍സ് ഈ പ്രവചനത്തെ സാധൂകരിക്കാനുള്ള നിലയിലെത്തിയോ ഈ 2012 ലും?\nചിത്രം 4: ട്യൂറിങ്ങ് ടെസ്റ്റിന്റെ ചിത്രീകരണം.C എന്നയാള്‍ക്കു് A, B എന്നിവരോടു് ചോദ്യങ്ങള് ചോദിച്ചു് അതില് ഏതാണു് മനുഷ്യന് അല്ലെങ്കില് മെഷീന് എന്നു പറയാന് സാധിയ്ക്കണം. പറയാന് സാധിച്ചില്ലെങ്കില് മെഷീന് ട്യൂറിങ് പരിശോധനയില് വിജയിച്ചിരിക്കുന്നുവെന്നു് പറയാം.\nരണ്ടാം ലോകമഹായുദ്ധകാലത്തു് ജര്‍മനി ഉപയോഗിച്ചിരുന്ന സന്ദേശങ്ങളെ രഹസ്യസന്ദേശങ്ങളാക്കി മാറ്റാനുള്ള യന്ത്രമായിരുന്നു എനിഗ്മാ മെഷീന്. വളരെ ലളിതമായി പറഞ്ഞാല് സന്ദേശത്തിലെ അക്ഷരങ്ങളെയെല്ലാം ഒരു പ്രത്യേക സൂത്രം ഉപയോഗിച്ചു് മാറ്റിമറിയ്ക്കാനുള്ള യന്ത്രം. ശത്രുക്കളുടെ കയ്യില് ഈ സന്ദേശങ്ങള് കിട്ടിയിട്ടൊരു കാര്യവുമില്ല, തിരിച്ചു് ഈ അക്ഷരങ്ങളെ എങ്ങനെ മാറ്റിമറിച്ചു് ശരിക്കുമുള്ള സന്ദേശമാക്കാന് കഴിയും എന്നറിയണ്ടേ? അതു് എനിഗ്മ മെഷീനുമാത്രമേ കഴിഞ്ഞിരുന്നുള്ളൂ. യുദ്ധക്കപ്പലുകളുടെ ആക്രമണലക്ഷ്യങ്ങള് എനിഗ്മാ മെഷീന്റെ സന്ദേശങ്ങള് കൊണ്ടു് നിയന്ത്രിച്ചിരുന്നതിനാല് ജര്‍മ്മനിയുടെ ശത്രുരാജ്യങ്ങളുടെ രഹസ്യാന്വേഷണ ഉദ്യോഗസ്ഥര് ശരിക്കും വലഞ്ഞു.\nചിത്രം 5:രണ്ടാം ലോകമഹായുദ്ധകാലത്തെ എനിഗ്മാ മെഷീന്.\nബ്രിട്ടീഷ് നിര്‍ദ്ദേശപ്രകാരം 1939ല് ബ്ലെഷ്ലി പാര്‍ക്കിലെ രഹസ്യസന്ദേശങ്ങള് കൈകാര്യം ചെയ്യുന്ന കേന്ദ്രത്തില് യുദ്ധകാലസേവനത്തിനെത്തി. അക്കാലത്തു് പോളിഷ് സൈന്യം എനിഗ്മാ കോഡുകള് പൊളിക്കാന് ബോമ്പ് (Bombe) എന്ന ഒരുപകരണം ഉപയോഗിക്കുന്നുണ്ടായിരുന്നു. അതു് ബ്രിട്ടീഷ് സൈന്യത്തിനും അറിവുള്ളതായിരുന്നു. പക്ഷേ ഇതു് ഒട്ടും കുറ്റമറ്റതായിരുന്നില്ല. അലന് ട്യൂറിങ്ങ് നടത്തിയ പരീക്ഷണങ്ങളുടെ ഫലമായി വളരെ വിശ്വസനീയമായ ഒരു പുതിയ ബോംമ്പ് മെഷീന് നിര്‍മ്മിയ്ക്കാന് ബ്രിട്ടനു കഴിഞ്ഞു. ഇതിനെത്തുടര്‍ന്നു് അമേരിക്കക്കു വേണ്ടി എനിഗ്മാ കോഡ് പൊളിക്കാനും ബോംമ്പ് മെഷീന് ഉണ്ടാക്കാനും 1942 ല് ട്യൂറിങ്ങ്അമേരിക്ക സന്ദര്‍ശിച്ചിരുന്നു.\nജോലി ചെയ്തിരുന്ന ബ്ലെഷ്ലി പാര്‍ക്കില് നിന്നു് ലണ്ടനിലേക്ക് 60 കിലോമീറ്റര് ഓടിയ ചരിത്രമുണ്ട് ട്യൂറിങ്ങിനു്. 1948 ല് ബ്രിട്ടന് ഒളിമ്പിക്സിനു് ആതിഥേയത്വം വഹിച്ചപ്പോള് ബ്രിട്ടീഷ് മാരത്തോണ് ടീമിനു വേണ്ടി നടത്തിയ പരീക്ഷണഓട്ടത്തില് ട്യൂറിങ്ങ് അഞ്ചാമതെത്തി. 2012 ല് വീണ്ടും ഒളിമ്പിക്സ് ലണ്ടനിലെത്തുന്നു. ഇപ്രാവശ്യത്തെ മാരത്തോണ് മത്സരത്തിനു് ട്യൂറിങ്ങ് മാരത്തോണ് എന്ന പേരിടണമെന്നു് ഒരു ക്യാമ്പയിന് നടക്കുന്നുണ്ടു്.\nശാസ്ത്രലോകത്തെ ഈ മഹാനായ പ്രതിഭയ്ക്ക് പക്ഷേ ചരിത്രം വിധിച്ചതു് ക്രൂരമായ അവസാനമായിരുന്നു. സ്വവര്‍ഗ്ഗലൈംഗിക കുറ്റകരമായ നാളുകളായിരുന്നതു് അതു്. അലന് ട്യൂറിങ്ങിന്റെ സ്വവര്‍ഗ്ഗലൈംഗികത തിരിച്ചറിഞ്ഞ ബ്രിട്ടീഷ് പോലീസ് അദ്ദേഹത്തെ 1952 മാര്‍ച്ച് 31 നു് അറസ്റ്റ് ചെയ്തു. തന്റെ ലൈംഗികത തുറന്നു പറയുന്നതില് ഒരു തെറ്റൂം ട്യൂറിങ്ങ് കണ്ടിരുന്നില്ല. ജയിലിലേക്കു് പോകുന്നതിനുപകരം ഹോര്‍മോണ് ചികിത്സ ട്യൂറിങ്ങ് സ്വീകരിച്ചു.തന്റെ പരീക്ഷണങ്ങള് ട്യൂറിങ്ങ് തുടര്‍ന്നു. മോര്‍ഫോജനറ്റിക് മേഖലയില് അദ്ദേഹം പല പഠനങ്ങളും നടത്തി. ഇലകളിലും സൂര്യകാന്തിച്ചീടിയിലും ഒക്കെ കാണുന്ന വലയങ്ങളും ഫിബൊനാച്ചി ശ്രേണിയും തമ്മിലുള്ള ബന്ധത്തെക്കുറിച്ചു് അദ്ദേഹം പഠിക്കാനാരംഭിച്ചിരുന്നു. പക്ഷേ 1954 ജൂണ്4നു് അദ്ദേഹം സയനൈഡ് ഉള്ളില് ചെന്നു് മരിച്ച നിലയില് കാണപ്പെട്ടു. പാതി ഭക്ഷിച്ച ഒരു ആപ്പിള് മൃതദേഹത്തിനടുത്തുണ്ടായിരുന്നു. അദ്ദേഹത്തിന്റെ അമ്മ ഒരു രസതന്ത്രപരീക്ഷണത്തില് അബദ്ധത്തില് സയനൈഡ് ഉള്ളില് ചെന്നതാണു് മരണത്തിനു കാരണം എന്നു വിശ്വസിച്ചു.പക്ഷേ ആപ്പിളീല് സയനൈഡിന്റെ അംശം കണ്ടെത്താനായില്ല.\nചിത്രം: മാഞ്ചസ്റ്ററിലെ സാക്ക്‌വില്ലി പാര്‍ക്കിലെ ട്യൂറിങ്ങ് സ്മാരക ഫലകം.\n2009ല് ട്യൂറിങ്ങിന്റെ ആരാധകരായ ശാസ്ത്രപ്രേമികള് ബ്രിട്ടീഷ് സര്‍ക്കാര് ട്യൂറിങ്ങിനെ സ്വവര്‍ഗ്ഗലൈംഗികതയ്ക്കു് ശിക്ഷിച്ചതിനു് മാപ്പു പറയണമെന്ന ആവശ്യം ഉന്നയിക്കുകയും ആയിരക്കണക്കിനാളുകള് ഒപ്പിട്ട ഒരു ഭീമഹര്‍ജി തയ്യാറാക്കുകയും ചെയ്തു. ഇതിനെത്തുടര്‍ന്നു് അന്നത്തെ ബ്രീട്ടീഷ് പ്രധാനമന്ത്രി ഗോഡന് ബ്രൌണ് 2009 സെപ്റ്റംബര് പത്തിനു് ലോകത്തോടായി ഇങ്ങനെ പ്രഖ്യാപിച്ചു.\n"അലന്‍ട്യൂറിങ്ങിനു് നീതി ആവശ്യപ്പെട്ടും അദ്ദേഹത്തിനുണ്ടായ ക്രൂരാനുഭവങ്ങള്‍ക്ക് മാപ്പ് ആവശ്യപ്പെട്ടും ആയിരക്കണക്കിനാളുകള് മുന്നോട്ടുവന്നിരിക്കുന്നു. അന്നത്തെ നിയമപ്രകാരമായിരുന്നു ട്യൂറിങ്ങിനെ ശിക്ഷിച്ചതെങ്കിലും നമുക്കു് പഴയകാലത്തേയ്ക്ക് പോകാനാകില്ല. തീര്‍ച്ചയായും അദ്ദേഹത്തിനുണ്ടായ ദുരനുഭവങ്ങളില് ഞാന് അഗാധമായി ഖേദിക്കുന്നു. ബ്രീട്ടീഷ് ഗവണ്‍മെന്റിനുവേണ്ടി ഞാന് പറയുന്നു. ഞങ്ങള് ഖേദിക്കുന്നു. ട്യൂറിങ്ങ്, നിങ്ങളോടു് ഞങ്ങള്‍ക്കു് ഇതിനേക്കാള് നന്നായി പെരുമാറാമായിരുന്നു."\nചിത്രങ്ങള്‍ക്കും വിവരങ്ങള്‍ക്കും കടപ്പാടു്: വിക്കിപീഡിയ, Alan Turing:ashort biography by Andrew Hodges.\nഈ ലേഖനം ക്രിയേറ്റീവ് കോമണ്‍സ് ആട്രിബ്യൂഷന് ഷെയര് എലൈക് 2.5 ഇന്ത്യ (CC-BY-SA 2.5 In) പ്രകാരം പുനഃപ്രസിദ്ധീകരിക്കാന് അനുമതി നല്‍കുന്നു.\nSanthosh Thottingal santhosh.thottingal@gmail.com 2012 June 5


പൊലീസ് സ്‌കൂളില് അതിക്രമിച്ചു കയറി; വിദ്യാര്‍ത്ഥികളെ ക്രൂരമായി മര്‍ദ്ദിച്ചതായി പരാതി\n‘അവര് നിലത്ത് കിടന്നതാണ്’; സ്‌കൂളില് കയറിയത് വിദ്യാര്‍ത്ഥികള് ഉദ്യോഗസ്ഥരെ തല്ലിയതുകൊണ്ടാണെന്ന് പൊലീസ്\nതിരുവനന്തപുരം വര്‍ക്കല ഗവണ്‍മെന്റ് മോഡല് ഹയര് സെക്കന്ററി സ്‌കുളില് കയറി വിദ്യാര്‍ത്ഥികളെ മര്‍ദ്ദിച്ച സംഭവത്തില് ന്യായീകരണവുമായി പൊലീസ്. പ്രിന്‍സിപ്പാള് ആവശ്യപ്പെട്ട പ്രകാരം വിദ്യാര്‍ത്ഥികള് തമ്മിലുണ്ടായ സംഘര്‍ഷം തീര്‍ക്കാനാണ് സ്‌കൂളിനകത്ത് പ്രവേശിച്ചതെന്ന് വര്‍ക്കല പൊലീസ് പറഞ്ഞു. സംഘര്‍ഷം ഒഴിവാക്കാന് സ്‌കൂളില് കയറിയ രണ്ട് പൊലീസുകാരെ വിദ്യാര്‍ത്ഥികള് മര്‍ദ്ദിച്ചു. അതിന് ശേഷമാണ് താന് അകത്ത് കയറിയതെന്നും നിലത്ത് കിടന്നയാളെ 'റിമൂവ്' ചെയ്യാന് ശ്രമിക്കുന്നതാണ് വീഡിയോയിലുള്ളതെന്നും വര്‍ക്കല എസ് ഐ ബിനു 'ദ ക്യു'വിനോട് പ്രതികരിച്ചു.\nഇവന്മാര് കുറച്ച് കുഴപ്പം പിടിച്ച പിള്ളേരാണ്. ആ പയ്യന്‍മാര് പൊലീസിനെ അടിച്ചു. അതിനിടയില് ഞാന് റിമൂവ് ചെയ്ത് നോക്കുന്നതാണ് ആ വീഡിയോയിലുള്ളത്.\nഎസ് ഐ ബിനു\n“സ്‌കൂളില് അടിയുണ്ടാക്കിയതുകൊണ്ടാണ് അവരെ സ്റ്റേഷനില് കൊണ്ടുവന്നത്. 18 വയസ് കഴിഞ്ഞ പയ്യന്മാരാണിവര്. അവിടെ പൊലീസ് വേണമെന്ന് ആവശ്യപ്പെട്ട് പ്രിന്‍സിപ്പാള് റിപ്പോര്‍ട്ട് ചെയ്തിരുന്നു. പടക്കം പൊട്ടിച്ചതിനേത്തുടര്‍ന്ന് ഒരു വിഷയം ഉണ്ടായി. ഇവന്മാര് കുറച്ച് കുഴപ്പം പിടിച്ച പിള്ളേരാണ്. പ്രിന്‍സിപ്പല് ആദ്യം ഗെയിറ്റിന് പുറത്ത് നിന്ന2പൊലീസുകാരെ അകത്തേക്ക് വിളിച്ചു. അവിടെ പ്രശ്നമുണ്ട്, പരിഹരിക്കണം എന്നു പറഞ്ഞു. ആ പയ്യന്‍മാര് പൊലീസിനെ അടിച്ചു. അതിനിടയില് ഞാന് അവരെ റിമൂവ് ചെയ്യാന് നോക്കുന്നതാണ് ആ വീഡിയോയിലുള്ളത്. അവര് തറയില് കിടക്കുന്നതാണ്. സ്‌കൂളില് അടി നടന്ന ശേഷമാണ് പൊലീസ് എത്തുന്നത്. മുന്‍പുതൊട്ടേ വിഷയമുള്ള സ്‌കൂളാണത്.”\nഇന്ന് രാവിലെ യുവജനോത്സവത്തിനിടയില് ഒരു സംഘം പ്ലസ്ടു വിദ്യാര്‍ത്ഥികള് ബഹളമുണ്ടാക്കുകയും പടക്കം പൊട്ടിക്കുകയും ചെയ്തതിനേത്തുടര്‍ന്നാണ് സംഭവങ്ങളുടെ തുടക്കം. എസ് ഐ ബിനുവിന്റെ നേതൃത്വത്തിലുള്ള സംഘം നടത്തിയ നടപടിയില് കബഡി സംസ്ഥാന താരം സുധീഷിനും ക്രൂരമായി മര്‍ദ്ദനമേറ്റു. നവംബര് ഏഴിന് ദേശീയ മീറ്റില് പങ്കെടുക്കാനിരുന്ന താരമാണ് സുധീഷ്. സ്‌കൂളില് വെച്ച് മാത്രമല്ല ആശുപത്രിയിലേക്ക് കൊണ്ടുപോകും വഴിയും തന്നെ പൊലീസുകാര് മര്‍ദ്ദിച്ചെന്ന് സുധീഷ് പറയുന്നു. കാലിന് സാരമായി പരിക്കേറ്റ ഈ വിദ്യാര്‍ത്ഥി ഇപ്പോള് വര്‍ക്കല ശിവഗിരി ആശുപത്രിയല് ചികിത്സയിലാണ്. സ്‌കൂളിലെ സംഘര്‍ഷവുമായി ബന്ധപ്പെട്ട് അഞ്ച് വിദ്യാര്‍ത്ഥികളെ പൊലീസ് കസ്റ്റഡിയിലെടുത്തിരുന്നു.\nസംഭവത്തിന് പിന്നാലെ പൊലീസിനും സ്‌കൂള് അധികൃതര്‍ക്കുമെതിരെ കടുത്ത പ്രതിഷേധമാണ് ഉയര്‍ന്നത്. വര്‍ക്കല പൊലീസിനെതിരെ ഉന്നത ഉദ്യോഗസ്ഥര്‍ക്ക് പരാതി നല്‍കുമെന്ന് വിദ്യാര്‍ത്ഥികളുടെ രക്ഷിതാക്കള് വ്യക്തമാക്കി. പൊലീസ് സ്റ്റേഷനിലേക്ക് വിദ്യാര്‍ത്ഥി സംഘടനകള് പ്രതിഷേധ മാര്‍ച്ച് നടത്തിയിരുന്നു.\nkerala policePolice attackVarkalaപൊലീസ് അതിക്രമംVarkala Model School


Emalayalee.com - പോലീസ് ഉദ്യോഗസ്ഥരുടെ യോഗത്തില് ഐപിഎസ് പോര്; നേര്‍ക്ക് നേര് കൊമ്പ് കോര്‍ത്ത് യതീഷ് ചന്ദ്ര ഐപിഎസും എഡിജിപി ബി സന്ധ്യയും\nഉന്നത പോലീസ് ഉദ്യോഗസ്ഥരുടെ യോഗത്തില് തൃശൂര് കമ്മീഷണര് യതീഷ് ചന്ദ്രയും മുതര്‍ന്ന ഐ.പി.എസ് ഓഫീസറും എഡിജിപിയുമായ ബി. സന്ധ്യയും തമ്മില് വാക്കേറ്റം. വന് വിവാദമായിരുന്ന ജിഷ വധക്കേസിനെ ചൊല്ലിയാണ് ഇരുവര്‍ക്കുമിടയില് വാക്കേറ്റമുണ്ടായത്. താന് എറണാകുളം റൂറല് എസ്പിയായിരിക്കെ ജിഷാ വധക്കേസ് പ്രതിയെ പിടികൂടിയപ്പോള് നിരവധിപ്പേര് അത് ശരിയാണോ എന്ന് ആരാഞ്ഞ് വിളിച്ചിരുന്നുവെന്ന യതീഷ് ചന്ദ്രയുടെ പരാമര്‍ശമാണ് പ്രകോപനത്തിന് ഇടയാക്കിയത്. അക്കാര്യം തന്നോട് അന്വേഷിക്കണമെന്ന് പറഞ്ഞുകൊണ്ട് സന്ധ്യ ഇതിനെതിരെ പ്രതകരിച്ചു. തുടര്‍ന്ന് ഇരുവരും തമ്മില് തര്‍ക്കമുണ്ടായി. എന്നാല് മറ്റ് ഉദ്യോഗസ്ഥര് ഈ വിഷയത്തില് മൗനം പാലിക്കുകയായിരുന്നു.\nജിഷയുടെ ഘാതകന് എന്ന നിലയില് അമിറുള് ഇസ്ലാമിനെ പിടികൂടിയ നാളുകളില് തന്നെ ഇയാളാണോ യഥാര്‍ഥ പ്രതി എന്ന നിലയില് സംശയങ്ങള് ഉയര്‍ന്നിരുന്നു. ഇപ്പോഴും ഈ വിഷയത്തിലെ വിവാദങ്ങള് അടങ്ങിയിട്ടില്ല.\nഐപിഎസ് പോരിന് ശേഷം പോലീസ് മേധാവ് ലോക്നാഥ് ബെഹ്റ ഐ.പി.എസ് ഉദ്യോഗസ്ഥരെ ശകാരിച്ചുവെന്നും റിപ്പോര്‍ട്ടുകള് പറയുന്നു. സ്മാര്‍ട്ട് ഫോണില് കളിച്ചും സോഷ്യല് മീഡിയയില് പടങ്ങളിട്ടും ഐപിഎസ് ഉദ്യോഗസ്ഥര് സമയം കളയുകയാണ് എന്നായിരുന്നു ബെഹ്റയുടെ വിമര്‍ശനം. സോഷ്യല് മീഡിയയില് സജീവമായ ഉദ്യോഗസ്ഥരില് ഒരാളാണ് യതീഷ് ചന്ദ്ര.


ഷുഹൈബ് വധം: 37 വെട്ടിെൻറ നീറുന്ന ഒാർമകൾക്ക് ഒരു മാസം | shuhaib murder case- Kerala news | Madhyamam\nHomechevron_rightNewschevron_rightKeralachevron_rightഷുഹൈബ് വധം: 37...\ndate_range 13 March 2018 9:56 AM GMT\nഷുഹൈബ് വധം: 37 വെട്ടിെൻറ നീറുന്ന ഒാർമകൾക്ക് ഒരു മാസം\nകണ്ണൂർ: യൂത്ത് കോൺഗ്രസ് നേതാവ് എടയന്നൂർ ഷുഹൈബ് വധത്തിന് ഇന്നേക്ക് ഒരു മാസം. രാഷ്ട്രീയ െകാലപാതകം കണ്ണൂരിൽ ആവർത്തിക്കപ്പെടുന്ന ഒന്നാണ്. എന്നാൽ, കേരള രാഷ്ട്രീയത്തെ ഇളക്കി മറിക്കുന്ന വിവാദ വിഷയമായി മാറിയെന്നതാണ് ഷുഹൈബ് വധക്കേസിെൻറ പ്രേത്യകത. കൊലപാതകത്തിന് ഒരു മാസം തികയുന്ന തിങ്കളാഴ്ച, കേസ് സി.ബി.െഎക്ക് വിട്ട ഹൈകോടതി വിധിക്കെതിരെ ഡിവിഷൻ ബെഞ്ച് മുമ്പാകെ അപ്പീൽ നൽകിയിരിക്കുകയാണ് സംസ്ഥാന സർക്കാർ.\nഫെബ്രുവരി 12ന് രാത്രിയാണ് മട്ടന്നൂരിനടുത്ത എടയന്നൂരിൽ ഷുഹൈബ് ആക്രമിക്കപ്പെട്ടത്. സുഹൃത്തിനൊപ്പം തട്ടുകടയിൽ ഇരിക്കവേയായിരുന്നു അക്രമം. അരക്കുതാഴെ 37 വെട്ടുകളേറ്റ് ചോരവാർന്നായിരുന്നു മരണം. പ്രതികളെ പിടികൂടണമെന്നാവശ്യപ്പെട്ട് കോൺഗ്രസ് നേതാവ് െക.സുധാകരൻ നിരാഹാര സമരം പ്രഖ്യാപിച്ചതോടെ ഷുഹൈബ് വധം സർക്കാറിനെ പ്രതിരോധത്തിലാക്കി. സുധാകരെൻറ സമരം തുടങ്ങുന്നതിനുമുമ്പ് ഏതാനും പ്രതികളെ പിടികൂടി.\nപിടികൂടിയത് ‘ഡമ്മി’ പ്രതികളെന്നതായി പിന്നെ കോൺഗ്രസ്-സി.പി.എം തർക്കം. ഷുഹൈബിനൊപ്പം വെേട്ടറ്റ ദൃക്സാക്ഷികൾ പ്രതികളെ തിരിച്ചറിഞ്ഞതോടെ ‘ഡമ്മി’ പ്രതി വിവാദം കെട്ടടങ്ങി. കണ്ണൂരിൽ സമാധാന യോഗത്തിൽ മന്ത്രി എ.കെ. ബാലൻ പ്രഖ്യാപിച്ച സി.ബി.െഎ അന്വേഷണത്തിൽനിന്ന് സർക്കാർ മലക്കം മറിഞ്ഞതായി പിന്നീടുള്ള ചർച്ച. സി.ബി.െഎ അന്വേഷണംവരെ തുടരുമെന്ന് പ്രഖ്യാപിച്ച കെ.സുധാകരെൻറ നിരാഹാര സമരം പക്ഷേ, ആവശ്യം നേടാനാവാതെ ഒമ്പതാം ദിനം നിർത്തേണ്ടിവന്നു. എന്നാൽ, ഷുഹൈബിെൻറ മാതാപിതാക്കൾ നൽകിയ ഹരജിയിൽ ഹൈകോടതി സി.ബി.െഎ അന്വേഷണത്തിന് ഉത്തരവിട്ടു.\nഹൈകോടതി വിധി സർക്കാറിനും സി.പി.എമ്മിനും കനത്ത തിരിച്ചടിയായി മാറി. ഷുഹൈബ് വധത്തിൽ പിടിയിലായ നാലുപേരെ സി.പി.എം പുറത്താക്കിയത് ഇൗ പശ്ചാത്തലത്തിലാണ്. ഇത്തരമൊരു കേസിൽ വേഗത്തിലുള്ള പാർട്ടി നടപടി കണ്ണൂരിലെ സംഘർഷ ചരിത്രത്തിൽ ആദ്യത്തേതുമാണ്. ഷുഹൈബ് വധത്തിൽ പാർട്ടിക്ക് ബന്ധമിെല്ലന്നാണ് സി.പി.എം ആവർത്തിക്കുന്നത്. ബന്ധമുള്ളതായി കണ്ട പാർട്ടിക്കാരെ പുറത്താക്കിയെന്നും വിശദീകരിക്കുന്നു. എന്നാൽ, സി.ബി.െഎ അന്വേഷണം മുടക്കാൻ സർക്കാറും സി.പി.എമ്മും ആവുന്നതെല്ലാം ചെയ്യുന്നു. ഡിവിഷൻ ബെഞ്ച് മുമ്പാകെ നൽകിയ അപ്പീലിൽ സർക്കാറിനുവേണ്ടി വാദിക്കാനെത്തുന്നത് മുതിർന്ന സുപ്രീം കോടതി അഭിഭാഷകനാണ്.\nഅതേസമയം, അവസരം മുതലെടുത്ത േകാൺഗ്രസിന് ഷുഹൈബ് വധം രാഷ്ട്രീയമായി വലിയ നേട്ടമായി മാറുകയും ചെയ്തു. കണ്ണൂർ രാഷ്ട്രീയത്തിൽ തളർന്നുനിൽക്കുകയായിരുന്ന കെ.സുധാകരൻ ഷുഹൈബ് സമരം ഏറക്കുറെ ഒറ്റക്കുനയിച്ച് പാർട്ടിയിൽ തെൻറ സ്വാധീനം തിരിച്ചുപിടിച്ചുവെന്നതാണ് ഒരു മാസത്തിനിപ്പുറം ഷുഹൈബ് വധത്തിെൻറ ബാക്കിപത്രം. രാഷ്ട്രീയം മാറ്റിനിർത്തിയാൽ, ഷുഹൈബ് വധത്തെ തുടർന്നുള്ള പ്രതികരണം അക്രമരാഷ്ട്രീയത്തിനെതിരെ കക്ഷിഭേദമന്യേയുള്ള ജനരോഷമായി മാറിയെന്നതും ശ്രദ്ധേയമാണ്.\nTAGS:shuhaib murder kannur cpim youth congress kannur killing politics kerala news malayalam news\nNews Summary - shuhaib murder case- Kerala news


How To Lock Your Facebook Profile; Step By Step Guide | ഫേസ്ബുക്ക് പ്രൊഫൈൽ ലോക്ക്: നിങ്ങളുടെ ഫേസ്ബുക്ക് പ്രൊഫൈൽ എങ്ങനെ ലോക്ക് ചെയ്യാം? - Malayalam Gizbot\n| Published: Tuesday, October 26, 2021, 17:35 [IST]\nലോകത്തെ ഏറ്റവും ജനപ്രിയമായ സോഷ്യൽ മീഡിയ പ്ലാറ്റ്ഫോമുകളിലൊന്നാണ് ഫേസ്ബുക്ക്. ലോകമെമ്പാടും നിന്നായി ഏകദേശം 2.85 ബില്ല്യൺ ആളുകളാണ് ഫേസ്ബുക്ക് യൂസ് ചെയ്യുന്നത്. ഫേസ്ബുക്കിനെ ഒരു രാജ്യമായി പ്രഖ്യാപിച്ചാൽ ലോകത്തെ ഏറ്റവും ജനസംഖ്യ കൂടിയ രാജ്യമായിരിക്കും അത്. പൊതുജനാഭിപ്രായം രൂപീകരിക്കപ്പെടുന്ന പ്രധാനപ്പെട്ട പൊതുഇടവും ഫേസ്ബുക്ക് തന്നെ.\nനിലവിൽ നമ്മുടെ രാജ്യത്തെ ഏറ്റവും ജനപ്രിയമായ നവമാധ്യമവും ഫേസ്ബുക്ക് തന്നെയാണ്. ഇന്ത്യയിൽ മാത്രം 340 മില്ല്യണോളം യൂസേഴ്സ് ഫേസ്ബുക്കിനുണ്ട്. വിനോദോപാധി എന്ന നിലയിൽ നിന്നും ആളുകളെ ചെറുകിട ബിസിനസുകൾ വളർത്താൻ സഹായിക്കുന്ന പ്ലാറ്റ്ഫോം എന്ന രീതിയിലേക്ക് ഫേസ്ബുക്ക് വളർന്ന് കഴിഞ്ഞു. ധാരാളം സുരക്ഷാ ഫീച്ചറുകളും ഫേസ്ബുക്ക് നൽകുന്നുണ്ട്. ലൊക്കേഷൻ ഡാറ്റ സ്വകാര്യമായി സൂക്ഷിക്കുക, പ്രൊഫൈൽ ലോക്ക് തുടങ്ങിയ നിരവധി ഫീച്ചറുകളാണ് ഈ ഗണത്തിലുള്ളത്.\nനിങ്ങളുടെ ഫേസ്ബുക്ക് പ്രൊഫൈൽ എങ്ങനെ ലോക്ക് ചെയ്യാം?\nപ്രൊഫൈൽ ലോക്ക് ഫീച്ചറാണ് ഫേസ്ബുക്ക് നൽകുന്ന ഫീച്ചറുകളിൽ ഏറ്റവും ഉപകാരപ്രദമായ ഒന്ന്. നേരത്തെ വ്യക്തി വിവരങ്ങൾ മറച്ചു പിടിക്കാനുള്ള ഓപ്ഷൻ ഫേസ്ബുക്കിൽ ഇല്ലായിരുന്നു. ഈ ഫീച്ചർ അവതരിപ്പിച്ച ശേഷമാണ് അത്തരമൊരു സൌകര്യം ലഭിച്ചത്. ഫേസ്ബുക്ക് പ്രൊഫൈൽ ലോക്ക് എങ്ങനെയാണ് ആക്ടിവേറ്റ് ചെയ്യുക, അതിന്റെ പ്രത്യേകതകൾ എന്നിവയെല്ലാം മനസിലാക്കാം.\nഎന്താണ് ഫേസ്ബുക്ക് പ്രൊഫൈൽ ലോക്ക് ഫീച്ചർ?\nഫേസ്ബുക്ക് പ്രൊഫൈൽ ലോക്ക് ഫീച്ചർ ഉപയോഗിച്ച് നിങ്ങളുടെ അക്കൗണ്ടും പ്രൊഫൈൽ ഫോട്ടോകളും ലോക്ക് ചെയ്യാം. ഈ ഫീച്ചർ ആക്ടിവേറ്റ് ചെയ്താൽ, നിങ്ങളുടെ സ്വകാര്യ വിവരങ്ങൾ സംരക്ഷിക്കപ്പെടും, നിങ്ങളുടെ ഫ്രണ്ട് ലിസ്റ്റിൽ ഇല്ലാത്ത ആർക്കും നിങ്ങളേപ്പറ്റിയുള്ള വിവരങ്ങൾ ലഭ്യമാകില്ല. കൂടാതെ, അവർക്ക് നിങ്ങൾ ഫേസ്ബുക്കിൽ പങ്ക് വയ്ക്കുന്ന പോസ്റ്റുകളോ പൂർണ വലുപ്പത്തിൽ കാണാൻ കഴിയില്ല. ഒപ്പം നിങ്ങളുടെ പ്രൊഫൈൽ ഫോട്ടോകളോ പോസ്റ്റുകളോ ഡൗൺലോഡ് ചെയ്യാനും അവസരം കിട്ടില്ല. ഫ്രണ്ട് ലിസ്റ്റിൽ ഇല്ലാത്തവർക്ക് നിങ്ങളുടെ ടൈംലൈൻ സന്ദർശിക്കാനും ആവില്ല.\nഫേസ്ബുക്ക് പ്രൊഫൈൽ ലോക്ക് ഫീച്ചറിന്റെ പ്രയോജനങ്ങൾ\nഈ ഫീച്ചർ ഉപയോഗിച്ച്, നിങ്ങളുടെ ഫ്രണ്ട് ലിസ്റ്റിൽ ഇല്ലാത്ത ഒരാൾക്ക് നിങ്ങളുടെ സ്വകാര്യ വിവരങ്ങളും പ്രൊഫൈൽ ഫോട്ടോകളും മോഷ്ടിക്കാൻ കഴിയില്ല. നമ്മളിൽ പലരും നമ്മുടെ ഫേസ്ബുക്ക് അക്കൗണ്ടിൽ ഫോൺ നമ്പറും ഇമെയിൽ വിലാസവും നൽകിയിട്ടുണ്ടാവും. അതും സുരക്ഷിതമായിരിക്കും.\nസ്മാർട്ട്ഫോൺ വഴി ഫേസ്ബുക്ക് പ്രൊഫൈൽ എങ്ങനെ ലോക്ക് ചെയ്യാം\nആദ്യം, നിങ്ങളുടെ ഫേസ്ബുക്ക് ആപ്പിലേക്ക് പോയി നിങ്ങളുടെ പ്രൊഫൈൽ ഓപ്പൺ ചെയ്യുക.\nശേഷം 'എഡിറ്റ് പ്രൊഫൈൽ ഓപ്ഷന്റെ' അടുത്തുള്ള മൂന്ന് ഡോട്ടുകളിൽ ടാപ്പ് ചെയ്യുക.\nഇപ്പോൾ, നിങ്ങൾക്ക് ഒരു ലോക്ക് പ്രൊഫൈൽ ഓപ്ഷൻ കാണാം, അതിൽ ടാപ്പ് ചെയ്യുക.\nതുറക്കുന്ന വിൻഡോയിൽ ഫേസ്ബുക്ക് പ്രൊഫൈൽ ലോക്കിന്റെ ഗുണങ്ങൾ വിശദീകരിച്ചിട്ടുണ്ടാവും.\nഅവസാനം 'ലോക്ക് യുവർ പ്രൊഫൈലിൽ' ടാപ്പ് ചെയ്ത് കഴിഞ്ഞാൽ നിങ്ങളുടെ പ്രൊഫൈൽ ലോക്ക് ആകും.\nമാത്രമല്ല, നിങ്ങൾക്ക് എപ്പോൾ വേണമെങ്കിലും നിങ്ങളുടെ ഫേസ്ബുക്ക് അക്കൗണ്ട് അൺലോക്ക് ചെയ്യാനും കഴിയും. നിങ്ങളുടെ അക്കൗണ്ട് അൺലോക്ക് ചെയ്യുന്നതിന്, ഇതേ നടപടിക്രമങ്ങൾ പാലിച്ചാൽ മതിയാകും. ലോക്ക് ഓപ്ഷന്റെ സ്ഥാനത്ത് അൺലോക്ക് ഓപ്ഷൻ ഉപയോഗിക്കുക എന്ന് മാത്രം. മറ്റൊരു പ്രധാന കാര്യം ഐഒഎസ് ഡിവൈസുകളിൽ ഫേസ്ബുക്ക് പ്രൊഫൈൽ ലോക്ക് വർക്ക് ആകില്ല എന്നതാണ്. അതിനാൽ അക്കൗണ്ട് ലോക്ക് ചെയ്യാൻ ഒരു ആൻഡ്രോയിഡ് ഡിവൈസ് ഉപയോഗിക്കണം എന്ന് മാത്രം.\nThe profile lock feature is one of the most useful features provided by Facebook. Earlier, Facebook did not have the option to hide personal information.\nStory first published: Tuesday, October 26, 2021, 17:35 [IST]


നെടുങ്കണ്ടം കസ്റ്റഡി മരണം; ഇടുക്കി എസ്പിക്ക് വീഴ്ച്ച പറ്റിയതായി നിഗമനം; എസ്പിയെ സ്ഥലം മാറ്റിയേക്കും\nനെടുങ്കണ്ടം കസ്റ്റഡി മരണത്തിൽ ആരോപണ വിധേയനായ ഇടുക്കി എസ്.പിയെ മാറ്റിയേക്കും. രാജ് കുമാറിനെ കസ്റ്റഡിയിലെടുത്തതും മർദ്ദിച്ചതും എസ്.പിയുടെ അറിവോടെയായിരുന്നുവെന്ന് കണ്ടെത്തിയതിനെ തുടർന്നാണിത്. പ്രതികളെ അറസ്റ്റ് ചെയ്യണമെന്നാവശ്യപ്പെട്ട് രാജ് കുമാറിന്റെ ബന്ധുക്കളും നാട്ടുകാരും ആക്ഷൻ കൗൺസിൽ രൂപീകരിച്ചു. ഇതിനിടെ കസ്റ്റഡിയിലുണ്ടായിരുന്ന രാജ്കുമാറിനോട് നെടുങ്കണ്ടം സ്റ്റേഷനിലെ ഉദ്യോഗസ്ഥർ പണം ആവശ്യപ്പെട്ടിരുന്നതായി ക്രൈംബ്രാഞ്ച് കണ്ടെത്തി.\nരാജ് കുമാറിന്റെ കസ്റ്റഡി മരണവുമായി ബന്ധപ്പെട്ട് ആരോപണ വിധേയനായ ഇടുക്കി എസ്.പിക്കെതിരെ സർക്കാർ നടപടിയെടുക്കും. ക്രൈംബ്രാഞ്ചിന്റെ പ്രാഥമിക റിപ്പോർട്ട് ലഭിച്ച ശേഷമാകും ഇതിൽ തീരുമാനമെടുക്കുക. രാജ്കുമാറിനെ കസ്റ്റഡിയിലെടുത്തതും പണം കണ്ടെത്താൻ സമ്മർദ്ദം ചെലുത്തിയതും എസ്.പിയുടെ നിർദേശപ്രകാരമായിരുന്നുവെന്ന് ക്രൈംബ്രാഞ്ചിന് വിവരം ലഭിച്ചിട്ടുണ്ട്. ഇതിനിടെ , നെടുങ്കണ്ടം സ്റ്റേഷനിൽ കസ്റ്റഡിയിലിരിക്കെ രാജ് കുമാറിനോട് ഒരു ഉദ്യോഗസ്ഥൻ 20 ലക്ഷവുo മറ്റൊരു സിവിൽ പോലീസ് ഓഫീസർ 10 ലക്ഷവും ആവശ്യപ്പെട്ടിരുന്നുവെന്ന് ക്രൈംബ്രാഞ്ച് കണ്ടെത്തിയിട്ടുണ്ട്. കേസിൽ നിന്നും രക്ഷപെടുത്താനായിരുന്നു ഇത്.\nRead Also : നെടുങ്കണ്ടം കസ്റ്റഡി മരണം; നടുങ്കണ്ടം സ്റ്റേഷനിലെ ഉദ്യോഗസ്ഥർ പണം ആവശ്യപ്പെട്ടിരുന്നതായി കണ്ടെത്തൽ\nഹരിത ഫിനാൻസ് നടത്തിപ്പിൽ പോലീസ് ഉദ്യോഗസ്ഥർ പങ്കുണ്ടോയെന്നും ക്രൈംബ്രാഞ്ച് അന്വേഷിക്കുന്നുണ്ട്. ഹൈറേഞ്ചിലെ ഒരു പോലീസ് ഉദ്യോഗസ്ഥനും സുഹൃത്തിനും പണം കൈമാറിയെന്ന് കേസിലെ രണ്ടാം പ്രതി ശാലിനി ചില പോലീസ് ഉദ്യോഗസ്ഥരോട് പറഞ്ഞിരുന്നു. ഇതിന്റെ അടിസ്ഥാനത്തിലാണ് അന്വേഷണം.\nരാജ് കുമാർ പോലീസ് കസ്റ്റഡിയിൽ ക്രൂരമായ മർദ്ദനത്തിന് ഇരയായെന്നു പോസ്റ്റ്മോർട്ടം റിപ്പോർട്ടിൽ വ്യക്തമായ സാഹചര്യത്തിൽ കുറ്റക്കാരായ ഉദ്യോഗസ്ഥരെ പിരിച്ചു വിടണമെന്ന് രാജ്‌കുമാറിന്റെ ബന്ധുക്കൾ ആവശ്യപ്പെട്ടു. സസ്പെന്ഷൻ കൊണ്ടു മാത്രം ശിക്ഷ അവസാനിപ്പിക്കരുതെന്നും ബന്ധുക്കൾ പറഞ്ഞു. ബൈറ്റ് കസ്റ്റഡി മരണത്തിലെ പ്രതികളെ അറസ്റ്റ് ചെയ്യണമെന്നാവശ്യപ്പെട് രാജ് കുമാറിന്റെ ബന്ധുക്കളും നാട്ടുകാരും ആക്ഷൻ കൗൺസിൽ രൂപീകരിച്ചു. എത്രയും വേഗം പ്രതികളെ പിടികൂടിയില്ലെങ്കിൽ സെക്രട്ടേറിയറ്റിനു മുന്നിൽ സത്യാഗ്രഹം നടത്താനാണ് ആക്ഷൻ കൗൺസിലിന്റെ തീരുമാനം.\nRead more on: custody death | Nedumkandam custody death\nനെടുങ്കണ്ടം കസ്റ്റഡി മരണം; പ്രതികളായ പൊലീസ് ഉദ്യോഗസ്ഥരെ പിരിച്ചുവിടും\nകസ്റ്റഡി പീഡനങ്ങള്‍ക്ക് എതിരെ എറ്റവും ശക്തമായ ശിക്ഷ വേണമെന്ന് സുപ്രിംകോടതി\nനെടുങ്കണ്ടം കസ്റ്റഡി മരണ കേസ്; സിബിഐ ആദ്യ കുറ്റപത്രം സമര്‍പ്പിച്ചു\nകോഴിക്കോട് റെയിൽ പാളത്തിൽ വിള്ളൽ; ഒഴിവായത് വൻ ദുരന്തം


പുഞ്ചിരിയുടെ ധര്‍മവിചാരം – SUNNIVOICE | FORTNIGHTLY\nHome / ലക്കങ്ങള് / 2015 / 2015 JAN 01 / പുഞ്ചിരിയുടെ ധര്‍മവിചാരം\nഭൂലോകത്ത് ചിരിക്കാന് കഴിവുള്ള ഏക ജീവിയാണ് മനുഷ്യന്. മുഖത്ത് പ്രകടമാകുന്ന ചിരിയിലെ ഭാവവൈവിധ്യങ്ങളിലൂടെ സംബോധിതന്റെ മാനസികനില മാറ്റിമറിക്കാന് മനുഷ്യന് സാധിക്കുന്നു. കൊഞ്ഞനം കുത്തുമ്പോഴും വികൃതഹാസം പ്രകടിപ്പിക്കുമ്പോഴും അന്യന് ദേഷ്യം വരുന്നതതുകൊണ്ടാണ്. വാനരന്മാരെപ്പോലെ ഇളിക്കുന്നതിലല്ല, വ്യക്തിപ്രഭാവം പകര്‍ന്നു നല്‍കുന്ന ഹൃദ്യമായ മന്ദസ്മിതമാണ് മനുഷ്യനെ വ്യത്യസ്തനാക്കുന്നത്. സന്മനസ്സുള്ളവര്‍ക്കേ പ്രസന്നവദനരാകാന് സാധിക്കുകയുള്ളൂ. തിരുനബിയുടെ പാഠം നിറപുഞ്ചിരി ധര്‍മമാണെന്നാണല്ലോ.\nവരദാനമായി ലഭിച്ച ഈ ചിരിയെ മസിലുപിടിച്ച് മറച്ചുപിടിക്കുന്നവരാണ് പലരും. ഒന്നു ചിരിച്ചാല് തന്റെ ഗൗരവം നഷ്ടപ്പെടുമെന്ന ആധിയാണിതിന് പ്രേരകം. മറ്റുള്ളവര് ചിരിച്ചാല് ഒരു മറുചിരി നല്‍കാന് പോലും ലുബ്ധത കാണിക്കുന്നവരുണ്ട്. ഒരു പുഞ്ചിരിയിലൊതുങ്ങുന്ന നിരവധി പ്രശ്നങ്ങളാണ് “ഈഗോ’യുടെ പേരില് ആളിക്കത്തുക. ചിലര്‍ക്ക് ദുരഭിമാനമാണ് പുഞ്ചിരിക്ക് വിലങ്ങുതടിയാകുന്നത്. ഒരാള് സ്വയം ചെറുതാകുമ്പോള് അല്ലാഹു അദ്ദേഹത്തെ വലുതാക്കും. തനിക്കുള്ളതുപോലെ അന്യനും വ്യക്തിത്വവും മഹത്ത്വവുമുണ്ടെന്ന തിരിച്ചറിവുണ്ടാകുന്നവര് വിനയാന്വിതരാവുന്നു. തന്മൂലം മറ്റുള്ളവരെ ഉള്‍ക്കൊള്ളാനവര് തയ്യാറാകും. മറ്റുള്ളവരെ ഉള്‍ക്കൊള്ളുമ്പോഴാണ് മുഖത്ത് നിഷ്കപടമായ പുഞ്ചിരി പ്രകടമാവുക. ഹൃദയാന്തരങ്ങളില് കുടികൊള്ളുന്ന അഹങ്കാരമാണ് ചിലരുടെയെങ്കിലും ചിരിയില്ലായ്മക്ക് കാരണം.\nവദനമെന്ന ജാലകത്തിലൂടെ സ്ഫുരിക്കുന്ന പ്രഭയാണ് മന്ദഹാസം. നാം ജീവിച്ചിരിപ്പുണ്ടെന്നതിന്റെ കൊട്ടിഘോഷമാണ് പുഞ്ചിരി. വീര്‍പ്പിച്ച മുഖമേന്തി നടക്കുന്നവര് മാറാല കെട്ടിക്കിടക്കുന്ന ദുര്‍ഗന്ധപ്പുരകള്‍ക്ക് തുല്യമാണ്. അങ്ങോട്ടടുക്കാന് പോലും ആരും താല്‍പര്യപ്പെടുകയില്ല. ചിരിയൊരു കുറച്ചിലാണെന്നാണ് ചിലരുടെ തെറ്റിദ്ധാരണ. “പൂക്കള്‍ക്ക് സൂര്യപ്രകാശമേല്‍ക്കുംപോലെയാണ് മനുഷ്യരാശിക്ക് ചിരി’യെന്നാണ് പ്രസിദ്ധ ചിന്തകന് ജോസഫ് ആഡിസണ് പറഞ്ഞത്. എന്തെങ്കിലും ആവശ്യങ്ങളുന്നയിച്ച് നമുക്കരികില് കടന്നുവരുന്നവര്‍ക്ക് നല്‍കാനൊന്നുമില്ലെങ്കിലും ഹൃദ്യമായൊരു പുഞ്ചിരി മതിയാകുമവര്‍ക്ക് സ്വാന്തനമേകാന്. ദന്തങ്ങളിലെ ധവളിമയോ നുണക്കുഴിയുടെ ആഴമോ അധരങ്ങളുടെ ചുകപ്പോ മാത്രമല്ല പുഞ്ചിരിയെ വശ്യമാക്കുന്നത്, അതിനെക്കാള് അതിന്റെ ഹൃദ്യതയാണ്. ഹൃദയസ്പര്‍ശിയായി തൂകുന്ന പുഞ്ചിരിയാണെങ്കില് ചിരിക്കുന്നവന് കറുത്തവനോ വെളത്തവനോ എന്നത് നോട്ടമേയില്ല. അത് പകര്‍ന്നു തരുന്ന സന്തോഷത്തിലാണ് കാര്യം.\nനിഷ്കളങ്കവും നിഷ്കപടവുമായ പുഞ്ചിരി ഏറെ സ്വാധീനമുണ്ടാക്കും. പുഞ്ചിരി സമ്മാനിക്കാന് നാട്യങ്ങളില്ലാത്തവരാണ് കുഞ്ഞുങ്ങള്. അവരുടെ പുഞ്ചിരിക്കുമുന്നില് അന്യരില്ല. എല്ലാവരോടും അവര് മന്ദഹസിക്കും. അവരെപ്പോലെ ജാഢകളില്ലാതെ പുഞ്ചിരിക്കാന് സാധിക്കുന്നവരാണ് വിജയികള്. മലപോലെ വന്ന സങ്കീര്‍ണമായ അസ്വാരസ്യങ്ങള് നിറപുഞ്ചിരി തൂകി മഞ്ഞുപോലെയാക്കാന് നമുക്കാവും. ഹൃദയസ്പര്‍ശിയായ മന്ദഹാസം ഒരാളുടെ പൂര്‍ണ മാനസികാരോഗ്യത്തെയും ആത്മീയ സമാധാനത്തെയും കുറിക്കുന്നു. ജനങ്ങളുടെ സമീപനങ്ങളോട് അതേ നാണയത്തില് പ്രതികരിക്കുക നിഷ്പ്രായസം. കുപിതരോട് കോപിക്കാനും പ്രസന്നവദനരോട് പുഞ്ചിരിതൂകാനും ആര്‍ക്കും സാധിക്കും. പക്ഷേ വൈവിധ്യമനസ്കരോട് വ്യത്യാസങ്ങളില്ലാതെ പ്രതികരിക്കാന് വിശാലഹൃദയര്‍ക്കേ സാധിക്കൂ. ഹൃദ്യമായൊരു പുഞ്ചിരിയെ അവഗണിക്കാന് വ്യക്തിത്വമുള്ളവര്‍ക്കൊന്നും സാധ്യമല്ല. ജീവിത സൗഖ്യമാണ് പുഞ്ചിരി നമുക്ക് സമ്മാനിക്കുന്നത്. അത് ഹൃദയത്തെ ഭാരമുക്തമാക്കുന്നുവെന്നാണ് സൈക്കോളജിസ്റ്റുകള് പറയുന്നത്.\nശാസ്ത്രീയമായി വിശകലനം ചെയ്താലും പുഞ്ചിരിയിലൂടെ നിരവധി നേട്ടങ്ങള് കൊയ്യാനാകുമെന്ന് തെളിയുന്നു. പ്രിസ്ക്രിപ്ഷനില്ലാതെ നിരന്തരം ഉപയോഗിക്കാവുന്ന നല്ല മെഡിസിനായാണ് മന്ദഹാസത്തെ വൈദ്യശാസ്ത്രം കണക്കാക്കുന്നത്. ശരീരത്തിന് നിഷ്ക്ലേശകരമായ അവസ്ഥ പ്രദാനം ചെയ്യുന്ന രാസവസ്തുക്കളായ “എന്‍ഡോസര്‍ഫിനു’കള് പുഞ്ചിരിയിലൂടെ വര്‍ധിക്കുമെന്നാണ് ശാസ്ത്രമൊഴികള്. തന്നെയുമല്ല, മാനസിക പിരിമുറുക്കത്തിന് ഹേതുവാകുന്ന “ഹെപ്പിനെഫ്രിന്, ഡോപ്പമൈന്’ പോലുള്ള ഹോര്‍മോണുകളുടെ അളവ് കുറക്കുകയും ചെയ്യുന്നു. പ്രതിരോധ കോശങ്ങളുടെ എണ്ണത്തിലും പ്രവര്‍ത്തനക്ഷമതയിലും വര്‍ധനവ് വരുത്തുവാന് പുഞ്ചിരിക്ക് സാധിക്കും. ആന്തരാവയവങ്ങളുടെ പ്രവര്‍ത്തനക്ഷമത വര്‍ധിപ്പിക്കുന്നതിലും ശരീരത്തിലെ വിവിധ പേശികള്‍ക്ക് ആരോഗ്യമേകുന്നതിലും പുഞ്ചിരി മുഖ്യമായ പങ്കുവഹിക്കുന്നു. രോഷം, അമര്‍ഷം, നൈരാശ്യം, ഉത്കണ്ഠ, ദുഷിച്ച ചിന്തകള് എന്നിവയില് നിന്നൊക്കെ നമ്മെ വഴിമാറ്റാനും മന്ദഹാസത്തിനാകുമെന്നതാണ് ശാസ്ത്രീയവശം. ഹൃദ്യമായൊന്ന് ചിരിക്കാന് 22 പേശികള് മാത്രമേ പ്രയോജനപ്പെടുത്തേണ്ടതുള്ളൂ. എന്നാല് മുഖം വീര്‍പ്പിച്ചിരിക്കാന് 43 പേശികള് പ്രവര്‍ത്തനക്ഷമമായിരിക്കണമത്രെ. വദനപ്പകര്‍ച്ചകളിലെയും പ്രസന്നതയിലെയും ശാരീരിക നേട്ടങ്ങള് തമ്മിലെത്ര അന്തരം!\nഇവിടെയാണ് നിന്റെ സഹോദരന്റെ നേര്‍ക്കുള്ള മന്ദഹാസം ധര്‍മമാണെന്ന നബിവചനം പ്രസക്തമാകുന്നത്. പുഞ്ചിരിയിലൂടെ സ്വശരീരത്തിനും സമൂഹത്തിനും നമുക്ക് ധര്‍മം ചെയ്യാനാകും. അന്യന്റെ സ്നേഹം കയ്യിലാക്കാനുള്ള കുറുക്കുവഴിയാണ് പുഞ്ചിരി. നന്മയില് നിന്ന് ഒന്നും നീ നിസ്സാരമാക്കരുത്. അത് സുസ്മേര വദനനായി നിന്റെ സഹോദരനെ അഭിമുഖീകരിക്കുക എന്നതാണെങ്കിലും ശരി എന്ന് നബി(സ്വ) പഠിപ്പിച്ചു. അവിടുത്തെ ഈ പാഠങ്ങള് മനഃശാസ്ത്ര തത്ത്വങ്ങളുമായി ചേര്‍ത്തുവായിക്കുമ്പോള് പ്രകൃതിയുടെ മതത്തെയും പ്രവാചകനെയും ആരും പുണരും.\nതൂമന്ദഹാസത്തിന്റെ ഇസ്‌ലാമിക വായനക്ക് നബി(സ്വ)യുടെ ജീവിതത്തെക്കുറിച്ചുള്ള ചെറിയൊരന്വേഷണം മതിയാകും. ഒരു ചെറുപുഞ്ചിരികൊണ്ട് അവിടുന്ന് വിപ്ലവം തീര്‍ത്തു. ജാരവൃത്തിക്ക് അനുമതി തേടി തിരുസവിധത്തിലെത്തിയ അപരിഷ്കൃതനെ മന്ദഹാസം തൂകി സ്വീകരിച്ച് ആലിംഗനം ചെയ്ത് സാരോപദേശം ചെയ്തപ്പോള് അദ്ദേഹത്തിന് ഉണ്ടായ മാറ്റം മാത്രം മതി പുഞ്ചിരിയുടെ മാനസിക വിപ്ലവം മനസ്സിലാക്കാന്. റസൂല്(സ്വ) ക്രോധത്തോടെയാണ് പെരുമാറിയിരുന്നതെങ്കില് കാര്യമെന്താകുമായിരുന്നു. ഇത്തരം സ്വഭാവ വൈശിഷ്ട്യങ്ങള് മേളിച്ച അത്ഭുത വ്യക്തിത്വമായിരുന്നവിടുന്ന്. വിശുദ്ധഖുര്‍ആന് വിശേഷിപ്പിക്കുന്നത് കാണാം: “താങ്കള് പരുഷസ്വഭാവിയും കഠിനഹൃദയനുമായിരുന്നുവെങ്കില് അവര് തങ്ങളുടെ സവിധത്തില് നിന്നും ഓടിയകലുമായിരുന്നു’ (ആലുഇംറാന്/159).\nപ്രവാചകര്(സ്വ)ക്ക് മുഖപ്രസന്നതയില്ലാത്ത നേരമില്ലായിരുന്നു. ദീനിന്റെ കാര്യങ്ങള്‍ക്കുവേണ്ടി അവിടുത്തെ വദനം വിവര്‍ണമാകാറില്ലെന്ന് ഇപ്പറഞ്ഞതിനര്‍ത്ഥം വെക്കരുത്. ഒരിക്കല് നബി(സ്വ)യുടെ മുഖം വിവര്‍ണമായിരിക്കെ തിരുസവിധത്തിലേക്ക് കടന്നു ചെന്ന അഅ്റാബിയെ തന്റെ ആവശ്യമുന്നയിക്കുന്നതില് നിന്ന് സ്വഹാബത്ത് വിലക്കിയപ്പോള് അവിടുന്ന് കാര്യമില്ലാതെ രോഷാകുലനാവുകയില്ലെന്നായിരുന്നു അദ്ദേഹത്തിന്റെ പ്രതികരണം. പറഞ്ഞ പ്രകാരം തന്നെ അദ്ദേഹത്തിന്റെ ആവശ്യം ഗ്രഹിച്ചപ്പോള് അവിടുന്ന് അണപ്പല്ലുകള് വെളിവാകും വിധം പുഞ്ചിരിക്കുകയായിരുന്നു ചെയ്തത്.(ഇഹ്യ, ഇത്ഹാഫ് 8/230) അവിടുന്ന് പാല്‍പുഞ്ചിരി തൂകുമ്പോള് ദന്തങ്ങള്‍ക്കിടയിലൂടെ പ്രകാശം പൊഴിയുമായിരുന്നുവെന്ന് ചരിത്രത്തില് കാണാം. ചിപ്പിയിലടച്ച മുത്ത് കണക്കെയായിരുന്നവിടുത്തെ പുഞ്ചിരിയെന്ന് അനുരാഗികള് കോര്‍ത്തുവെച്ച ശീലുകളില് ദര്‍ശിക്കാനാകും. മുത്ത് സ്വതവേ അഴകുള്ളതാണ്. ചിപ്പിക്കകത്ത് ഭദ്രമാകുമ്പോഴാണത് സൗന്ദര്യത്തിന്റെ പരമകാഷ്ഠയിലെത്തുന്നത്. നബിയുടെ ദന്തനിര പുറത്ത് കാണുക അവിടുന്ന് മന്ദഹസിക്കുമ്പോഴായിരുന്നു.\nചിരിയുടെ കാര്യത്തിലും അവിടുത്തേക്ക് ചിട്ടയും ചട്ടങ്ങളുമുണ്ട്. ആവശ്യത്തിനല്ലാതെ റസൂല്(സ്വ)ചിരിക്കാറില്ലായിരുന്നു. ഒരിക്കലും പൊട്ടിച്ചിരിച്ചിരുന്നില്ല. വിശാല മനസ്കരാകാന് നമ്മളും ശ്രദ്ധ ചെലുത്തേണ്ടതുണ്ട്. ഒരു പുഞ്ചിരികൊണ്ട് നഷ്ടപ്പെടാനൊന്നുമില്ല, ലാഭകരമായ കാര്യങ്ങള് അനവധിയും.\n← Previous Story രഹസ്യസൂക്ഷിപ്പുകാരന്\nNext Story → പാപത്തിന്റെ പ്രതിഫലം


24 Feb 2017 7:42 AM GMT\nഇടുക്കി സ്വദേശിയായ ആദിവാസി പെണ്‍കുട്ടി ആതിരയുടെ കഥ മാധ്യമങ്ങളില് കൂടി വായിച്ചറിയാന് ഇടയായി. തിരുവനന്തപുരം CET എഞ്ചിനീയറിംഗ് കോളേജില് പഠിച്ചു കൊണ്ടിരുന്ന ആ പെണ്‍കുട്ടിക്ക് ആദ്യ വര്‍ഷത്തെ ഹാജര്‍നിലയുടെയും മറ്റും കാരണത്താല് പഠനം ഉപേക്ഷിക്കേണ്ടി വരുന്ന സ്ഥിതിയായിരുന്നു. സ്വന്തം നിശ്ചയദാര്‍ഢ്യം കൊണ്ടും ഒപ്പം നിന്ന ഒരു കൂട്ടം മനുഷ്യസ്നേഹികളുടെ പ്രവര്‍ത്തനം കൊണ്ടും ആതിരയ്ക്ക് അതേ കോളേജില് തുടര്‍ന്ന് പഠിക്കുവാന് അവസരം ലഭിച്ചിരിക്കുകയാണ്. ഇന്നത്തെ കാലത്ത് സോഷ്യല് മീഡിയ നടത്തുന്ന ക്രിയാത്മകമായ സാമൂഹിക മുന്നേറ്റങ്ങളുടെ മുന്‍നിരയില് ഈ സംഭവം ചേര്‍ത്ത് വായിക്കപ്പെടും.\nവിദ്യാഭ്യാസം എന്നാല് പാഠപുസ്തകങ്ങളിലെ അറിവുകള് മാത്രമല്ല. ദൈനംദിന ജീവിതത്തില് നാം ഇടപെടുന്ന മനുഷ്യരില് നിന്നും സമൂഹത്തില് നിന്നും ലഭിക്കുന്ന തിരിച്ചറിവുകള് കൂടിയാണ്; താന് മറ്റുള്ളവരേക്കാള് താഴെയല്ല എന്ന ആത്മവിശ്വാസമാണ്. ഒരു സാധാരണ മധ്യേതര വര്‍ഗ കുടുംബത്തില് നിന്നും വരുന്ന ഒരു വിദ്യാര്‍ഥിക്ക് ഊണ് മേശകളില് നടക്കുന്ന ചര്‍ച്ചകളില് നിന്നു ലഭിക്കുന്ന കാഴ്ചപ്പാടും കുടുംബഭദ്രതയില് നിന്നും ബന്ധുജനങ്ങളില് നിന്നും ആര്‍ജിക്കുന്ന ആത്മവിശ്വാസവും, താഴേക്കിടയില് നിന്നും വരുന്ന ജനവിഭാഗങ്ങളില് പെടുന്ന വിദ്യാര്‍ഥിക്ക് ലഭിക്കാനിടയില്ല. ഇതിനെയാണ് നാം പ്രിവിലേജ് എന്ന് പറയുന്നത്. ഉപരിപഠനത്തിന്റെ മൂല്യമറിയുന്ന മധ്യവര്‍ഗ കുടുംബം മക്കളെ അതിനെ പറ്റി ബോധവാന്‍മാരാക്കുകയും സ്വപ്‌നങ്ങൾ കാണാൻ പ്രാപ്തരാക്കുകയും പ്രയ്ത്നിക്കുകയും ചെയ്യുമ്പോള്, പാവപെട്ടവരുടെയും അടിസ്ഥാനവര്‍ഗത്തില്‍പ്പെട്ടവരുടെയും മക്കള് പ്രാഥമിക വിദ്യാഭ്യാസത്തിനു ശേഷം പഠിത്തം അവസാനിപ്പിക്കുന്നത് അത് പോലുള്ള സ്വപ്നങ്ങളുടെ അഭാവം കൊണ്ടു കൂടിയാണ്.\nആതിര പഠിക്കും; സിഇടിയില് തന്നെ\nഅതുകൊണ്ട് തന്നെ ഇത്തരം വളരെയധികം പ്രതിസന്ധികള് തരണം ചെയ്ത് സ്വപ്‌നങ്ങള് കാണുകയും അവ പ്രാവര്‍ത്തികമാക്കാന് അധ്വാനിക്കുകയും ചെയ്യുന്ന ആതിരമാര് ഇനിയും സമൂഹത്തില് ഉണ്ടാകേണ്ടതുണ്ട്.\nആതിര ഒരു തരത്തില് ഭാഗ്യവതിയാണ്. ഇങ്ങനെ ഒരു പ്രശ്നം വന്നു പെട്ടപ്പോള് അത് കേരളം പോലുള്ള ഒരു സ്ഥലത്താവുകയും, ഒപ്പം നില്‍ക്കാന് അനേകം പേരുണ്ടാവുകയും ചെയ്തതിനാല്. വടക്കേ ഇന്ത്യയിലും പ്രത്യേകിച്ച് പ്രീമിയർ ഇൻസ്റ്റിറ്റ്യൂഷനുകൾ എന്ന് അവകാശപ്പെടുന്ന IIT-കളിലും മറ്റും സംഭവിച്ചുകൊണ്ടിരിക്കുന്ന സമാനമായ പുറത്താക്കലുകളെ പറ്റി സമൂഹം അറിയുന്നത് പോലുമില്ല. (ഇതിനെ പറ്റി കൂടുതല് അറിയണം എന്നുണ്ടെങ്കില് നേരിട്ട് ബോധ്യമുള്ള ഈയുള്ളവനോട് ചോദിക്കാവുന്നതാണ്).\nഅവിടങ്ങളില് ആദ്യത്തെ സെമെസ്റ്ററില് ഒരു ശരാശരി വിദ്യാര്‍ഥി അനുഭവിക്കുന്ന മാനസിക സംഘര്‍ഷങ്ങള് പ്രവചനാതീതമാണ്. അപ്പോള് ഇത്തരം സാഹചര്യങ്ങളില് നിന്ന് വരുന്ന വിദ്യാര്‍ഥികളോ? അതിന്റെ കാൽപ്പനികവല്‍ക്കരിക്കപ്പെട്ട ഒരു വേര്‍ഷന് മാത്രമാണ് ത്രീ ഇഡിയറ്റ്സ് എന്ന സിനിമയില് നമ്മള് കണ്ടത്. ഇവിടങ്ങളില് ഓരോ വിഷയത്തിലും മിക്കവാറും ഗ്രൂപ്പ് അസൈൻമെന്റുകളും പ്രോജക്റ്റ്‌കളും ഉണ്ടായിരിക്കും. ഇവയുടെ weightage ഏകദേശം 20-50 ശതമാനം വരെയാകാം. അതായത് അവ കാര്യമായ പങ്കു വഹിക്കുന്നുണ്ട് ഫൈനല് അസ്സെസ്സ്മെന്റില്. ഈ ഗ്രൂപ്പ് പ്രൊജക്റ്റ്‌കളില് പട്ടികജാതി-വര്‍ഗ വിഭാഗത്തില് നിന്നും വരുന്ന കുട്ടികളുടെ കൂടെ കൂടാന് മറ്റു വിഭാഗക്കാര് സ്വതവേ വിമുഖരായിരിക്കും. ഇതിനു പുറമെയാണ് ഉള്ളില് ജാതിചിന്തയും വച്ച് പെരുമാറുന്ന പ്രൊഫസര്‍മാര്. എല്ലാവരെയും അടച്ചാക്ഷേപിക്കാന് ഉദ്ദേശമില്ല. (എന്നാല് നിങ്ങള് ഈ ആര്‍ട്ടിക്കിള് വായിക്കുന്നുണ്ടെങ്കില് അത്തരം അധ്യാപകരെ പറ്റി നിങ്ങള്‍ക്ക് ന്യായമായ ബോധ്യം ഉണ്ടായിരിക്കും). ഈ കടമ്പകളെല്ലാം കഴിഞ്ഞു വേണം ഒരു വിദ്യാര്‍ഥി പഠിച്ചു പരീക്ഷ പാസാകുവാന്. ഈ വിധമുള്ള പരീക്ഷണങ്ങള്‍ക്കിടയില് കൊഴിഞ്ഞു പോകുന്ന വിദ്യാര്‍ഥികളുടെ കണക്കു ആരുടെയെങ്കിലും പക്കല് ഉണ്ടോ എന്ന് അറിയില്ല. ഇല്ലെങ്കില് ഒന്ന് സംഘടിപ്പിച്ചു നോക്കാവുന്നതാണ്.\nഇങ്ങനെ മാനസിക പ്രശ്നങ്ങള് നേരിടുന്ന വിദ്യാര്‍ഥികള്‍ക്ക് വേണ്ടി ഡല്‍ഹി കേന്ദ്രമാക്കി ഒരു ഹെല്‍പ് ലൈന് ഒരു നാല് വര്‍ഷം മുന്‍പ് വരെ പ്രവര്‍ത്തിക്കുന്നുണ്ടായിരുന്നു. ഫണ്ട് പ്രശ്നം കാരണം നിന്ന് പോയി എന്നാണു അറിവ്. അത് പുനരുജീവിപ്പിക്കുകയോ അത് പോലെ വേറൊന്നു തുടങ്ങുകയോ ചെയ്യുമെങ്കില് സഹായിക്കാന് സന്നദ്ധരായി ഒരുപാട് പേര് മുന്നോട്ട് വരും. സോഷ്യല് മീഡിയ എന്നത്തേക്കാളും പോപ്പുലര് ആയിട്ടുള്ള ഈ കാലഘട്ടത്തില് പ്രത്യേകിച്ചും.\nആതിരയുടെ വിഷയം അത് പോലുള്ള അനേകം പേര്‍ക്ക് ഉപകാരപ്പെടട്ടെ. ഈയുള്ളവനും കഴിയുന്ന പോലെ ഉണ്ടാകും.\n(മെയ്മോൻ സോഫ്റ്റ്വേർ മേഖലയിൽ ജോലി ചെയ്യുന്നു)


കാലടി സംസ്‌കൃത സർവകലാശാലയിൽ സംവരണ അട്ടിമറി; പിഎച്ച്ഡി വിഭാഗത്തിലേക്ക് പ്രവേശനം നൽകിയതിൽ ചട്ടലംഘനം നടന്നതായി എസ്‌സി- എസ്ടി സെൽ\nകാലടി സംസ്‌കൃത സർവകലാശാലയിൽ സംവരണ അട്ടിമറി. എസ്എഫ്‌ഐ നേതാവിന് ക്രമ വിരുദ്ധമായി മലയാളം പിഎച്ച്ഡി പ്രവേശനം നൽകിയെന്നാണ് ആക്ഷേപം. സംവരണ മാനദണ്ഡം പാലിച്ചില്ലെന്ന് എസ്‌സി- എസ്ടി സെല്ലിന്റെ റിപ്പോർട്ട്. വീഴ്ച മലയാള വിഭാഗം മേധാവിയുടെ ഭാഗത്ത് നിന്നെന്ന് കണ്ടെത്തൽ.\nമലയാളം വിഭാഗത്തിലേക്ക് ഗവേഷണത്തിന് അപേക്ഷ ക്ഷണിച്ചതിനു പിന്നാലെ 15 പേർക്ക് പ്രവേശനം നൽകിയതിനെ തുടർന്നാണ് പ്രവേശന സീറ്റിൽ അട്ടിമറി നടന്നിട്ടുള്ളതായി കണ്ടെത്തിയത്. പിഎച്ച്ഡി പ്രവേശനത്തിന് 10 സീറ്റുകൾ ഉണ്ടായിരുന്നതിൽ അഞ്ച് പേരെ കൂടി അധികമായി പ്രവേശിപ്പിച്ചതിലാണ് അട്ടിമറി നടന്നതായി കണ്ടെത്തിയത്. അധികമായി പ്രവേശനം നൽകാൻ തീരുമാനിച്ച അഞ്ചു പേരിൽ അവസാനത്തെയാൾ എസ്‌സി- എസ്ടി വിഭാഗത്തിൽ ഉള്ള ആളായിരിക്കണം എന്നാണ് സംവരണ മാനദണ്ഡം. എന്നാൽ, ഇത് പാലിക്കപ്പെട്ടിട്ടില്ല.\nഇത് എസ്എഫ്‌ഐ നേതാവിനു വേണ്ടിയാണ് ക്രമവിരുദ്ധ നടപടി നടന്നതെന്നാണ് ദളിത് വിദ്യാർത്ഥി സംഘടനയുടെ ആരോപണം. എസ്‌സി-എസ്ടി സെല്ലിന്റെ റിപ്പോർട്ടിലും സംവരണ അട്ടിമറി നടന്നുവെന്നാണ് റിപ്പോർട്ട്. ഇത് പരിഹരിക്കാനാവശ്യമായ നടപടികൾ സ്വീകരിക്കണമെന്നാണ് എസ് സി- എസ്ടി സെൽ സർവകലാശാലയോട് ആവശ്യപ്പെട്ടിട്ടുണ്ട്.\nഎസ്‌സി- എസ്ടി സെല്ലിന്റെ റിപ്പോർട്ടിൽ മലയാള വിഭാഗം മേധാവിക്കെതിരായ പരാമർശങ്ങളുണ്ട്. റിസർച്ച് കമ്മിറ്റിയുടെ ശുപാർശക്ക് വിരുദ്ധമായാണ് അധിക അഡ്മിഷൻ നൽകാൻ തീരുമാനിച്ചത്. മാത്രമല്ല, അഞ്ച് പേരുടെ പ്രവേശനത്തിനായി മിനുട്ട്‌സിൽ ഇല്ലാത്ത കാര്യങ്ങൾ സർവകലാശാലയെ കത്ത് മുഖാന്തരം അറിയിച്ചാണ് മേധാവി പ്രവേശന അനുമതി തേടിയത്.\nഎന്നാൽ, ചട്ട വിരുദ്ധമായി ഒരു നടപടിയും സ്വീകരിച്ചിട്ടില്ലെന്നും അഡ്മിനിസ്‌ട്രേഷനിലെ പ്രാപ്തിക്കുറവാണ് സംവരണ വിഭാഗത്തിൽ നിന്ന് ഒരു വിദ്യാർത്ഥിയെ ഉൾപ്പെടുത്താതെ പോയതെന്നും ഇത് യൂണിവേഴ്‌സിറ്റിയുടെ ശ്രദ്ധയിൽപ്പെടുത്തിയിട്ടുണ്ടെന്നും മലയാളം വിഭാഗം മേധാവി വത്സലൻ വാതുശേരി ട്വന്റിഫോറിനോട് പറഞ്ഞു.\nStory highlight: Kalady Sanskrit University\nഅംഗീകാരമില്ലാത്ത കോഴ്‌സ് നടത്തി കബളിപ്പിച്ച സംഭവം; ഗവർണർ കത്ത് അയച്ചിട്ടും കാലടി സർവകലാശാല മറുപടി നൽകിയില്ല\nഅംഗീകാരമില്ലാത്ത കോഴ്‌സ്; കാലടി സർവകലാശാലയ്‌ക്കെതിരെ വിദ്യാർത്ഥികളുടെ പരാതി


നിവാര് ചുഴലിക്കാറ്റ് ഇന്ന് കരതൊടും : ജാഗ്രതയില് തമിഴ്‌നാട് - malabarinews.com\nനിവാര് ചുഴലിക്കാറ്റ് ഇന്ന് കരതൊടും : ജാഗ്രതയില് തമിഴ്‌നാട്\nNivar Cyclone : high alert in Tamil Nadu\nNo Comments on നിവാര് ചുഴലിക്കാറ്റ് ഇന്ന് കരതൊടും : ജാഗ്രതയില് തമിഴ്‌നാട്\nചെന്നൈ : ബംഗാള് ഉള്‍ക്കടലില് രൂപം കൊണ്ട, നിവാര് ചുഴലിക്കാറ്റ് ഇന്ന് രാത്രി, എട്ടിനും പത്തു മണിയ്ക്കുമിടയില് കര തൊടുമെന്ന് കാലാവസ്ഥ നിരീക്ഷണ കേന്ദ്രം. മണിക്കൂറില് 120 മുതല് 145 കിലോമീറ്റര് വരെ വേഗതയില് കാറ്റ് വീശാന് സാധ്യതയുണ്ട് . തമിഴ്നാട്, പുതുച്ചേരി, ആന്ധ്ര തീരങ്ങളില് അതീവ ജാഗ്രതാ നിര്‍ദേശമാണ് നല്‍കിയിരിക്കുന്നത്.\nപുതുച്ചേരിയിലെ കാരയ്ക്കാല് മുതല് തമിഴ്‌നാട്ടിലെ മഹാബലിപുരം വരെയുള്ള 250 കിലോമീറ്റര് കടലോര മേഖലയിലാകും കാറ്റ് കര തൊടുക. ജനങ്ങള് പരമാവധി പുറത്തിറങ്ങരുതെന്നാണ് സര്‍ക്കാര് നിര്‍ദ്ദേശം. കടലോര മേഖലയില് താമസിയ്ക്കുന്ന നൂറു കണക്കിന് കുടുംബങ്ങളെ ഇതിനകം തന്നെ മാറ്റി പാര്‍പ്പിച്ചു കഴിഞ്ഞു. പുതുച്ചേരിയില് നിരോധനാജ്ഞയും തമിഴ്‌നാട്ടില് പൊതു അവധിയും പ്രഖ്യാപിച്ചിട്ടുണ്ട്.ചെന്നൈ ഉള്‍പ്പെടെ തമിഴ് നാട്ടിലെ ഏഴ് ജില്ലകളില് കനത്ത മഴ തുടരുകയാണ്.\nനിരവധി ട്രെയ്ന്-വിമാന സര്‍വീസുകളാണ് നിവാര് ചുഴലിക്കാറ്റിന്റെ പശ്ചാത്തലത്തില് റദ്ദാക്കിയിട്ടുള്ളത് . 24 ട്രെയ്നുകളാണ് നിവാര് ചുഴലിക്കാറ്റിന്റെ പശ്ചാത്തലത്തില് ദക്ഷിണ റെയില്‍വേ റദ്ദാക്കിയത്. ചെന്നൈ തുറമുഖം അടച്ചിട്ടിരിക്കുകയാണ്. രക്ഷാ പ്രവര്‍ത്തനത്തിന് ദേശീയ ദുരന്ത നിവാരണ സേനയും തീരദേശ സേനയും രംഗത്തുണ്ട്.\n← താനൂരില് എന്.ഡി.എ സ്ഥാനാര്‍ത്ഥി സംഗമം കുമ്മനം രാജശേഖരന് ഉദ്ഘാടനം ചെയ്തു → ലാന്‍ഡ് ഫോണില് നിന്നും മൊബൈലിലേക്ക് വിളിക്കാന് ഇനി പൂജ്യം ചേര്‍ക്കണം


സർക്കാരുണ്ടാക്കാൻ ബിജെപിക്ക് ക്ഷണം : ഇന്ന് സത്യപ്രതിജ്ഞ\nJanam TV Web Desk May 16, 2018, 09:43 pm IST\nബംഗളൂരു: സർക്കാരുണ്ടാക്കാൻ ഗവർണർ ബിജെപിയെ ക്ഷണിച്ചു. ഏറ്റവും വലിയ ഒറ്റക്കക്ഷിയായതിനാലാണ് ബിജെപിയെ ക്ഷണിച്ചത്. നാളെ9മണിക്ക് ബിഎസ് യെദിയൂരപ്പ മുഖ്യമന്ത്രിയായി സത്യപ്രതിജ്ഞ ചെയ്യും.\nയെദിയൂരപ്പയ്ക്ക് ഭൂരിപക്ഷം തെളിയിക്കാൻ 15 ദിവസം അനുവദിച്ചെന്നും റിപ്പോർട്ട്. കർണാടകത്തിലെ ബിജെപി ചുമതലയുള്ള നേതാവ് പി. മുരളീധർ റാവു പത്രസമ്മേളനത്തിലാണ് വിവരങ്ങൾ അറിയിച്ചത്. ഭൂരിപക്ഷം സഭയിൽ തെളിയിച്ച ശേഷം മന്ത്രിമാരെ തെരഞ്ഞെടുക്കുമെന്നും അദ്ദേഹം വ്യക്തമാക്കി.\n222 സീറ്റുകളിലേക്ക് നടന്ന തെരഞ്ഞെടുപ്പിൽ ബിജെപി 104 സീറ്റുകൾ നേടി ഏറ്റവും വലിയ ഒറ്റക്കക്ഷിയായിരുന്നു. കോൺഗ്രസിന് 78 സീറ്റും ജെഡിഎസിന് 37 സീറ്റുകളുമാണ് ലഭിച്ചത്.\nജെഡിഎസ് നേതാവ് എച്ച് ഡി കുമാരസ്വാമിയെ മുഖ്യമന്ത്രിയാക്കാമെന്ന വാഗ്ദാനം മുന്നോട്ടു വച്ച് കോൺഗ്രസ് ജെഡിഎസുമായി ധാരണയായിരുന്നു. എന്നാൽ തെരഞ്ഞെടുപ്പിനു മുൻപുള്ള സഖ്യമല്ലാത്തതിനാലും ഏറ്റവും വലിയ ഒറ്റക്കക്ഷി അവകാശവാദം ഉന്നയിച്ചതിനാലും ഗവർണർ ബിജെപി നിയമസഭാകക്ഷി നേതാവ് ബിഎസ് യെദിയൂരപ്പയെ സർക്കാരുണ്ടാക്കാൻ ക്ഷണിക്കുകയായിരുന്നു\nചൈനയ്ക്കെതിരെ ഇന്ത്യൻ മഹാസമുദ്രത്തിൽ പ്രതിരോധം തീർക്കാൻ ഭാരതം ; വ്യോമസേനയുടെ ബേസ് ക്യാമ്പ് ഇനി ആൻഡമാനിലും\nJan 24, 2019, 08:30 am IST\nകെവിന് കൊലക്കേസ്; പ്രാഥമികവാദം ഇന്ന് തുടങ്ങും\nJan 24, 2019, 08:29 am IST\nമഹാരാഷ്ട്രയില് പിടിയിലായ ഭീകരര് ലക്ഷ്യമിട്ടത് ഭക്ഷണത്തിലും വെള്ളത്തിലും വിഷം കലര്‍ത്തിയുള്ള കൂട്ടക്കൊലയെന്ന് ഭീകര വിരുദ്ധസേന\nJan 24, 2019, 08:25 am IST


ജിഎസ്ടി നികുതി ഘടന നിശ്ചയച്ചു, ഭക്ഷ്യ വസ്തുക്കള്‍ക്ക് വില കുറയും\nSunday, June 24, 2018 00:16:31 AM\nHome → Breaking News →\tജിഎസ്ടി നികുതി ഘടന നിശ്ചയച്ചു, ഭക്ഷ്യ വസ്തുക്കള്‍ക്ക് വില കുറയും\nസ്വന്തം ലേഖകന്: ജിഎസ്ടി നികുതി ഘടന നിശ്ചയച്ചു, ഭക്ഷ്യ വസ്തുക്കള്‍ക്ക് വില കുറയും. ചരക്ക് സേവന നികുതി നിരക്കുകളില് ധാരണയായപ്പോള് 81 ശതമാനം ഉത്പന്നങ്ങള്‍ക്കും 18 ശതമാനത്തില് താഴെയാണ് നികുതി ഈടാക്കുക. പാല്, ഭക്ഷ്യധാന്യങ്ങളെയും നികുതിയില് നിന്ന് ഒഴിവാക്കിയിട്ടുണ്ട്. ശ്രീനഗറില് ചേര്‍ന്ന ജിഎസ്ടി കൗണ്‍സിലാണ് 1200 ഉത്പന്നങ്ങളുടെ നികുതി നിരക്ക് നിശ്ചയിച്ചത്.\nഏഴ് ശതമാനം ഉത്പന്നങ്ങളെ നികുതിയില് നിന്ന് ഒഴിവാക്കിയിട്ടുണ്ട്. 14 ശതമാനം ഉത്പന്നങ്ങള് അഞ്ചു ശതമാനം നികുതിയിലും 17 ശതമാനം ഉത്പന്നങ്ങള് 12 ശതമാനം നികുതിയിലുമാണ് നിശ്ചയിച്ചിരിക്കുന്നത്. 43 ശതമാനം ഉത്പന്നങ്ങളും 18 ശതമാനം നികുതിയിലാണ് ഉള്‍പ്പെടുന്നത്. പുതിയ ഘടന പ്രകാരം5മുതല് 28 ശതമാനം വരെയാണ് നികുതി നിരക്ക്.\n12, 18 ശതമാനമായിരിക്കും അടിസ്ഥാന നിരക്ക്. കല്‍ക്കരിക്ക്5ശതമാനം നികുതിയും ടണ്ണിന് 400 രൂപ വീതം ലെവിയും ആകും. അതേസമയം സംസ്‌കരിച്ച ഭക്ഷ്യ വസ്തുക്കളുടെ നികുതി ഘടന നിശ്ചയിച്ചിട്ടില്ല. കാപ്പി, ഭക്ഷ്യ എണ്ണ തുടങ്ങിയവയ്ക്ക്5ശതമാനം നിരക്കില് നികുതിയാകുമെന്ന് റവന്യു സെക്രട്ടറി ഹസ്മുഖ് ആദിയ വ്യക്തമാക്കി. ജൂലൈ ഒന്ന് മുതലാണ് ജിഎസ്ടി പ്രാബല്യത്തില് വരിക.